
KULTURMfl SLIKA MRUflTSKE POD BflCMOUIM 
APSOLUTIZMOM. 

Četrnaest godina ilirskog oduševljenja (od god. 
1835. — 1848.) učinilo je u kulturnom i političkom 
razvoju hrvatskoga naroda veći preokret, nego li 
ikoji odlomak naše prošlosti. Narod, koji je bio 
internacionalnošću službenog latinskog jezika i pro- 
vincijalnom rascjepkanošću spao na niz razbacanih 
sitnih skupina bez ikoje zajedničke nacionalne 
ideje, sabrao se je u tom kratkom razdoblju i za 
čudo sredio uz vodstvo nekolicine bistrijih duhova, 
koji su — uza sve diletantstvo svog književnog 
napora — umjeli da iskrenošću svog poštenog za- 
nosa okupe oko sebe sve, što je disalo patriotskom 
dušom. Narodni zatočnici osjećali su udno srca, 
da treba početi sasvim iz početka. Književnosti 
u pravom smislu nisu gotovo nikakove ni zatekli. 
Uspomena na dalmatinsku i dubrovačku epohu 
bila se tečajem vijekova sasvim istrla, a s ovu stranu 
Velebita i tako nije nikada ni zahvatala korijenja. 
Slavenstvo Reljkovićeva djelovanja u drugoj po- 
lovini XVIII. stoljeća, te istodobni redovnički ko- 
ledarski i prigodnički rad nije imao za novo zagre- 
bačko središte nikako vog značenja. Novina uopće 

nije ni bilo. Ilirski preporoditelji izlazeći na pozornicu 
narodnog okupljanja nisu našU nikakovih hrvatskih 
glasila, u kojima bi iznosili prve zametke svojih 
književničkih emocija. Sam vodja pokreta — Ljudevit 
Gaj — bio je primoran, da prve svoje poletarske sti- 
hove proturava (od god. 1826.) uz milost njemačkih 
redakcija u literarnim prilozima („Luni") jedinog ta- 
dašnjeg zagrebačkog lista „Agramer Zeitunga". 

I — što bi dlanom o dlan udario — bilo je 
sve kao u priči složeno. Novine razasute u narod, 
osjećaj nacionalnosti i skupnosti razbudjen pjesmom 
i historijskim reminiscencijama, kazalište zasnovano 
i narodna „Čitaonica" (1838.) — kao mati i rasad- 
nica svih hrvatskih kulturnih društava — otvorena. 
Lijepa i naučna književnost stala se pomalo ali 
sigurno utvrdjivati. Literarni štokavski jezik preote 
mah, a političke brošure i ratničke budnice uzeše 
raspaljivati uspavanu domovinsku svijest. Hrvatski 
narodni idiom prokrči sebi put ne samo u saboru 
nego i u školama kao i u svim granama javnog ži- 
vota narodnog. Sta više! Srodnost i rodbinstvo 
s ostalim plemenima slavenskim poprimi vidne 
oblike, i naši se očevi — prvi put iza Gundulićevih 
vremena! — osjetiše rodjenom djecom velikog i 
moćnog Slavenstva, koje im raširi duševno obzorje 
i dade snagu, da se kao osviješten narod upuste 
— makar i s mačem u ruci — u gigantsku borbu 
za obranu svojih uzakonjenih prava i svojega imena. 

Godina 1848. vršak je ilirskoga napora. Dne 
11. rujna te godine prijedje ban Jelačić Dravu 
8 cijelom hrvatskom armadom. Ovo je bio kon- 
kretni i konačni rezultat četrnaestgodišnjeg knji- 



ževnog i političkog rada hrvatskih preporoditelja. 
Velim: konačni, jer se odmah s onu stranu 
Drave razbile sve iluzije. Namjesto hrvatske tro- 
bojnice, koja je dotle u oduševljenju vodila naše 
narodne čete, razaviše vojnički barjaktari crno- 
žute zastave, a sam doslije obožavani ban izreče 
jasno i glasno novu ratnu devizu: „Fiir ein einiges 
machtiges und grosses Oesterreich!" — Glavna 
ideja dakle, koja je do Drave vodila naše očeve, 
i to: da se oružanom rukom izvojuje poštovanje 
naših narodnih prava, — bila je odsad samo onako 
kao uzgredice dodavana. I tu tek puče pred očima 
mnogih naših sangviničkih patriota, o čemu se za- 
pravo radi. I oči im se orosiše suzama . . . Palo 
inje na voće, na cvijeće! 

Hiljade i hiljade naših očeva razasuše svoje 
kosti po panonskim pustarama. Al su — Magjari 
bili upokoreni, a tako isto i bečka listopadska 
revolucija prigušena s pomoću hrvatskih mišica . . . 
Naši se pretorijanci povratiše svojim domovima, da 
u miru dočekaju barem kakvu-takvu nagradu. I 
zaista, u bečkim službenim novinama izadje dne 
4. ožujka 1849. vijest, da je sabor, što ga je bio 
sazvao car i kralj Ferdinand za izradjivanje nove 
konstitucije, raspušten, i da je novi vladar sam 
podijelio svim svojim narodima — zajednički ustav. 
To je bila tako zvana „ožujska oktroirana (podije- 
ljena) karta". Odmah treba dodati, da s njom u 
monarhiji nije bio nitko zadovoljan; ni nacionaliste 
ni reakcionarci ni federaliste. U takovim se „opće- 
nitim" ustavima redovno podredjuju skupni inte- 
resi pojedinih naroda djelomičnim interesima iz- 

vjesnih vlada. Glavna stvar tu dakle postaje spo- 
rednom. Austrijski Slaveni i razboritiji Nijemci 
težili su za neke vrste federacijom, u kojoj bi svim 
narodima ostala zajamčena unutarnja autonomija; 
a po ovom novom ustavu svi su osjećali, da bi se 
lako mogao prometnuti u centralizam, do čega 
je za dvije godine faktično i došlo. Magjari, koji 
su težili i podigli se na oružje za najširu slobodu 
i samostalnost, osjetili su se ovom novošću kaž- 
njeni, a Hrvati bi njom imali biti — nagradjeni. 
Kako su Hrvati stajali prema oktroiranom ustavu, 
najbolje karakterizuju riječi pokojnog Suleka, koji 
je u nizu svojih članaka pod imenom „Naša po- 
gibelj i naša obrana" rekao ovo: „I tako bismo 
se za ljubav državne jedinstvenosti imali na sve 
vijeke odreći naše autonomije i našeg domaćeg 
zakonodavstva. Moramo se dakle odreći i onih prava, 
u koje se nisu usudili dirati ni sami Magjari. Evo, 
što su nam ostavili: 1. Landescultur, pa ćemo odsad 
smjeti orati — bez ministrova dopuštenja; 2. slo- 
bodno nam stoji graditi putove o svom trošku; 3. 
za svoje siromake smijemo se sami brinuti; 4. za 
crkve, škole i općine možemo isto tako sami skrbiti 
i 5. što se tiče foršpona i einquartirunga — u tom 
ćemo imati neograničeno pravo raspolaganja ..." 

U ostalom, ovo još nije ni bilo najgore, što 
nas. je čekalo. Ožujskom je kartom bilo označeno 
samo neko prelazno stanje i dosta skronmi po- 
četak sistema, koji je imao da — ignorujući po- 
svećena prava pojedinih naroda — stvori mili- 
tarski organizovanu jedinstvenu njemačku monar- 
hiju sa središtem u Beču. To nam je diktirano za- 

pravo tek carskim patentom od 31. prosinca 1851. 
Od toga se dana službeno datira zlokobni apso- 
lutizam. Njime je tisućgodišnji naš državni i 
pravni život stavljen na nehistorijsko i strano tlo, 
a konstitucija sasvim sistirana, te je za devet godina 
ove nesretne ere (do carske diplome od 20. listopada 
1860.) naš netom razbudjeni kulturni i politički život 
doživio udarac, koji nas je gotovo stajao glave. 

Bilo je to grozno doba, koje možemo podgri- 
javati u svojoj uspomeni samo sa strepnjom u srcu. 
Mirisni pupoljci našeg narodnog preporoda- stajali 
su svi do jednoga opaljeni mrazom. Političkog 
života za to vrijeme uopće nije smjelo ni biti, a 
čednom književnom radu stavljao se na vrat nož, 
jer je osnovni uvjet nacionalnog odgoja — a to 
je hrvatski jezik kao službeni i naukovni — kako 
u školama, tako i u cjelokupnom našem javnom 
životu bio nemilo podrezan. A podrezao ga je odurni 
birokratizam nametljivih stranih činovnika, koji 
su bili poplavili Hrvatsku kao biblijski skakavci, 
dovadjajući k nama pojavu štreberstva, denunci- 
janstva i špijunstva. Ove su nove prilike tako 
podrovale našu javnu i privatnu iskrenost, da za 
cijelo to doba nije čovjek bio ni kod svog domaćeg 
stola siguran, da mu već sutra ne će doći dekret, 
kojim mu se javlja, da — na osnovu jedne jedine 
riječi — gubi službu i eksistenciju. 

Evo, kako je to počelo. Odmah prvih mjeseci 
apsolutističke ere bila su poslana u Hrvatsku tri 
njemačka ministerijalna savjetnika, da kod nas 
tobože „organiziraju" naše političke, financijalne 
i juridičke prilike. Ušuljali su se k nama — po 

zete sebi zamisliti, kako je ova niza vrsta špijunska 
haračila i izmišljala kojekakove podvale, samo da 
se dokopa svoje takse. Mnoga je nedužna činovnička 
porodica tako ostala odjedared bez krova i bez 
kruha. Cak i u svakom ginmazijskom razredu bio 
je odabran po koji nadobudni mladac, koji je uhodio 
ne samo svoje kolege, nego i svoje profesore . . . 
U višim i odličnijim krugovima bili su birani da- 
kako viši i odličniji žbiri i špijuni. Za Kurelca na 
Eijeci bio je odabran njegov tjelesni liječnik, koji 
je obećao dičnom profesoru, da će ga liječiti bez 
ikakovog honorara „iz osobitog poštovanja prema 
njegovoj učenosti i patriotizmu". Dakako, da ga je 
naš Fran smjesta prozreo i očitao mu bukvicu, da 
se je g. doktor opipao, ali mu je zato ovaj iz zahval- 
nosti nakitio kvalifikacionu tabelu kod vlade, da 
bi Eurelac smjesta izgubio profesorsko mjesto, 
kad doktorova podvala ne bi bila tako očito lažna 
i izmišljena. Svi su naši javni radnici naime imali 
kod vlade cijele pretince, u kojima su bila zabilježena 
njihova — dobra djela. A, kod centralne vlade u 
Beču bio je najširi i najugledniji pretinac, u kojem 
su se pohranjivale denuncijacije — na bana Jelačića. 
Iza smrti Jelačićeve bilo je još gore. Na bansku 
se stoUcu uspe feldcajgmajstorgrof Coronini, koji nije 
bio na naš stari ustav ni zaklet, a ni službeno insta- 
liran kao carski namjesnik. Nije bio ni domaći sin, na 
što su naši praoci od iskona — sudeći po regnikolarnim 
aktima od god. 1595. — polagali osobitu važnost. 
Ovo je bila najžalosnija epoha naše narodne evolu- 
cije, nad koju bi trebalo staviti crnu koprenu kao nad 
sliku Marina Faliera u mletačkoj duždovskoj galeriji, 

Predsjedničkim ukazom od 18. veljače 1860. 
zabranjeno je činovništvu nošenje narodne surke, 
jer se je i ova nedužna odjeća smatrala „als eine 
Demonstration gegen Staat und Kaiser", dok je 
sličnim ukazom još 27. travnja god. 1850. bez ika- 
kova razloga rastjerana narodna „Čitaonica", i 
time razrušeno gotovo sve, što su besmrtni naši 
preporoditelji sazdali u namjeri, da narod kulturno 
i politički pridignu. 

Domovina je naša od dana do dana sve više 
postajala „ein deutsches Kronland". 

Hrvatskoj književnosti bila su za cijelo to 
doba krila kao oblomljena. Pjesnički osjećaj i po- 
letna riječ bila se našim literatima zamržla u grlu. 
Skrili su se u svom kutu, da pregore želju ljutu. 
Vraz i Nemčić legoše mladi u grob. Gaj se prilagodio 
neprilikama, Preradoviću sasvim stegnula vrat mi- 
litarska ogrUca, Mažuranić se dao na činovničku 
karijeru, Kukuljević otišao u historike, Vukoti- 
nović u prirodoslovce, a Demeter u redaktore služ- 
benog lista. „Danica" je godine 1850. zadrijemala, 
„Narodne Novine" dobile dvoglavoga orla, a Dvo- 
ranićeve „Jugoslavenske Novine" i Prausov „Siid- 
slavische Zeitung", koji su tek dahnuli životom, 
bjehu odjedared zabranjeni. Sulekov oštri publi- 
cistički rad zanijemi, te se mali pohrvaćeni Slovak 
dade na popravljanje hrvatskog pravopisa i na 
slaganje njemačko-hrvatskoga rječnika, koji mu 
je bez životne pogibli bilo dozvoljeno izradjivati 
za cijelog apsolutističkog nevremena. Mirko Bogović, 
ovaj najumješniji i najagilniji hrvatski pisac za 
doba njemačke najezde, naumi god. 1851. pokre- 

nuti poKtički list „Domobran", ali mu ga centra- 
listička vlada zabrani već iza objelodanjena pro- 
grama . . . Već tri godine stajala je nada mladež 
i hrvatska porodica bez lektire i bez beletristič- 
koga časopisa. Ovoj nestašici doskoči Bogović, 
započevši god. 1852. uz „Matičinu" pripomoć iz- 
davati krasni tjednik „Neven", koji je potpunih 
sedam godina bio hrvatskom čitalačkom općinstvu 
sve duševno blago i razonodjenje. Al je tempera- 
mentni redaktor i patriota već prve godine svoga 
urednikovanja vrlo duboko osjetio, da se pod na- 
oblačenim poUtičkim nebom ne da nekažnjeno 
čeznuti za obasjanim i sunčanim pjesničkim po- 
ljanama. Bio je tako neoprezan, te je u svom listu 
štampao — inače sasvim nedužnu — „Domorodnu 
utjehu" mladog pjesnika Ivana Filipovića. I radi 
te pjesmice^ bio je odsudjen skupa s autorom na 

^ Glavne kitice ove nedužne, a značajne pjesmice 
glase: 

Domorodci, što ste tužni. Nije vrieme sad zdvojenju; 

Što ste duhom svi klonuli; Što nij' bilo, to će biti. 

Što ste mukom umuknuli. Pravda mora pobiediti, 

S koje tuge i nevolje? Ma svi vrazi prot njoj stali. 

Zato, sto se nalazimo Taj blaženi dan će doći; 

Na ogromnih razvalina' Doć' će, braćo, doć' će skoro; 

Prošasnleh od godina Duh vremena ne ide sporo. 

Krasnih sanka, krasnih želja? Paz'mo, da nas ne zateće! 

Da smo bili pametniji. Jer jedino tim mrtvilom 

Pa k tom' da smo manje snili. Vječni će nas poraz stići. 

Više mudro pak radili, A trudom se dadu dići 

Sad bi bili cilju bliže. Opet s praha razvaline . . . 

dvije godine teške robije u lancima. 
I samo su imali da zahvale sretnom dogadjaju u 
kraljevskoj porodici, da su kao i drugi politički 
„zločinci" u cijeloj monarhiji tom prilikom iza p6 
godine tamnovanja pušteni na slobodu. 

Uz ove političke i književne prilike možemo 
sebi lako zamisliti, kako je stajalo sa školama i 
s odgojem narodnim. U žile naše omladine trebalo 
je doliti malo vode, da se prirodjena toplina i tem- 
peramenat ohladi. Već se u školskim klupama mo- 
rala mladež odučiti od pogubnog nacionalstva i 
pripraviti na uniformiranost državnog jedinstva, 
koje nije htjelo da znade za plemenske osebine i 
težnje pojedinih naroda. Sve se je moralo dena- 
cionalizovati i ujednoličiti prema fermanima sve- 
silnog ministra Bacha iz Beča. 

Još god. 1850. bio je stari naš školski sustav 
sistiran, te uveden austrijski. Do toga vremena 
imale su naše gimnazije samo šest razreda, a dalnja 
dva tečaja nosila su ime „akademija", kojima je 
bila sloboda znatno šira. S austrijskim sustavom 
bila su i dva najviša tečaja — iz lako razumljivih 
razloga — priUjučena gimnazijama. Ova novo- 
tarija donijela je sa sobom jedino to dobro, što su 
narodni jezici (kod nas dakle: hrvatski) kao i u 
drugim austrijskim pokrajinama bili uvedeni kao 
nastavni jezici namjesto dotadašnjeg latii»kog. U 
to doba naime još nije bio službeno nabačen poli- 
cajsko-germanizatorski ukaz. To je tek tri-četiri 
godine kasnije došlo do zaoštrenog izraza. U ovom 
prelaznom i letargičnom razdoblju naše prošlosti 
bile su jedina svjetlija tačka — školske knjige. 

Dr. N. Andrić: Pod apsolutizmom. 2 

Do konca petog decenija prošloga stoljeća nismo 
mi Hrvati imali nikakovih knjiga za škole. S pro- 
mijenjenim prilikama promijenilo se i to. U tom 
odlomku od nekoliko godina (kad je latinski jezik 
bio istisnut iz škole kao nastavni i dok još njemački 
nije bio uveden namjesto njega), radilo se na vrat 
na nos, da se djeci namakne bar najpotrebniji 
školski alat u hrvatskom narodnom govoru. Ban 
Jelačić plaćao je našim pedagozima po 60 for. ho- 
norara od tabaka, da što prije i što bolje izrade 
hrvatske školske knjige. U hrvatsku knjigu udje 
preko noći neki praktični smjer. Od 30 hrvatskih 
knjiga, koje su na godinu izlazile, bilo je 18 škol- 
skih. U školskim poslovima toga doba ovjenčaše 
sebi glave besmrtnim zaslugama Veber, Mesić, 
Antun Mažuranić, Sulek, Torbar, Kiseljak, Ilija- 
šević i Ivan Filipović. Tek oko god. 1853. počela 
je ona najstrašnija napast. Tu su istom bili mnogi 
hrvatski srednjoškolski nastavnici, koji su za vrijeme 
potrebe bili namješteni bez stručnoga osposobljenja, 
potiskivani u kut, a na njihova mjesta imenovani 
ispitani njemački, češki i slovenski kandidati, koji 
su se domala nadmetavali u vrijedjanju hrvatske 
narodnosti i hrvatskoga jezika. Do konca školske 
godine 1853/54. bio je nastavni jezik na našim 
gimnazijama samo hrvatski, a njemački se učio 
jedino kao obligatni predmet. Previšnjim pismom 
od 9. prosinca 1854. bilo je odredjeno, da se na- 
mjesto hrvatskog u višim razredima ginmazije 
uvede njemački jezik kao nastavni. Kasnije direk- 
torijalne naredbe Jpodjoše bez ikakovog posebnog 
naloga još i dalje, pa je doskora ne samo nauk vjere, 

nego su čak i ekshortacije bile držane jedino u nje- 
mačkom „državnom" idiomu, te je njemački jezik 
uveden i u niže razrede kao nastavni. 

S ovim „dobrohotnim" direktorskim mame- 
lucima imali su oni hrvatski profesori, koji su se 
pored toga isticali još i književničkim radom — 
(a u tom broju nalazio se dobar niz najvidjenijih 
tadašnjih kulturnih radnika) — mnogu gorku da 
progutaju. tom pitanju valja pročitati Veberove 
i Torbarove jade. Najcrnije ime u proganjanju 
hrvatskoga jezika i patriotskih profesora zadobio 
je direktor zagrebačke gimnazije Josip Premrt 
njegov nadzornik dr. Anton Jare, porijeklom Slo 
venci.^ Predavači hrvatskoga jezika bili su naj 
opasniji neprijatelji germanizovanju hrvatske omla- 
dine, pa prema tome izlagani i najvećim progonima. 
Oni su naime bili jedini podržavatelji narodne 
svijesti medju školskom mladeži, pa im je zato 
mladež i bila od svega srca odana, čime se strani 
učiteljski elemenat nije mogao podičiti. 

To je onaj nesretni odlomak naše prošlosti, 
u kojem je čak i pitomcima zagrebačkog nad- 
biskupskog sirotišta (koji su rijetkom ustrajnošću 
svojeručno pisali skromne i privatne edicije svo- 
jega „Smilja"), bilo naloženo, da svakom broju 



* Bratsku slovensku zadovoljštinu ovom nebrat- 
skom radu dao je tek prije nekoliko godina Slovenac 
Janez Trdina u svom djelu „B a h o v i h u z a r j i 
i n Ilir i", gdje je kao mnogogodišnji profesor varaž- 
dinske gimnazije predao neslavenski rad tadašnjih svojih 
zemljaka doličnom preziru. 

svoga lista dodaju — i opet rukom pisan — „Bei- 
blatt zum Wochenblatte Smilje". 

Iz svega se vidi, da u ono doba o slobodi nauke 
i domoljubnom odgoju u školama nije moglo biti 
ni razgovora; školski sistem morao se pošto poto 
prilagoditi apsolutističkom vladinom sistemu. Za 
pravi odgoj srca i uma nije se centralistička vlada 
nikako brinula. Ona je nesmiljeno i zlonamjerno 
punila novoj generaciji mozak bezbojnim mate- 
matičkim formulama i gramatičkim oblicima, koji 
tadašnjoj našoj mladeži nisu mogli konvenirati, 
a dušu su ostavljali praznu. Ni od kud da ugledaš 
tračak sunca, koji će u dogledno vrijeme razbiti 
tamu i srce razigrati. 

Koje čudo dakle, da je najveći dio naših sta- 
rijih preporoditelja, koji su u oduševljenju počeli 
razvijati barjak hrvatske narodnosti i kulture, u 
ovakim prilikama morao baciti koplje u trnje i 
počekati zgodniji trenutak, da se i opet narodna 
zgrada stane zidati — iz početka! 

I zaista! Apsolutizam pogna cjelokupnu našu 
književnost u sasvim novu kolotečinu. Zanosne i 
političke davorije dakako moradoše sasvim zamuk- 
nuti. U prvi mah bio nam je nekako zastao dah; 
sve se bUo kao pritajalo. A onda odjedared izbiše 
na površinu novi ljudi s novim ciljevima. Kao kad 
se gorskoj bujici iznenada ispriječi golem kamen, 
dokotura^^se s neke strmine, pa ona na trenutak 
zastane, dok ne nadje novog oduška, te krene sasvim 
drugim putem. 

Lirska poezija uze teći tihom i jednoličnom 
sentimentalnošću. Ali zato ljubav prema tradi- 

cionalnom blagu i prema narodnom jezika poče u 
tišini rasti neočekivanom jakošću. Glavno je obi- 
lježje ovoga vremena bilo utvrdjivanje književnoga 
jezika i dotjerivanje umjetne proze. Epsla pjesnici 
i pučki pripovjedači zabavljajući se prošlim epo- 
hama, stadoše nići na sve strane. Oči se naše silom 
prilika obratiše na još jadnije zemljake, nego što 
smo i sami bili u ono doba: na Bošnjake i Herce- 
govce. Krimski rat uli u srca hrvatskih domo- 
ljuba novu nadu i oni se stadoše zanositi za novim 
ciljevima, ispunjavajući poučne i novelističke stupce 
svojih listova sasvim novim pogledima. U beletri- 
stičkoj književnosti počeše se stidno javljati prvi 
zvuči realistike i psihološke analize, a nauka stade 
sebi utirati sve samostalnije putove. Filologija i 
historija poprimiše vidne obUke, da se za desetak- 
petnaest kasnijih godina raspupaju do najstvar- 
nijih rezultata, do kojih se uopće dosad dolazilo 
u našem književnom razvitku. Spavala je jedina 
— kritika i politika, jer se u ono doba još nije smjelo 
kritizirati, a još manje politizirati. To je bilo na- 
mijenjeno tek narednom deceniju. Pravom poli- 
tičkom, naučnom i književno-kntičkom bujnošću 
otpočelo se u Hrvatskoj živjeti zapravo tek god. 
1861. Apsolutistički odlomak našeg narodnog i 
umnog rada može se zato smatrati tihim prelazom 
iz entuzijastičkog doba diletantizma u bujni i snažni 
život poHtičke i književne samosvijesti. 



MRl/flT5KR KNJIŽEl/Nfl EUOLUCUn OP QOP. 
I850.-I860. 

I. 

Glavna književna djela, što ih je Ilirizam 
namro apsolutističkom odlomku naše prošlosti, 
bila su: Demetrova „Teuta" (1844.), prvo izdanje 
Gundulićeva „Osmana" s Mazuranićevim dopun- 
cima, dobar dio Preradovićeva rada i Mažuranićev 
„Cengić-aga" (1846.). — Ako se doda još Vrazov 
redaktorski i kritičarski rad u povremenoj smotri 
„Kolu" i njegovo specijalno nastojanje oko vra- 
ćanja narodne knjige u narodnu kolotečinu kao ustuk 
nesavremenom imitiranju dubrovačke poezije, onda 
smo spomenuli gotovo sve, što nam je Ilirizam 
ostavio čistili Uterarnih i većih proizvoda, s kojima 
će povijest hrvatskog duševnog razvitka imati još 
dugo da računa. Sve ostalo smijemo već danas 
obilježiti kao plodove dobromišljenih diletantskih 
zametaka, iz kojih se tek imala da razvije prava 
književnost. U onom opojenom vremenu naime 
pisah su svi, koji su u grudima osjećali srce, a u 
rukama držaU pero. razdiobi i podjeli rada da- 
kako da nije bilo još ni spomena, pa se je i rijetko 
koji od na^ih djedova lacSao upravo onoga posla, 

za koji je bio od prirode ođređjen. Kukuljević, 
jedan od naših najrevnijih potonjih historičara, 
istupio je na javnu pozornicu — s lirskim pjesmi- 
cama i dramskim pokušajima. V r a z, tadašnji 
najnapredniji kritički duh, patio se je traženjem 
srokova za svoje „Glasove iz dubrave Žeravinske", 
(pa se ta patnja u njegovim stihovima i osjećala, 
jer mu se je nježnost čuvstva borila s tvrdoćom 
izraza), a G a j, koji je bio kao stvoren samo za ora- 
torska podbadanja i organizacije političkog pokreta, 
pisao je, historičke brošure o krapinskim ruševinama 
s posebnim dodatkom o — botaničkim prilikama 
rodnog svog kraja. Vukotinović, tako odličan 
prirodnjak i gospodar, zadobio je po svojim pripo- 
vjedačkim radovima medju savremenicima naslov 
„prvog ilirskog beletriste". Svi su oni naime htjeli, 
da prinesu svoj kamečak za izgradjivane narodnog 
zdanja, a divnim patriotama ne može se upisati 
u krivnju, što u prvoj smetnji nisu umjeli zahvatiti 
pravo kamenje. Glavno je, da je zdanju položen 
temelj, a mi bi bili danas nepravedni, kad im ne 
bi s najdubljim poštovanjem priznavali trud i da- 
vali im mjesta u prvim redovima narodnog našeg 
Parnasa. 

Za apsolutističkog vremena — uza sve ne- 
volje i neprilike — ipak su se literarna kola dobrano 
pomakla napred. Za cijelog ovog odlomka stajala 
je na vratnicama hrvatskog književnog hrama 
krupna i snažna ličnost jednog Mirka Bogo- 
vi ć a. Uz njega i njegov „Neven" okupljala se 
sva aristokracija hrvatskoga uma. Prvi naš humo- 
rista i realistički novelista, Janko Jurković, 

razvio je svu svoju veseljačku djelatnost za čudo 
baš u apsolutističkom periodu. Preradović i 
T rn s k i doduše nisu u ovom razdoblju stvorili 
ništa znatno, jer su obojica potpadala pod strožu 
vojničku germanizatorsku disciplinu, te im je 
„vatra stajala zapretana" za bolja vremena. Ali 
se je u to doba javio osobiti talenat književni: 
Luka Botić (jedan od prvih Dalmatinaca, 
što- pristaju uz zagrebačko kolo), koji je svojom 
bogodanom toplotom zagrijavao klonule grudi, a 
uz to još uspješno širio naše duševno obzorje, svra- 
ćajući nam pogled na jednokrvnu braću* musli- 
mansku. Izvadjanje Banove „Mejrime" (1855.) 
na zagrebačkoj pozornici utvrdilo je u to doba 
našu svijest o patnjama bosanske raje, kojoj je 
trebalo namaknuti pomoći. Kao dogovoreni uzeše 
u to doba punim jedrima broditi i bosansko-herce- 
govački krmilari: Jukić, Nedić i Marti ć, 
da prinesu svoj obol na žirtvenik narodne kulture 
i da reknu ono, što su imali na duši. U „Nevenu" 
je bio štampan odlomak prvog hrvatskog romana 
„Udes ljudski" od upokojenog Bogovićevog po- 
bratima Antuna Nemčića. Tu je radila Dragojla 
Jarnevićeva, Mijat Stojanović, Ivan i 
Ferdo Filipovi ć, Janko Tombor, Veber- 
Tkalčević i Ilija k r u.g i ć. Javljaju se 
Rački, Starčević, Vladislav Vežić i Spun- 
Strižić. Ovaj odlomak naše književnosti ima 
i svojih zasebnih meteora, koji su zablistali baš u 
ovo doba, pa se izgubili, da ne znaš ni kud ni kamo; 
to su: Nikola Borojević, Vladimir N i k o 1 i ć 
i Milan Bubanović-Dimitrijev. Srpski 

književnici radili su u „Nevenu" više nego u „Da- 
nici"; tako: Zmaj, Gjorgje Rajković, Sundečić, 
Nikola Begović, Atanacković i mnogi drugi. Du- 
brovčani: Orsat Pucić i Ante Kaznačić nastavljaju 
podupiranje zagrebačkog središta. Sveslavenski osje- 

f ćaj gajio se lustorijskim studijama, prijevodima i 

j biografijama više nego za ilirskog vremena. Oštro- 

ž i n s k i prevadja „Slovo o puku Igorevu", T r n s k i 
„Kralj odvorski rukopis" i Puškina, a Begović 
još sasvim svježeg Gogoljevog „Taras Buljbu". — 
^ Ako se još doda, da je u odlomku od god. 1850. 

do 1860. i Josip Freudenreich napisao sve 
svoje znatnije pučke drame — s „Graničarima" 
na prvom mjestu — idajeVeber kritikom o 

t^ kompoziciji Banova „igrokaza" izazvao polemiku, 

koja je razbudila smisao za dotjeraniju tehniku 

"" pozorišnih radova i dosljednije karakterizovanje 

dramskih tipova, onda se zaista ne će smjeti ni 
ovom najtugaljivijem odlomku naše narodne evo- 
lucije poreći znatan stepen pozitivnog napretka. 
Uvažimo li napokon historički rad Ivana K u k u- 
1 j e V i ć a u osnivanju „Arkiva za povjesnicu jugo- 
slavensku" (1851. — 1875.), paVukotinovićev 
i Sulekov prirodnjački trud, te Kurelčev 
bojni filološki poklik, onda zaista možemo sa za- 
dovoljstvom napisati: dali su, što su imali, a u ono 
doba nije se više ni moglo davati. 

Svojim temperamentom, svojom mnogostra- 
nošću i izrazitošću zaslužuje ipak Mirko B o- 
gović (1816. — 1893.), da se nad cijeli ovaj odlomak 
našeg kulturnog rada stavi u prvom redu upravo 
njegova ličnost. Bio je to čovjek vanredne erudi- 

čije i literarnoga ukusa. SpoljaSnošću svojom bio 
je muž srednjega stasa, tanme puti, gustih obrva 
i energično svinuta nosa. Kretnje su mu bile ži- 
vahne, govor krepak, hod sitan, ali brz, tako da 
si već na prvi pogled morao razabrati, da imaš 
posla s čovjekom žustrim i odlučnim. Sangvinič- 
nost njegove ćudi doduše prebila se teškim životnim 
iskustvom i prevrnula s vremenom u nepovjer- 
Ijivost i mrzovoljnost. 

Prije nego što reknemo koju o njegovom hr- 
vatskom književnom radu, želimo zasebno upo- 
zoriti na njemačku brošuru, što ju je napisao za 
strani svijet pod natpisom „Politische RiickbKcke 
in Bezug auf Kroatien" (1861.), koja je napisana 
s tolikom Uterarnom elegancijom, stvarnošću i 
univerzalnošću pogleda, da joj se mnogo decenija 
kasnije ne može naći u našoj političkoj književ- 
nosti dostojan premac. To je ujedno najiscrpnija 
sUka naših društvenih prilika pod apsolutističkim 
režimom, a složena je s tolikom literarnom spre- 
mom (tako medju ostalim citira Shakespearova 
„Macbetha", gdje želi da dolično osine svoje pro- 
tivnike), da se čovjek od nje ne da otrgnuti. Otme- 
nost i nabijenost klasične Bogovićeve naobrazbe 
mogla bi i današnjoj našoj generaciji služiti kao 
uzor spreme starijega hrvatskoga književnog na- 
raštaja. 

U prvi mah mislio se Bogović dati na voj- 
ničku karijeru kao i Kukuljević, ali se kasnije pre- 
domisli, izuči prava, te umre god. 1893. (koje i Vu- 
kotinović) kao umirovljeni ministeri jalni savjetnik. 
Kako je već od prvog početka bio odrešit zastupnik 

ilirske ideje, gotovo je platio glavom za poznate 
srpanjske restauracije god. 1845. — Glavna su 
mu pjesnička djela: „Ljubice" (od god. 1844.), 
posvećene Ljuboslavi, kćerki potonjega podbana 
Benka Lentidaja i kasnijoj ženi Bogovićevoj ; zatim 
„Smilje i kovilje" (god. 1847.), sami lirski ljubav- 
nički drhtaji, koji se u „Domorodnim glasima" 
(god. 1848.) izvrnuše u rodoljubne davorije. S osnut- 
kom „Nevena" (1852 — 1858.), kojemu je Bogović 
bio redaktor i izdavač uz pripomoć „Matičinu", 
započe nova faza Bogovićeva djelovanja. „Neven" 
je kao beletristički tjednik iziskivao obilje pripo- 
vjedačke gradje, kojoj nitko nije umio tako udo- 
voljiti kao Bogović. I već prve godine izadjoše 
tri njegove novele: „Hajduk Gojko", „Crnogorska 
osveta" i „Grad Gotalovec". Romantika najčišće 
vrste! Walter Scott bio je u ono doba junak i lju- 
bimac evropskih čitalačkih krugova, pa koje čudo, 
da su i hrvatski ondašnji književnici natapali svoju 
dušu humanošću heroične Scottove romantike? 
Patriotski i viteški smjer ove beletristike pogo- 
tovo je ugadjao hrvatskom čitalaštvu, jer su je 
naši književnici po uzoru poljskih pisaca još pro- 
žimali posebnom sklonošću za narodno blago. Iz 
toga vremena datira i ono bujno upotrebljavanje 
pučke frazeologije u beletrističkim radovima naših 
literata, kad je urednik Bogović punio svoj list 
narodnim pjesmama, pričama, poslovicama i „po- 
vjesticama" ne samo hrvatskim nego i tradicio- 
nalnim blagom ostalih slavenskih naroda. Pučka 
poezija smatrala se u ono doba narodnog senti- 
mentalizma najpodesnijim izvorom prave umjet- 

nosti, a kad su književnici mogli da uz to joS u 
historijskoj prošlosti potraže utjehe za tužnu sa- 
vremenost, onda su držali da izvršavaju najpreču 
svoju apostolsku dužnost. Svojim radovima izdizao 
se Bogović do prvog novelističara za apsoluti- 
stičkog vremena, te se iza „Vidov-dana na Lobor- 
gradu", iza „Krvavog mosta u Zagrebu" i „Ubojstva 
na Grebengradu" prikučio najpopularnijoj svojoj pri- 
povijesti „Slavi i ljubavi". U njoj je pripovjedač 
ocrtao život i doživljaje hrvatskog vojnika za 
velikog Napoleonovog pohoda u Busiju, te njegov 
dodir s bratskim ruskim narodom. Tragika burne 
hrvatske prošlosti, prikazana toplotom Bogovićevog 
patriotizma prekaljenog romanticizmom, toliko je 
oduševljavala tadašnje hrvatsko domorodno čita- 
laštvo, koje se je tek sabiralo, da se je kasnije — 
kad se je Bogović odrekao uredništva „Nevenova" 
— u omladinskim i porodičnim krugovima smatrao 
povratak Bogovićev na redaktorsko mjesto jedinim 
uvjetom ponovnom procvatu lista i podmladjenom 
zanimanju za domaću beletristiku. 

Ali ima i još jedno treće polje — osim lirskog 
i novelističkog, — na kojem je Bogović ostavio 
dubokih tragova. To je dramatika. Zimi god. 1853. 
složio je on okovan tamničarskim verigama histo- 
rijsku svoju dramu „Stjepana, posljednjeg kralja 
bosanskoga". God. 1856. izdade „Frankopana", 
a god. 1859. „Matiju Gubca, kralja seljačkoga". 
Iza Demetrove „Teute" nije hrvatska književnost 
onoga vremena dala u toj struci ništa ni jače ni 
ljepše uza svu epsku širinu pojedinih odlomaka. 
Dramska poezija kao da je Bogovićevoj indivi- 



dualnosti najviše prijala. U koncepciji značajeva 
povodio se on za i?vojim velikim idealom Shakes- 
pearom, a u stilu za Schillerom. U ono doba hr- 
vatska je pozorišna umjetnost stajala još na tako 
slabim nogama, da Bogović nije mogao ni pomiš- 
ljati, da bi se one scenske poteškoće, što su ih 
iziskivale njegove drame, mogle dostojno prebro- 
diti. Njemu je bilo u prvom redu stalo do toga, 
da kao i u novelama poda čitateljstvu — sada u 
dialoškom obliku — što življe slike iz slavne pro- 
šlosti hrvatske. „Stjepan" mu je prikazan na za- 
grebačkoj pozornici tek god. 1877., „Gubec" god. 
1878., a „Frankopan" je čekao gotovo četrdeset 
godina, da bude prvi put iznesen pred općinstvo 
tek u novoj kazališnoj zgradi. 

Kad se je kasnije odbio od političkog rada, 
prionuo je opet uz književnost, te je izdao niz 
anakreontskih pjesmica pod imenom „Vinjage", 
u kojima se je povodio za Bodenstedtom, a u „Strje- 
licama" skupio pregršt duhovitih aforizama. 

Pod starije dane pristao je Bogović uz unio- 
nističku političku stranku, pa je za to narodna, 
Strossmayerova partaja na njega oštro navaljivala, 
a i sam Prerado vić dao je u svom sonetu, sto ga 
je posvetio Nemčiću, oduška ovoj dispoziciji proti 
Bogoviću. U tom je dakle Bogović doživio sličnu 
sudbu kao i vodja ilirskog pokreta, Ljudevit Gaj'. 



» Pokojni Milivoj Šrepel izdao je u tri knjige „Pjes- 
nička djela" Bogovićeva u edicijama „Matice Hrvatske'^ 
a treći svezak popratio je opširnom biografijom i kritičkom 
ocjenom književničkog njegovog rada, u kojoj treba da 

II. 



„N e V e n" je u svemu izlazio sedam godina * 
(1852. — 1858.). Bogović mu je bio urednik samo 
prve godine. Druge godine: Ivan Perkovac i Vojko 
Sabljić, a naredne četiri godine „Matičin" tajnik 
Josip Praus. God. 1856. „Neven" je već mjesečna, 
a god. 1857. čak tromjesečna smotra, dok se po- 
sljednje godine ne preseli — da ne bi sasvim pre- 
sušio — na Rijeku, gdje ga uredjuje pod pokro- ^. 
viteljstvom „Narodne čitaonice riječke" dr. Josip 
Vranicanji-Dobrinović i prof. Vinko Pacel. S po- 
sljednjim brojem od 25. prosinca 1858. zadrijema 
i ova krasna institucija, koja je gotovo za cijelog 
apsolutističkog vremena bila jeddna zabava hr- 
vatske porodice, a ujedno i jedina direktiva mlade 
naše književnosti. Beletrističku stanku od tri go- 
dine (1859. — 1861.) donekle je ispunjavao Vuko- 
tinovićev almanak „Leptir". 

Pored Bogovića sastajemo se u prvoj godini 
„Nevenova" života najviše s imenom M i j a t a 
Stojanovića (1818. — 1881.), jednoga od naj- 
zaslužnijih pučkih učitelja, koji su se uvijali nad 
oranicom narodne naše kulture. Nije ni slučaj, a . ^ 
ni nepravednost, da se iza Bogovića odmah govori 
o Stojanoviću. Pojava ovog pučkog radenika iz- 
bila je iz tadašnje poglavite književne sklonosti 
prema seoskom životu i narodnim umotvorinama. 
Rodjen u Babinoj gredi, selu bivše brodske pukov- 

se potraže iscrpnija data o pjesnikovu životu i radu upravo 
kao i u „Životopisu M. Bogovića", sto ga je izdao u po- 
sebnoj knjizi zaslužni Gjuro Đeželić još god. 1862. 

tiije, odnjihan je Mijat u bujnosti zadružnog kra- 
jiškog života, za kojim je pučko-folklorističko ras- 
položenje zagrebačkih književnih krugova naj- 
većma čeznulo. Stojanović je došao kao naručen, 
da fotografskom vjernošću donaša snimke ne samo 
jedrog i živopisnog slavonskog jezika svoje rodne 
grude, nego i vjerne opise društvenog seoskog ži- 
vota. Zagrepčani, živeći na periferiji narodnog 
opsega, nikada nisu materinjim mlijekom usisa- 
vali čistoću štokavskog književnog idioma i pozna- 
vanje najznačajnijih narodnih običaja, nego su 
bili primorani da sve to izučavaju iz knjiga. Ilirski 
preporoditelji, koji su se ovjekovječili primanjem 
toUkih širih kulturnih i političkih ideja, stavili su 
sebi kao prvo geslo prihvaćanje štokavskog dia- 
lekta i time dah najbolju svjedodžbu vedrom ho- 
rizontu svojih nacionalnih pogleda. Da zagrebački 
kajkavci nisu ništa drugo učiniU nego to, što su 
se za ljubav narodnog okupljanja i jedinstvenosti 
odrekK svoga narječja i priljubili se dialektu naj- 
većega dijela hrvatskoga naroda, već bi im taj 
jedini fakat zajamčio prvenstvo u samopregaranju 
i duševnoj veličini medju svim južnim slavenskim 
plemenima. Jedinstvenost književnog jezika, do 
koje su veliki narodi kao što su Busi, Nijemci, 
Francuzi i Talijani dolaziU samo silnim borbama 
i velikim poUtičkim preokretima, primila je šačica 
zagrebačkih kajkavaca tako reći uz čašu razgovora 
za prijateljskim stolom. A iza odluke tek dolazio 
je naporan trud, koji je urodio obilatim plodom. 
Za pravedno prosudjivanje dakle književnih 
proizvoda u ilirskom i apsolutističkom periodu 

naše literature valja uvijek držati na umu — je- 
zičnu ispriku. Po gdjekoji dobar pjesnik i pripo- 
vjedač iznosio je svoje misli i osjećaje u dosta ne- 
zgodnom ruhu, jer mu se je duša redovito borila 
s izrazom i s novošću neprekuhanog narječja. Ne 
možeš se po gdjekad otresti impresije, da imaš 
posla s naličjem originalne slike. Radilo se naime 
tek o stvaranju književnog oblika. 

Ali za to s tim reljefnije udaraju u oči kom- 
pozicije onih zagrebačkih književnika, koji su u 
to doba upravo nametljivo isticali svoju naučenost 
u poslovima narodne frazeologije i svoje pošto- 
vanje prema narodnom blagu. Medju ove ubraja 
se i Mirko Bogović, koji je u svom fistu prepuštao 
najšire polje radovima čistih štokavaca, medju 
kojima je na prvom mjestu stajao spomenuti Mijat 
Stojanović. U tome leži jedna od poglavitih zasluga 
Mirka Bogovića i njegovih suradnika: utvr- 
djivanje književnog jezika i dotje- 
rivanje umjetne proze. 

Mijat Stojanović bio je samouk u pravom 
smislu te riječi. Počeo je karijeru kao satnijski 
pisar u svom rodnom mjestu. U šesnaestoj godini 
postade učiteljem bez ikakovog stručnog ospo- 
sobljenja za to zvanje. Neumorna marljivost i oso- 
bita volja za čitanjem i učenjem učini ga u narodu 
tako uglednim, da su ga god. 1848. poslali u sabor 
kao svog delegata. Doskora postade nadzornikom 
zemunslah škola; godine 1871. inspektorom slunj- 
skog, a kasnije ličko-otočkog okružja. Kao penzio- 
nirao umre u Zagrebu godine 1881. (koje i Jakov 
Užarević, Smodek, Freudenreich i — Senoa) uz 

saučešće svih književnih krugova. — PedagoSkih 
i odgoj no-religioznih radova Stojanovićevih ne ćemo 
se doticati, a pučkih pripovijesti i narodnih slika, 
običaja i poslovica, koje je on zapisao, pun je krcat 
„Neven". Kasnije je Stojanović neke svoje zapiske 
skupio u jednu knjigu, a „Matica" joj je dosudila 
nagradu iz Draškovićeve zaklade. 

U ovaj krug znamenitih književnih radenika 
spada simpatični Janko Jurković (1827. do 
1889.), koji je dobar dio svojih znatnijih beletri- 
stičkih radova napisao upravo u apsolutističkom 
vremenu. Bio je i do danas je ostao prvi humorista 
hrvatske književnosti. Rodom Požežanin, već je 
kao klerik zagrebačkog sjemeništa vodio glavnu 
književničku riječ medju svojim kolegama. Budući 
da je premlad svršio teološke nauke, morade cijelu 
godinu čekati na redjenje. I u to doba (1849.) bude 
osnovan „Katolički List", te redaktor Stjepan 
Muzler uze 2anu (kako su Janka do smrti nazivali 
bliži prijateljski krugovi) za glavnog suradnika. 
Početkom srpnja, prije nego što je došao dan re- 
djenja — svrgne Janko mantiju i prijedje Gaju 
u redakciju ,, Narodnih Novina". Sada se dade na 
studiranje prava, te ga ban Jelačić namjesti god. 
1851. za perovodnog pomoćnika vukovarskom pod- 
županu Jurkoviću. Jednakost imena s podžupa- 
novim bila je razlog čestom zamjenjivanju njihovih 
osoba, te je tom prilikom Janko zamislio glavnu 
ideju svojoj potonjoj veseloj igri ,, Imenjaci". Ne 
osjećajući se ni ovdje na pravome mjestu, odazva 
se godinu dana kasnije pozivu zagrebačkog gimna- 
zijskog upraviteljstva, te primi službu namjesnoga 

Dr. N. Andrić: Pod apsolutizmom. *^ 

učitelja iz hrvatskog i latinskog jezika. Od tog 
vremena datira njegov pravi profesorski i književ- 
nički rad. God. 1889. umre kao potpredsjednik 
„Matice Hrvatske", kao akademik i kao nadzornik 
srednjih škola hrvatskih. 

U hrvatskoj književnosti nije bilo ni prije ni 
poslije Jurkovića čovjeka, koji bi se s tolikom teo- 
retskom spremom laćao praktičkog izvadjanja u 
izgradjivanju svoga shvaćanja o dužnosti i o idea- 
lima narodnog književnika. U akademskim 
raspravama obradjivao je naučnim putem principe 
o estetičldm pojmovima uzvišenosti i o karakterima 
narodnog pjesništva, a u novelističkim i dramskim 
radovima pružao je praktične primjere svojim teo- 
rijama. Bio je u neku ruku prototip književničkog 
velikana, koji je duboko u srcu osjećao, da je samo 
onaj umjetnik velik u užem narodnom i u širem 
svjetskom kolu, koji — polazeći sa stajališta 
svojih narodnih osebina — vraća narodu, a 
šalje stranom svijetu n oplemenjenom dahu miris 
svojih livada, i tako općoj kulturi daje ono, što 
bez nas možda ne bi dobila. Po Jurkovićevoj teo- 
riji dao bi se za nazovi-modernističke književnike 
i umjetnike, koji se hvataju u internacionalno kolo 
bez nacionalne duše, složiti porazan, a nepobitan 
aksiom. Ako želiš, da postaneš pravi narodni — 
a po tom i svjetski — umjetnik, onda treba naj- 
prije da na izvorima krepkog života svoga na- 
roda uhvatiš zdravu žicu gledanja i stvaranja, 
pa da onu divnu pučku sirovinu nastojiš izbrusiti 
svojim umom poput dragocjenog kamenja. Bujne 
zametke narodne fantazije treba da svojim duhom 

oplodiš, pa ih tek onda izneseš kao gotove umjet- 
nine. Čega narodna duša nije dorekla, ostavila je 
tebi, natuknuvši žicu, na kojoj imaš da skladaš, 
a prepustivši ti inače — potpunu slobodu skladnje. 
Ako se odbiješ od biljega, koje ti je tvoj narod 
udario, ne ćeš više disati ni svojim duhom ni pisati 
svojim jezikom; a ako nisi te biljege (na svoju ne- 
sreću i na nesreću svoje narodne i opće kulture) 
nikada u svom nastojanju razabrao, nego su te za- 
veli sirenski zvuči stranih umjetničkih glasova, 
kojima možda nisi razumio duše, onda si se odbio 
bez kompasa na široku pučinu, te od tebe nije imao 
— nitko koristi; ni strani svijet, a ni narod, iz 
kojega si potekao. 

To je od prilike nauka, koju izvodimo iz obilnog 
Jurkovićevog narodnog rada. To je ujedno i teo- 
rija onog idealizovanog realizma, kojemu je Jur- 
ković u našoj književnosti prvi samos vi jesni po- 
bornik gotovo cijeli decenij prije nego što je Mi- 
škatović stao upoznavati hrvatsko općinstvo s Tur- 
genjevljevim radovima. 

God. 1855. izašla je u tri broja „Nevenova" 
prva humoristička pripovijest naše književnosti 
pod natpisom „Ulomci iz lomna i krševita života 
starovjerskog pučkog učitelja" sa šifrom „J. J.*", 
pod kojim se inicijalima krio gotovo sav beletri- 
stički i novinski rad umiljatoga Jurkovića. 
Djelo je ovo nosilo na sebi znakove gotovog evan- 
gjeoskog objavljenja u tmici i u turobnosti tadašnje 
hrvatske književnosti. Ovakove skladnosti i slat- 
koće prije Jurkovića nije poznavala naša knjiga. 

Nad cijelom radnjom prelijevala se književnička 
sredjenost široke i benevolentne slavonske nature, 
koja je bila prožeta najbiranijim literarnim uku- 
som klasički obrazovanog duba. Doklegod ga čitaš, 
zateže ti usnice sretni smiješak udovoljene čiste 
literamosti. Pod perom Jurkovićevim sve je drhtalo 
od obijesne i zdrave šale; karakteri su se izvijali 
dotle nevidjeni, a situacije se redale komične i 
snažne, da ih nikada ne možeš zaboraviti. Jasnoća 
i plastičnost prikazivanja bila mu je uzorita. Ka- 
rikirao nije nikada, a pritajeni njegov smijeh nije 
se nigdje preuzimao do grohotnosti i do sarkazma. 
Jednom riječju: salonski humorista najplemenitijega 
kova. I sve je izlazilo ispod njegova pera zaobljeno, 
izradjeno i ugladjeno. Jezik mu je bio dotjeran, a 
stil pozlaćen. Jurković je bio, pa i do danas ostao 
jedan od naših najboljih stilista. Možda će njegov 
duhoviti način pisanja biti najoštrije karakteri- 
zovan, ako napišemo, da je u tom pogledu bio naj- 
vjerniji djak Jurkovićev glavom sam Senoa. Sta 
više, u Senoe se nalazi gav bujni Jurkovićev način 
opisivanja sitnih psiholoških opažaj a, pa čak i 
cijele fraze humorističkog Jurkovićevog gledanja. 
U tome je dakle Jurković stvorio školu. 

Ta prva Jurkovićeva humoristička pripovijest 
poznatija je po nazivu kasnijih edicija: „Pavao 
Cuturić". Ostale važnije njegove šaljive crtice i 
pripovijetke nose ova imena: ,,Ima i tomu lijeka", 
„Tuskulanijade", ,,Petakinja vina", „Sudbina jarac 
ili profesorova vlasulja", ,, Memoari stare grešlje", 
„Ratni memento starca Ivana", „Timotija Patkov", 

„Razoreni ideal", ,, Slučaj provodadžija" i „Liječnik 
u stupici."* 

U stilu realističkog humora pisao j^ prije Jur- 
kovića jedini Antun Nemčić, ali je njegov post- 
humni torso prvog hrvatskog romana „Udes ljudski" 
izašao tek godinu dana kasnije iza Jurkovićeve prve 
pripovijesti. Štogod je prije tJurkovića napisano hr- 
vatskih novela (Vukotinović i Kukuljević), sve je 
bilo većim dijelom sadr,žaja historičkog, a smjera na- 
skroz romantičkog. U tom je dakle Jurković okrenuo 
našu književnost sasvim novom stazom. 

Kao dramatičar zaslužuje Jurković zasebnu 
pohvalu. On je osnivač naše društvene drame, 
koji je dobro znao, zašto se takve stvari pišu. Kako 
je o svemu imao bistar teoretski pogled, tako je i 
prije, nego što je počeo djelovati na dramskom 
polju, u istom godištu „Nevena" (1855.), u kojemu 
je štampao prvu svoju humorističku pripovijest, 
izložio i teoriju svoga dramskog shvaćanja pod 
natpisom „Moja o kazalištu". Priznavajući veliku 
vrijednost tragedije, ipak je Jurković osjećao svu 
neprirodnost i neistinitost onih tragičnih scena, u 
kojima junaci — s mačem u prsima! — prije nego 
što izdahnu, izaspu još cijeli niz najumnijih tirada. 
Nenaravnost i prekoredno odbijanje od istine u 
novijim tragedijama vrijedjalo je realnu i nesenti- 



* Jurkovićeve „Sabrane pripovijesti" i „Drama- 
tička djela" štampala mu je „Matica Hrvatska" u četiri 
sveska, a prisni njegov prijatelj, Franjo Marković, složio 
je najizdašniju biografiju i prijegled njegovih radova u „Spo- 
men-knjizi" Matičine pedesetgodišnjice god. 1892. 

mentalnu dušu Jurkovićevu. Heroji njegovih grčkih 
ide jala nikada nisu umirali s deklamacijom na 
usnama. A, kad nismo, — veli — zasad još dozreli 
za pisanje ovakih istinitih i prirodnih tragedija, 
onda treba da se okrenemo na drugu stranu, pa 
da otmenom komedijom podjemo za istom 
obrazovnom svrhom. Na tom polju ubrat će hrvatski 
pisac najsigurnije lovorike, ako mu je bog samo 
dao veselu ćud, čisto srce i dostatan pribor obrazo- 
vanosti. Jurković je dakle u prvom redu tražio 
narodnu komediju, kojoj bi radnja bila uzeta 
iz obilja domaćih neprilika. Jedino ovim načinom 
— veK — može se hrvatsko društvo potpuno za- 
interesovati za dramsku umjetnost, i tako — po- 
praviti. Čovjek, koji se osjeća krivim, uvijek je 
rad, da uza se nadje i sukrivca. Ako u kazalištu 
rešetaš kakovu općenitu mahnu, svaki će slušalac 
najbolje znati, ima K i on „pčelca za klobukom". 
Jedan će na drugoga pogledati i pomisUti: nisam 
ja sam; i ovih se drugih tiče. Tako će se eto, smijući 
se jedan drugome, u svakome pokrenuti savjest i 
svi će priznati svoje skrivene pogreške. A od pri- 
znanja do popravka samo je jedan korak. Dobar 
komediograf, ako je čovjek na svom mjestu, učinit 
će sto ljudi za jednu večer ... A osim toga znao 
je Jurković, da hrvatsko općinstvo oduvijek voli 
šalu, pa će triput radije poslušati uman savjet, ako 
mu ga šaljivim načinom dobaciš, nego ako mu do- 
dješ s doktrinarskom ozbiljnošću. I tako je Jurković 
bio oduševljen za komediju iz čistog realnog uvje- 
renja, da je komedija bliža životu i svakidašnjem 
iskustvu. 

Prema tome je i radio. Svim njegovim dram- 
skim radovima crpene su radnje iz hrvatskog na- 
rodnog i gradjanskog života. U „Zatecenicima" 
stvorio je pjesničku alegoriju narodnog mrtvila 
pod apsolutističkom policijskom vladavinom. Na- 
mjera mu je bila, kako sam kaže u predgovoru 
izdanja od god. 1862., da „šaljivim načinom nacrta 
ozbiljnu sliku posljednjih deset godina" i da ob 
jasni „njihov razvratni upliv na sve odnošaje ži 
vota". Prvi čin stavio je pisac u godinu 1851. 
kad je nastala ona znamenita selidba iz zagre 
bačkog središta na sve krajeve „novo-uredjene' 
domovine. Do tog vremena bile su sve mladje i 
bolje domaće sile okupljene u glavnom gradu, a 
kad su s novim ustrojstvom uzdaždile one nebro- 
jene službe, odoše svi trbuhom za kruhom i razle- 
tješe se kao pčele iz uljenika, načinivši mjesta 
novim gostima .... Kako smo već spomenuli, bio 
je i Jurković medju otjeranima, pa je i sam prisu- 
stvovao mnogim prizorima teška rastanka izmedju 
najboljih prijatelja, koji su se medjusobno uvjera- 
vali, da će ostati i sebi i domovini vjerni, kao što 
su i prije bili. — U drugom činu pisac nije znao 
bolje prikazati nastalu zagrebačku pustoš, nego — 
pohodom mrtvih, kad su otišU živi. Taj čin 
napisao je u stihovima, da tobože doličnije obraz- 
loži dolazak triju „rajskih putnika" (Mikloušića, 
Katančića i Gjorgjića!). — U trećem i četvrtom 
činu naslikao je u pojedinim značajevima utjecaj 
novoga sistema, koji je postajao s tim jači, čim su 
se bezobzirnije primjenjivala glavna načela samoga 
sustava. Trajanje radnje tih dvaju činova zamišljao 

je sebi Jurković do listopadske diplome, kad su 
ogranuli traci staroga sunca, pa su i srce drama- 
tičarovo ogrijali, te je on završio djelo — s dvo- 
strukom ženidbom. 

Neobičnost tehnike i ne jedinstvenost radnje u 
ovoj dramatskoj prvini Jurkovićevoj nije mogla 
doživjeti priznanjg, u tadašnjem našem kazališnom 
odboru, pa se ovo djelo Jurkovićevo nije još ni 
do danas davalo na hrvatskoj pozornici. Ipak ova 
drama pri čitanju nosi na sebi sve znakove Jur- 
kovićeve stilističke vještine, a kao djelo, koje je 
izbilo isred sredine apsolutističkog milieua, ^ sva- 
kako krije u sebi znatnu literarno-historijsku važ- 
nost. Tercet trojice hrvatskih književnika iz triju 
raznolikih hrvatskih krajeva (Mikloušić iz Hrvatske, 
Katančić iz Slavonije, a Gjorgjić iz Dalmacije), 
koji se kao duhovi sastaju na Markovu trgu, dok 
ih apsolutistički redarstvenik napokon ne potjera 
u haps, sam je o sebi vrlo značajan ne samo kao 
alegorijska karakteristika ondašnjeg poUcijskog doba, 
nego i kao vidan dokaz o nježnosti Jurko viceve 
naravi, koja nije smogla u sebi toliko bezobzirnosti, 
da se posluži jačim sredstvima. Samo u zagradi 
spominje Jurković, da su u onaj trenutak, kad je 
redarstvenik htio duhove potjerati u zatvor, munje 
zasinule, a gromovi zatutnjili. Redarstvenik se za- 
panjio, a — zastor se spustio. Angjeoski su dakle 
korovi priskočili u pomoć geniju hrvatskoga naroda 
i zora je svanula. 

U ostalim svojim dramskim djelima obradio 
je Jurković raznolike teme iz hrvatske prošlosti i 
savremenosti. Historijska drama „Posljednja noć" 

stavljena je u doba raspusta lepoglavskoga pavlin- 
skog samostana pod apsolutizmom Josipa II. — 
,,Kum6vske neprilike", „Čarobna bilježnica" i 
pučka tragedija „Smiljana" davane su na zagre- 
bačkoj pozornici, a vesela igra „Sto žena može" 
složena je direktno po naroiioj pripovijesti ,,Izo- 
rani šaran", koju je bio zapisao Mijat Stojanović 
u napomenutoj zbirci pučkih pripovijedaka. 

Ne bi bila potpuna slika svih struka Jurkovićeva 
rada na polju lijepe književnosti, da ne napome- 
nemo još i njegovu komičnu epopeju, u neku ruku 
hrvatsku batrahomiomahiju: „Kako su se zavadili 
psi, mačke i miševi". Napisana je u narodnim de- 
setercima, a začinjena tolikom ljepotom narodne 
frazeologije, da se čita u meden kus. 

Hrvatsko kazalište, kojemu je Jurković bio 
mnogo godina upravnim odbornikom, pazio je Jur- 
ković kao zjenicu oka svoga. Iz te velike ljubavi 
prema kazališnoj umjetnosti otkidao je on od svojih 
usana i od prištedaka, koliko je mogao, samo da 
uzmogne svojoj osirotjeloj nećakinji, Milki Trnini, 
pružiti materijalne pomoći za opernu naobrazbu. 
Danas je Milka najživlji spomenik Jurkovićevom 
mekom i dobrom srcu. Aere perennius. 

III. 

Osnovne nazore o važnosti narodne književ- 
nosti i o njenom utjecaju na umjetnu poeziju razvio 
je pored Jurkovića najveći pjesnik -književnik, što 
ga je odnjihao apsolutistički odlomak naše knji- 
ževnosti: Luka Botić (1830.— 1863.). Ako su 

ti stranci — tako govori ovaj rano ugasnuli spljetski 
literat u jednoj svojoj rukopisnoj bilješki — od- 
nijeli sve, i slobodu i nezavisnost i imanje, ali ti 
tradicije nisu odnijeli; duh ti dakle ostaje. Ako 
se u umjetnoj poeziji ne umiješ držati narodnih 
svojih osebina, onda radiš o propasti svog narodnog 
karaktera. Slaba je korist od one književnosti, 
koja se ne temelji na narodnim tradicijama, pa će 
iz nje izaći najveća šteta poradi toga, što će takova 
književnost malo po malo izbrisati narodni značaj 
i duh, te učiniti tvoj narod beznačajnim melezom 
(mulatom). 

U zagrebačkom „Nevenu" štampao je Botić 
god. 1854. najbolji svoj epski poem „Pobratimstvo" 
i jedinu svoju pripovijest „DUber Hasan", pa time 
poslao u hrvatsku književnost već prvim svojim 
radovima najkićeniju posjetnicu. God. 1861. štampao 
je u Zagrebu svoju „Bijednu Maru", a god. 1862. 
u Osijeku „Petra Bačića". To mu je ujedno (uz 
dvije-tri pjesmice složene u narodnom metru) sav 
književni rad, jer je pjesnik godinu dana kas- 
nije, nabrojivši tek trideset ljeta, zamuknuo za 
uvijek. 

Luka Botić donio je svojom pjesničkom 
individualnošću u hrvatsku mladu književnost sa- 
svim nove tonove. Bratstvo izmedju muslimskog 
i kršćanskog narodnog elementa nije u našoj umjetnoj 
knjizi bilo nikada prije Botića isticano u ovom 
obliku. Ljubav mladenaca, koje rastavlja samo 
vjera, pa želja, da se djeca istoga naroda i istoga 
jezika zagrle u uvjerenju, da su iste krvi i da im 
je ista budućnost, krila je u sebi neku toplu senti- 

mentalnost, koja nije mogla ostati bez dubokoga 
dojma na hrvatske čitalačke krugove. Bila je to 
dakako romantika, ali načičkana najnježnijim pu- 
poljcima hrvatskog pučkog osjećaja; koji su se 
morali raspupati u plemeniti zanos za oslobodjenjem 
i sjedinjenjem raznovjerskih stihija istoga naroda. 
Kad je Botić još kao golobrado momče putovao 
Bosnom i Hercegovinom, pisao je svom pobratimu 
Pavlinoviću, da ga sarajevsko teferićenje i ašiko- 
vanje uz pjesmu i tamburu začarava i zanosi u 
Kataloniju i Andaluziju arapskih vremena. Botić 
je dakle nalazio u zapuštenim krajevima svojega 
naroda onu patrijarhalnost i poeziju, za kojom je 
čeznuo u svom knjizevnikovanju i u svojoj pjesničkoj 
dusi. Ljubav prema tome narodu širila mu je grudi 
junačkim pregnućem, da izbriše i sruši sve pred- 
rasude, koje su razdvajale istorodnu braću. Osam 
godina prije Botića nanizao je Ivan Mažuranić u 
svom velikom poemu jade i nevolju hercegovačke 
raje uz prikrivenu intenciju, da podbode i razjari, 
a Botić dolazi eto kratko vrijeme iza njega s otvo- 
renom namjerom, da ublaži, da utiša i potraži u 
zakutku ljubavnih srdaca one prigušene drhtaje, 
koji imaju da se rasplamsaju u oganj narodne 
svijesti o jedinstvu i istorodnosti. 

To je zaista najizrazitiji oblik, do kojega je 
dalekovidni narodni pjesnik mogao doći u najcr- 
nijim danima apsolutističke suženosti i prignjete- 
nosti. On je otvorio prozor na onoj strani naše 
kuće, na koju neprijatelj nije ni pomišljao. A otvo- 
rio ga je u dobri čas, jer se taj prozor do danas go- 
tovo nije više ni zatvarao, a doskora bila se otvorila 

širom i kapija narodnog gledanja na vjersku i ple- 
mensku našu rastrojenost. 

Luka Botić jedini je naš Dalmatinac, koji bi 
se po osnovribm karakteru svega svoga umjetnič- 
koga rada mogao nazvati prvim — bosanskim 
muslimsko-kršćanskim pjesnikom. Karakteristično 
je, da je ovaj umnik našao sebi dom i okrilje baš 
na dvoru najvećeg našeg katoličkog biskupa: Josipa 
Jurja. Al i to je jedan stručak više u vijencu ne- 
umrlog djakovačkog vladike. 

Radnja jedine Botićeve prozaičke pripovijesti 
„D i 1 b e r-H a s a n a" stavljena je u Sarajevo 
god. 1806., kad se osmanlijska sila dizala da pri- 
guši Karagjorgjev srpski ustanak za oslobodjenje. 
Na Miljackoj bila su odnjihana dva pobratima: 
muslimski kavedžija Dilber-Hasan i hrišćanin Pavao 
Cvijetić, terzija (krojač), koja su se milovala brat- 
skom ljubavlju, ne mareći za neprijateljstva, ko- 
jima ih je njihova okolica radi te odanosti predu- 
sretala. Hasan bio trubadur sarajevski, koji je 
zvonkim grlom i krasnim udaranjem u tamburu 
zabavljao svoje goste i kadune sarajevske. I za- 
gleda se Hasan u Ijepojku „vlahinju" Sofu Rado- 
savljevića, a pobratim ga Pavao u tom ašikovanju 
potpomagao. Oni ugovore, da će s njom prebjeći 
u Dalmaciju, gdje će se Hasan pokrstiti i vjenčati 
se s djevojkom. Al im naum ne podje za rukom. 
Avdaga Selamdžić ukrade djevojku prije njena 
bijega, te obijedi Hasana i Pavla, da su Sofu ne- 
kuda odveli i sakrili je. Djevojka se u to nekako 
spasi iz ruku Avdaginih i nadje se odjevena na 
momačku u bosanskoj vojsci, koja je upravo bila 

pošla na Srbiju. Avdaga udje u trag djevojci, te 
bi je i opet sakrio kod sebe, da mu u tom Hasan 
ne pomjeri račune. Njih se dvojica pobiju; Avdaga 
pogine, al i Hasan bude na smrt ranjen. Boreći 
se s dušom ostavlja kavedžija Hasan vjerenicu u 
amanet pobratimu terziji. Pavao je dobojevao boj 
za oslobodjenje Srbije, a kad je s drugim ustalcima 
izvojštio slobodu posestrimi zemlji, vjenča se sa 
Sofom. 

Vrlo lijepa i vrlo umiljata radnja! Napisana 
je s tolikom tehničkom pripovjedačkom vještinom, 
a nakićena tolikim karakterističnim turcizmima za 
bosanski milieu, da je gotovo nerazumljivo, kako 
ju je mogao složiti spljetski sin u dvadesetčetvrtoj 
godini doba svojega. Djelo je izatkano narodnim 
pjesmama i pučkom terminologijom s toliko nepri- 
siljenosti, da se ovaj Botićev slog može još dan- 
danas uzimati za izgled. 

Pet mjeseci prije „Dilber-Hasana" štampana 
je u istom godištu „Nevenovu" (1854.) i prva, a 
najbolja Botićeva epopeja „Pobratimstv o". 
Redakcija je lista popratila ovo djelo značajnom 
preporukom mladog književnika, kojega je odmah 
uvrstila u kolo „ponajboljih naših pjesnika", jer 
je umio složiti ovakovu „pripovijest punu života 
i miline; lijepo izumljenu i vješto, al opet posve 
naravno izvedenu po pravilima dobrog ukusa 
umjetničkog; punu krasnih misli u krasnim sli- 
kama, nadahnutu čistim duhom narod- 
ni m i odjevenu u sjajno ruho jugoslavenskoga je- 
zika". 

Sam Botić držao je, da mu je u ovom djelu 
„način pjevanja nov, a predmet još nenačet". No- 
vost pjevanja jamačno je nazrijevao u spajanju 
epskog i lirskog narodnog elementa u umjetničku 
cjelinu, a nenačetost predmeta u približavanju 
muslimskog svijeta kršćanskomu. I u ovoj pjesmi 
ima da mladačka vrela ljubav, koja ne poznaje 
nikakovih vjerskih zapreka, premosti duboke ja- 
zove narodne nesnošljivosti. Samom „pobratim- 
stvu" Botić u ovom djelu za čudo nije dao onaj 
utvrdjeni svoj biljeg, kojemu bi se čovjek nadao 
od osnovnih nazora Botićevih. Pobratimi, Dra- 
ganić i Radmilović, dva hercegovačka junaka, 
jedne su te iste kršćanske vjere. Draganić pogine 
već u prvom pjevanju boreći se s Turcima, te se 
u sva četiri ostala pjevanja njihovo pobratimstvo 
podgrij ava samo uspomenom i sporadičkim uzda- 
sima Radmilovićevim za poginulim prijateljem. 
Badnja dakle u četiri petine djela nije više „pobra- 
timska", pa bi epopeja mogla sasvim lijepo pod- 
nijeti i posve drugi natpis. Glavna sila pjesme leži 
u ljubavi zarobljenog Eadmilovića prema Ajki, 
kćerki Alagića, skadarskoga paše, koji je Radmi- 
lovića poveo sa sobom kao suznja iz Hercegovine. 
U ljubavi turkinje-djevojke prema kršćanskom 
tamničaru nalazim glavnu misao epopeje, a ujedno 
i težište intencije pjesnikove. Prema tome bi „po- 
bratimstvo" Draganićevo i Radmilovićevo — uza 
sve to, što je u ovom djelu prvi put bila prikazana 
posvećena tradicija narodnog pobratimstva u našoj 
umjetnoj poeziji — spalo na sporednu i 
epizodnu ulogu. Botiću nije pošlo za rukom, da 

natpisom epopeje dade pravo ime sadržaju djela. 
Time se dakako ne umanjuje književna vrijednost 
njegove radnje, nego se samo dovadja pravo njeno 
značenje do pravednog odredjenja, pa se ujedno 
osnovna crta Botićevog nacionalnog nastojanja 
istavlja na prvo mjesto, koje se nesrećnim naslo- 
vom epopeje nehotice zabašurilo, a u dosadašnjim 
literarno-historijskim ocjenama nije se ova nesu- 
vislost nikako isticala. 

Pojedina pjevanja „Pobratimstva" odlikuju se 
upravo dramskom snagom. Prvo i peto pjevanje 
pravi su pozorišni aktovi, koliko svojom živah- 
nošću, toliko i nabijenošću dogadjaja. Srednja tri 
pjevanja predugačak su spoj lirsko-refleksivnog sa- 
držaja. Radmilović odbjegne s Ajkom u goru, od- 
metnuvši se u hajduke, da se ^- u posljednjem pje- 
vanju — sjedini sa svojim Trebinjanima i dočeka 
oružanom rukom Ajkina oca Alagića. Iza boja 
pretražuje nesretna Ajka krvavo razbojište, ne bi 
li našla truplo očevo. Otac zamrlim okom ugleda 
svoju nevjernicu, ali još smogne u sebi toliko snage, 
da se maši za pojas i probode kćer. Tako je dakle 
jadna djevojka okajala svoju tragičku krivnju. 
Radmilović je pokopa uz svog pobratima i uz drugu 
turkinju-djevojku, koja je kao i Ajka poginula iz 
ljubavi za krštenim ljubavnikom. Da idealni iz- 
mimi završetak krasnog ovog djela bude što na- 
rodniji, diže Radmilović nad nesretnicima — 
crkvu, kao u narodnoj pjesmi, a oko nje vite jele; 
na jelama pjevaju ptice protužnice; svuda cvijeće 
i vodica hladna ... Na to pozivlje jimake na oružje, 
da osveti pravdu ispred boga: 

Nek se diže svak sa svojim bratom, 
Nek se sprema na Easkršća bojna! 
II nam naše krvnike ukrotit, 
Ili nam je slavno poginuti, 
Našom krvlju dušmana zabrinut . . . 

S jataganom dakle u ruci treba da se utamane 
oni vragovi narodne nesreće, koji stoje na putu 
približenju srdaca! 

Ovom prilikom treba da upozorimo na jednu 
odlučnu crtu u razvitku novije naše pripovijesti. 
Otvoreno srce za upijanje prirod- 
nihljepota jedno je od najznačajnijih obilježja 
pravog književnika ne samo u našoj literaturi, 
nego i u literaturama sviju prosvijetljenih naroda. 
Kad se pjesnici i pripovjedači dignu do te duševne 
kontemplacije, da s uživanjem i s lagodnošću uz- 
mognu usisavati miris zelenih livada i nasladjivati 
se pogledom na bujnost cvijeća i umiljnost gorskih 
proplanaka, onda im je puklo pred očima najšire 
polje duševnih emocija. Na ovo važno obilježje 
književnog našeg razvitka dosada se u Uterarno- 
historijskim prijegledima gotovo sasvim zaborav- 
ljalo. Raščinjajući estetsku stranu Botićeva književ- 
nikovanja treba zato da se zasebno istakne ova 
vrlina pjesnikova gledanja. Prije Botića nije nijedan 
hrvatski književnik s tolikom slašću gledao na lje- 
potu prirode. Kod Mirka Bogovića nalaze se još 
vrlo sporadički primjeri ovoj pjesničkoj vrlini, a 
u pripovijestima gotovo sviju predjašnjih noveli- 
stičara nema gotovo ni spomena samosvijesnom 
užitku naravi. Sam Bogović tek u svojim „Slikama 

i prilikama" daje u sentencioznom obliku oduška 
ovoj svojoj kontemplativnosti. ^ 

Luka Botić zadržava se u svim svojim djelima 
kod prirodnih krasota. I to mu u velike pridiže 
cijenu. Ovdje valja da s najvećom zadovoljnošću 
utvrdimo, da ni ovu kao ni ostale dobre strane svoga 
književnog načina nije Botić uzaimao iz stranih 
izvora, nego se je napojio čistom izvor-vodom hr- 
vatske narodne pjesme. Možda je on to učinio ne- 1 
svijesno i ne sluteći, da će mu se ova osobitost 
s našeg stajališta ikada upisati u dobro. Al tek, — 
on je učinio, a na nama je, da utvrdimo radostan 
fakat, da je i uživanje prirodnih krasota u našoj 
mladoj književnosti nadovezano uz tradiciju čistih 
narodnih umotvora. 

Bit će zanimivo, ako spomenemo, da je Botić 
bio toga uvjerenja, da se svaka historijska pjesma 
„mora osnivati na historijskoj istini". A, kako je 
za „Pobratimstvo" sam ishitrio sadržaj, to je držao, 
da mu djelo — ne valja. Mislim, da nije potrebno 
obarati ovo krivo mišljenje Botićevo, jer je njegova 
izmišljena radnja ovomu spjevu kud i kamo pjes- 
nički vjerojatnija, bolja i istinitija, nego u histo- 
rijski „vjernim" potonjim radovima: u „Bijed- 
noj Mari" i „Petru Bačić u". U prvom od 



' „Kad te sto ushiti ili razveseli, 
A ti nemaš druga, što ga srce želi; 
Ili kad ti ljuta rana grudi para, 
A ti nemaš nikog da te razgovara; 
Ne počasi časa, već na polje hiti. 
Priroda će bolno srce iscijelit i". 

Hr. N. Anđrić: Pod apsolutizmom 

ovih djela opisao je ljubav dalmatinskog Turčina 
Adela s lijepom Spljećankom Marom Vornićevom, 
o kojima je našao neke zapiske u historijskim do- 
gadjajima XVI. vijeka. „Bijednu Maru'* prokle 
otac, sto se zagledala u muslomana, te ona morade 
poći u samostan, gdje je i umrla. — U „Petru Ba- 
čiću" doduše ljubav nije zaplamsala izmedju dvoje 
raznovjemih mladenaca, jer je Bačić katolički pu- ^ 
. čanin spljetski kao što je i plemkinja Jelica Alber- 
tijeva katolikinja, ali su zato neki drugi značajevi 
ove epopeje raznovrsnog porijekla, tako da je 
Botić i u ovom svom djelu dštao sebi vjeran. Tako 
je Bačićev prijatelj i zaštitnik Januš-beg osobito 
plemenito ocrtan, a isto tako i turkinja Mejrima, 
koja se dakako zagledala u kršćanskog junaka. 
Tankoćutnost, slikovitost i optimizam pjesnikov 
prelio je i ova posljednja djela Botićeva kao i ona 
prva. 

Sve svoje književne radnje izradio je Botić u 
Djakovu, kao činovnik Strossmayerova vlastelinstva. 
Prije nego što se je smirio i došao do ove službe, 
patio se je Botić kojekako. Od poroda bio je vrlo 
ubog, te ga je majka prehranila tegotnim poslu- 
živanjem u Spljetu, dok joj sin nije bio primljen u 
tamošnje sjemenište. Ne dočekavši zaredjenje, podje 
Luka kao ulak svojih kolega — potonjih slavnih 
književnika i političara — preko Hercegovine i 
Bosne u Srbiju, koja je bila u ono doba kao neka 
obećana zemlja spljetske omladine. Kako im je 
svima bila dojadila njemačka tlaka i tursko kulu- 
čenje, svi su čeznuli za Srbijom, nadajući se, da će 
se tamo ogrijati na slobodi, pa se povratiti kući kao 

učitelji, književnici, trgovci i vojvode, da osloba- 
djaju narod. Ali ni tamo ne nadje njihov poslanik 
Luka tople sunčane zrake, te se gotovo kao prosjak 
protuče do Zagreba, gdje ga domorodci namjestise 
u Gajevu tiskarnu, da tamo rastavlja i pere slova . . . 
Na preporuku Andrije Brlića, brodskog advokata, 
dodje u Djakovo. Da je Botić uz svoj temperamenat 
morao doći u koštac s Bachovim apsolutizmom, 
razumije se samo po sebi. Pod konac god. 1859. pro- 
čulo se sve do Beča, da se u Strossmayerovoj službi 
podgrijeva „slavonski panslavizam", pa da se čak 
i surke uvadjaju! I moradoše se svi činovnici za- 
kleti, da će se čuvati od „političkog agitiranja" i 
da ne će pristajati nikakovom „tajnom društvu" . . . 
Jedinom se Luki pričinilo, da ne smije učiniti ta- 
kovo nepatriotsko djelo, i on se ne zakle, nego se 
radije odreče službe. Ostade tako bez krova i bez 
kruha, nadajući se, da će ga prehraniti izdanje 
„Bijedne Mare". Fizički je u to doba već smalaksao, 
i posljednja mu je utjeha bila, što ga je prigodom 
obnovljenog ustavnog života bogata Djakovština 
izabrala svojim zastupnikom za zagrebački sabor. 
Izgovorivši svoj patriotski govor u saboru, zamukne, 
a Fran Kurelac, koji se je takodjer nalazio kod 
Strossmayera, te u žalobnoj povorci prateći ne- 
sretnog Luku vječnom počivalištu na brežuljak 
prema veličajnoj crkvi djakovačkoj, uzdahnuo u 
ime cijeloga naroda: „Siromah Luka! Tek Kristovih 
Ijet', pa mora u grob!" 

Ubio ga je raspojasani život slavonskog prela 
i kola . . . 

IV. 

Jedan od prisilili prijatelja Botićevih bio je 
Ivan Filipović (1823.— 1895.), tadašnji po- 
žeški učitelj, o kojemu smo već spomenuli, da je 
radi svoje rodoljubne pjesme u „Nevenu" odsjedio 
s Mirkom Bogovićem pet mjeseci u lancima. I on 
je bio porijeklom Slavonac (iz Velike Kopanice) 
kao i Mijat Stojanović, a svojim pedagoškim i orga- 
nizatornim radom u okupljanju i u prosvjećivanju 
hrvatskog učiteljstva uzdigao se na prvo mjesto 
medju našim školskim radnicima. „Hrv. pedagoško- 
književni zbor", pa „Savez hrv. učiteljskih društava" 
kao i sama zgrada „Učiteljskog doma" u glavnom 
su djela Filipovićeva. Odgojne njegove sastavke 
gotovo je nemoguće pobrojiti. Poput Mijata Stoja- 
novića pisao je i on vrlo mnogo o naobrazbi hrvatske 
majke i domaćice. Izdavao je rječnike, stilistike, 
kratke upute u našu književnost, pismovnike, ću- 
doredne pripovijetke za mladež i koledare, a uz 
Jurkovića najviše je radio o reviziji školskih knjiga. 
Lirske svoje pjesmice počeo je izdavati još god. 
1845. u Gajevoj „Danici", a nanizao ih je najveći 
broj u prvom godištu „Nevenova" života. Pokušao 
se je i u novelistici („Nahod"), u kojoj mu se kao 
i u lirici razabire refleksivna crta kao glavno obi- 
lježje. Kad je osnovan školski časopis „Napredak", 
bio mu je Filipović jedan od glavnih suradnika, a 
kasnije i urednik. 

Ivanov mladji brat Ferdo Filipović 
(rodj. 1833.) više je radio na beletrističkom polju 
nego Ivan. Ferdine pripovijesti: „Osveta", „Kri- 
omčar", „Prsten", „Bošnjaci" i „Bitka kod Slan- 

kamena'^ uza svu svoju kratkoću pokazuju izrazitu 
sklonost pripovjedačevu za traženje zanimivih su- 
jeta iz doticaja naših Posavaca s bosanskim pogra- 
ničnim muslomanima. — Ferdo Filipović živi još 
i danas, . te je na Ilinje god. 1906. proslavio u 
ubavom seocu Drenju kraj Djakova pedesetgodiš- 
njicu svoga svećeništva. 

U ovom odlomku hrvatske književnosti vrlo je 
instruktivno posmotriti, koliko je utjecao krimsk i 
rat na književnu produkciju naših literata. — 
Dne 2. lipnja 1853. prešla je ruska vojska pod 
Gorčakovim rijeku Prut, i tako je započeo rusko- 
turski boj, koji se je domala razvio u veliki krimski 
rat za protektorat nad kršćanima u Turskoj. Naši 
su se književni i politički krugovi mnogo nadali od 
ruske pobjede, koju dakako nisu dočekali. Ali se 
već iza prvih hitaca u Kara-Vlaškoj i Eara-Bog- 
danskoj razabire u „Nevenu" podvostručeni interes 
ne samo za ruski narodni život, za historiju i za 
literaturu, nego i za Tursku kao i za kršćane, koji 
su stenjali pod osmanlijskim gospodarstvom. Od- 
jedared učestaše kod nas pripovijesti i povjestice iz 
našeg narodnog života, dotičući se turskog elementa. 

Samodržac ruski Nikolaj I. mislio je u prvoj 
polovici šestog decenija, da će velik dio evropskih 
država iza revolucionarne godine 1848. biti unu- 
trašnjom svojom slabošću prisiljen, da mirne duše 
gleda, kao on obračunava s vječnim „carigradskim 
bolesnikom" i kako zamjenjuje turski polumjesec 
na stambulskoj Aiji Sofiji pozlaćenim krstom, pa 
je zato poslao generala Menčikova, da u zapra- 
šenim čizmama autokratski zagrmi na slabunjavoga 

sultana. Ali se je prevario. Rusofobija nije nikada 
bila jača u zapadnjačkim državama, nego baš u 
ovaj par, jer su se svi bojali, da će se sada izvršiti 
proročanstvo sužnja Sveto- Jelenskog, koji je pro- 
rekao, da će se kada-tada Evropa pokozačiti. Me- 
djutim su Sebastopol i kula Malakova postali ruskim 
Sedanom kao po vijeka kasnije mandžurski Mukden. 
Hrvatski pisci upućivali su svoje čitateljstvo 
beletrističkim i historijskim sastavcima (kad im već 
političkim nije bilo dopušteno) o historijskoj važ- 
nosti ratničkih dogadjaja. Rački je opisao prvi do- 
lazak Busa pod Carigrad u srednjem vijeku, a 
Andrija Torkvat Brlić obradio je (po Hammeru) 
poslanstvo rusko carigradskom sultanu god. 1668. 
Trnski uze prevadjati Lermontovljevu tursku priču 
„Ašik-Kerib". U to je doba preveden Puškinov 
„Kavkaski zarobljenik", „Bahčisarajski vodomet", 
„Dubrovski" i Gogoljev „Taras Buljba". U tim 
se godinama pišu studije o Svetoj Gori, o caru Ni- 
kolaju, o Lomonosovu i Zukovskome. Prevadjaju 
se ruske poslovice, zatim Hoholoušekova pripovijest 
„Turci i raja" i Czajkowskove ukrajinske novele, 
a udešavaju se i studije o Kozacima, te o Malorusima. 
Stojanović piše „Život u Carigradu", pa ,, Turci u 
Slavoniji" i prevadja etnološku crtu o Poljacima 
i o njihovom snošaju s Rusima. Luka Ilić-Oriov- 
čanin štampa svoj članak o Gaibiji, turskom pro- 
roku, pokopanom u Staroj Gradiški, Ilija Okrugić- 
Srijemac svoju pripovijest „Vezirac i Tekije", a 
Janko Tombor novele „Hajdukova zaručnica" i 
„Kula na Dunavu", kojoj je radnju smjestio u 
godinu 1624., dok su još Turci gospodarili Slavo- 

nijom. Bogovićeva balada iz turskog vremena 
„Franjo Matijević", a po gotovo njegova najpozna- 
tija pripovijest „Slava i ljubav" nastale su u to 
doba i pod tim utjecajem kao što i prikazivanje 
Banove „Mejrime" pada u isti odlomak. 

Sve su ovo stvari, koje su napisane pod ne- 
ospornim dojmom rusko-turske vojne. A, što je 
najvažnije: sav književni rad Luke B o t i ć a složen 
je baš tih godina u onom duhu, u kojem je hrvatski 
pisac mislio da treba zadahnuti bratsko pitanje 
našeg odnosa prema bosanskim muslomanima i 
turskim kršćanima. 



U velikom nizu zanimivih novih zvijezda na 
literarnom horizontu apsolutističkog neba stajao 
je znameniti pisac Janko T o m b o r, o kojemu 
za čudo ni jedan naš literarno-historijski prijegled 
ne spominje ni jedne živopisnije riječi. Do danas 
nismo znali ni tko je ni šta je; gdje je rodjen i da 
li je možda već preminuo. Zato će jamačno biti od 
velikog interesa, ako dojavimo cijeloj današnjoj 
književnoj generaciji, da Janko Tombor još i 
danas živi kao umirovljeni piškorevački župnik 
i dekan djakovačke biskupije. Obratio sam se lično 
na njega, te sam dobio glavne biografske podatke. 

Rodio se dakle dne 7. siječnja 1825. u Zilini 
(Solni), gradiću trenčinske županije, a pravo mu 
je krsno ime : Ivan Krstitelj . Kako vidimo : porijeklom 
Slovak kao i Bogoslav Sulek. Došavši god 1844. 
kao klerik u peštansko centralno sjemenište, uhvati 
se u kolo s ostalom svojom slavenskom braćom, 

najviše s Hrvatima: Nikolom Horvatom, Adolfom 
Veber-Tkalčevićem, Eugenom Kvaternikom, An- 
tunom Starčevićem, Vardijanom, Jakševcem i Sa- 
govcem. Kao Slovak bio je dakako učenik Jana 
KoUdra, te ga je i posjećivao u tamošnjem prote- 
stantskom župnom uredj^ a već je kao bogoslov 
pisao mnogo u slovacKun političkim novinama. 
No baš radi ovog svog rodoljubnog djelovanja 
morade sebi potražiti — drugu dijecezu. Hrvati 
ga nagovoriše, da podje u njihove krajeve, kamo 
je i njega samoga vukla želja, jer su se tragovi za- 
nosnog ilirskog pokretnog vala razabirali sve do 
Pešte. Dobivši preporuke od Štura i Hurbana na 
tadašnje profesore djakovačkog seminara: Matu 
Topalovića i Josipa Jurja Strossmayera, zaputi se 
god. 1846. u Djakovo, gdje ga zaista biskup Ku- 
ković primi pod svoje okrilje. God 1848. bješe za- 
redjen, te je kao kapelan već suradjivao u našim 
listovima „Slavenskom Jugu" i „Siidslavische Zei- 
timg", pišući političke članke, prevadjajući, pje- 
vajući i skladajući pjesme, jer je bio i vrlo muzi- 
kalan. Književni rad mu je razasut po „Danici", 
„Katoličkom listu", „Nevenu" i „Dragoljubu". 
Od god. 1862. župnik i dekan u Erdeviku (koju je 
župu i osnovao), gotovo je sav svoj potonji rad 
usredotočio u politici, te je god. 1867. izabran i 
narodnim zastupnikom u Srijemu, što je ostao i 
na saborima od 1870. do 1878. Ovih posljednjih 
sedam godina — dakle i za kobnih revizionalnih 
— bio je kao hrvatski delegat u Pešti i bilježnik, 
jer je dobro znao magjarski. God. 1875. povjeri 
mu Strossmayer svoju patronatsku župu Piško- 

revce, gdje je sve do prije poldrug godine župnikovao. 
Danas Tombor živi u Djakovu, te pokazuje i u svojoj 
dubokoj starosti živ interes za svaku hrvatsku 
kulturnu i političku stečevinu. 

U ,^Nevenu" se javio god. 1852. s pjesmom 
„Srpstvu", „Na moru" i „San", te sa pripoviješću 
„Božjak Morovićki". Pjesma „Srpstvu" vrlo mu 
je karakteristična kao izraz shvaćanja pohrvaćenog 
Slovaka. Junačka djela srpska uveličava, ali ujedno 
proriče, da Srbi ne će dotle doći do svojih prava, 
dok ne uzljube brata svojega više nego li tudjinca, 
i dok u sreći kao i u bijedi bratovoj ne nadju svoju 
sreću i svoju bijedu. 

„Tad će istom uskrsnut tva slava, 
I s njom, rode, vječna tvoja prava". 

Alegorička njegova pjesma „Na moru" očito 
je nastala u povodu Preradovićeve „Moje ladje", 
koja je spjevana dvije godine prije Tomborove, 
samo što Preradović ladji svog života samosvijesno 
diže stijeg, gledajući u bolju budućnost, dok Tombor 
„ne zna, kud da vesla", jer mu se obala čini odviše 
daleko. — Kasnije Tomborove pjesme („Prognanik", 
„Pustom predjelu ', „Zora", „Savske pjesme" i 
„Ružin san") zadahnute su sentimentalnošću za- 
ljubljenog poete, koji mora da se odrekne sreće 
ljubavne. Svakako su i te pjesme prožete tolikom 
iskrenošću, da mu se ne smije ni na liričarskom Par- 
nasu naše književnosti ime zabašuriti.^ 

' U zagrebačkom dnevniku „Hrvatska** štampao sam 
dne 26. srpnja 1906. posljednje dvije Tomborove pjesme 
(„Pred slikom tvojom" i „Pjesnikov oproštaj"), koje je 

Svojim „Božjakom Morovićkim" odveo nas 
je Tombor u romantički svijet slavonskoga sred- 
njega vijeka. Sasvim nov milieu, koji nije ni prije 
ni poslije njega nikad bio obradjivan u hrvatskoj 
književnosti, a davao je toliko krasne gradje. Da 
čujemo! — U onom kutu, što ga čini Sutva pri 
utoku u Bosut, u Moroviću, selu slavonske granice, 
leže još i danas razvaline starog grada, za koje 
narodna tradicija priča, da su ostdci nekadašnjeg 
templarskog samostana. U XIII. vijeku badava- 
disao je ondje i provodio haremski život neki mladi 
i krasni starosta Antonio, odvjetak odlične taU- 
janske porodice, — božjak Morovićki! Odavde je 
on na konju često odlazio svome prijatelju, iloč- 
kome knezu. Kao svagdje, palo mu je i tamo oko 
na jednu strojnu i milokrvnu djevicu, Anku, kćerku 
iločkog seoskog starješine. Ali ona ne će ništa da 
znade za njegovo udvaranje i preklinjanje, jer je 
srcem i dušom odana svome zaručniku Milošu Boiću. 
Bezdušnom božjaku ne preostaje dakle ništa drugo 
nego da poradi o tome, kako će s puta maknuti 
zaručnika. Potkupi s toga poznatog zlikovca Uroša, 
da strijelom sa tetiva ubije Miloša, kad bude gorom 
jahao s Antonijem u Morović. Ali Uroš, i ako je 
djavolu već odavna zapisao dušu, ne smože snage 
da ustrijeli nedužnog Miloša, nego ubija — bez- 
božnog božjaka. 

Koncepcija vrlo sigurna i efektna, tako da 
nije mogla promašiti cilja u tadašnjem čitateljstvu, 

Tombor spjevao još god. 1860. i 1862., al ih nije nikada 
izdavao, nego ih je u sutona svoga života „slučajno našao*' 
prevrćući svoje požutjele hartije, te ih meni poslao. 

a uz to još napisana jedrim i čistim slavonskim dija- 
lektom, koji i za nas još može služiti kao izgled 
narodnog izražavanja, od kojega smo se svi, iskva- 
reni tudjinačkom frazeologijom, dobrano odmakli. 
Naši pisci onoga vremena, ako su bili rodjeni ili 
odgojeni u čistim štokavskim krajevima, a sami 
nenatnmjeni prevelikom stranom lektirom, mogli 
su i u sastavljanju svoje novelističke gradje kao i u 
traženju najpodesnijeg pučkog izražaja sve vaditi 
iz sebe kao iz kakovog netaknutog studenca. U 
tom su dakle naši slavonski i dalmatinski pisci do- 
lazili kao rodjeni učitelji zagrebačkih kajkavaca. 
Radnje za „Hajdukovu zaručnicu" i za „Ljubav 
na istoku" uzeo je Tombor iz istoga muslimskog 
svijeta kao i za „Kulu na Dunavu". Ovo nisu kratke 
novelice, nego omašne historijske pripovijesti, koje 
bi u skupljenim djelima Tomborovim davale ode- 
beli svezak. — U „Hajdukovoj zaručnici" opisao 
je pripovjedač ljubavnu pustolovinu nekoga car- 
skoga baruna, koji je htio početkom XVII. vijeka, 
da se s pomoću požeškoga paše Zulimanića domogne 
lijepe Marije, zaručnice hrabrog harambaše Franje 
Kolakovića. Hajdučki boj s požeškim Turcima 
opisan je tako vješto i tako živahno, da služi na 
čast tadašnjoj knjizi hrvatskoj. Statisteriju glavnoj 
radnji pružaju Djakovčani i Našičani kao i fratri 
Franjevci, koji su u ono doba bili jedina utjeha 
nesretnog naroda. Zanimivo je, da se je u jeku ap- 
solutističke tiranije usudio Tombor njemačkog ba- 
runa — objesiti i prikazati ga kao sukrivca požeškom 
zulumćaru; ali za to ipak nije imao srčanosti, da 
ga izrijekom nazove Nijemcem, niti da mu dade 

kakovo prezime . . . Očito je, da je htio policajsku 
cenzuru prevesti žednu preko vode. 

Osobita vrlina Tomborova, koja se ne može za- • 
dosta nahvaliti, ležala je u snazi njegovoga um j et- 
ničkoga nastrojenja. Kao što se u ra- 
dovima Janka Jurkovića i Adolfa Vebera-Tkalče- 
vića imaju tražiti prvi zameci naše realističke knji- 
ževnosti, a u radovima Dragoj le Jame viceve prvi 
tonovi psihološke analize, tako se beletristički rad 
Janka Tombora odlikuje možda nesvijesnim dahom i 

prvog imijetničkog nastrojenja u našoj literaturi. U J 

tom je pogledu upravo remek-djelo drugi odlomak ' 

„Hajdukove zaručnice", u kojem se opisuje život , 

čergaških cigana kao prirodnih saveznika haj- 
dučkih. Tiha okolina jedne takove čerge, kojoj se 
stanovnici spremaju na počinak, uhvaćena je upravo 
fotografskom vjernošću. Kao da slušaš ispod sto- 
vjekih hrastova cvrkut ptičica i gledaš mušice, 
koje se igraju u posljednjim tracima sunca. Vidiš 
zeleni sag meke travice, a pred čergom uz vatru 
eno sjedi na kladi zgurena sijeda ciganka, te gleda 
dvoje golišave praunučadi, kako se rvu. Mršav 
vranac pase oko taljiga, a veUko crno pseto leži 
na krpama, te flegmatično zuri ispred sebe. Dva, 
tri lonca, jedna mješina, tava, koršov i drvena zdjela 
popunjavaju bas-relief slike, koju nam pruža ova ci- 
ganska porodica. U daljini se razabiru modre oraho- 
vičke gore. Nebo je vedro, a po njem samo po gdje- 
koji oblačić tiho pUva. Svud naokolo tišina i mir . . . 
„Čarobna slika — veli pisac — koju je nedostižni 
kist stvaraj uće prirode naslikao živim bojama i koja 
oku godi upravo toliko, koliko i srce blaži". 

Zaista krasno pero, koje ne smije u napredak 
ostati nespominjano u našim literarnim historijama. 
U sucuvstvovanju s ljepotama prirodnim kao i u 
živopisnom slikanju bio je Tombor jači ne samo od 
Bogovića, nego i od samoga Botića. On je ljubio 
prirodu i u njoj umio uživati. A što se stila tiče, 
tu je nadbio i samog Jurkovića svojom nepatvore- 
nošću i neprisiljenošću, pogotovo pak čistoćom 
kristalnog jezika, koja mu se nikako nije imala 
boriti s latinskom stilistikom i natrpanošću Jur- 
kovićevom. 

Peta novela Tomborova „Odmetnik" štampana 
je g. 1854. u prva tri broja „Nevenova", a šesta 
„Noćna luč" u prva dva broja istoga godišta „Ne- 
venova", tako da je — kako vidimo — redakcija 
po gdjekad punila cijeli beletristički odlomak svoga 
lista jedino Tomborovim radovima. 

Badnja „Odmetnika" uzeta je iz svježe pro- 
šlosti narodnoga boja s Magjarima, a osoblje iz 
krugova srpskih banatskih krajišnika. Brat čas- 
nika Živana bio je izdao narod i pristao uz bun- 
tovnike, „pomagjarivši svoje časno ime" i time 
„nanio sebi i rodbini neiskazanu ljagu, koja se je 
mogla samo smrću isprati". 

U novelici „Noćna luč" odbio se Tombor od 
slavonskog i istočnjačkog milieua, pošavši da 
traži podesnu gradju svojoj pripovijesti u roman- 
tičnosti gusarskog života na jadranskom moru. 
Eibar Vasilij, da se osveti turskim gusarima, što 
su mu kuću zapalili, a sina zarobiU, stavljao je za 
burnog mora na obalu fenjer, ne bi li se zulumćarski 
brodovi prevarili, te potražili sigurnu luku u Va- 

silijevom grebenastom zaljevu. Tu su se dakako 
razbijali, a on brodolomce ubijao, otimajući im 
blago. Ali njegovo osvetničko nedjelo dočeka kaznu 
božju. Jedne bume noći privabi on tako jedan turski 
gusarski brod, na kojem je bio njegov poturčeni 
sin . . . Mladić pogine, a otac svisne od boli. 

Tomborova „Hajdukova zaručnica" dobila je 
godine 1854. plebiscitom čitalaca „Nevenovih" 
nagradu u dukatima istoga dana, kad i Botićevo 
„Pobratimstvo", Bogovićev „Vidov-dan na Lobor- 
gradu" i „Prijateljice" od Dragojle Jamevićeve. 
Znak dakle, da je Tombor bio od tadašnjeg hrvat- 
skog čitalačkog općinstva smatran kao jedan od 
najsimpatičnijih pisaca, jer su pojedini pretplat- 
nici „Nevenovi" dali svoj glas i za „Odmetnika", 
a neki čak i za „Noćnu luč" njegovu. „Hajdukova 
zaručnica" doživjela je pored toga još i osobitu 
čast za ono doba, da je prevedena na češki i štam- 
pana u „Lumiru". 

Danas dakle imamo u životu osim Trnskoga 
još jednog dičnog starca, koji s ponosom može no- 
siti na svojim grudima krst počasne legije hrvat- 
skog preporoditeljstva. 

V. 

Izmedju ostalih najznatnijih pripovjedača „Ne- 
venovih" treba još da reknemo koju o Iliji k r u- 
giću-Srijemcu, o Dragojli Jamevićevoj i o 
Adolfu Vebeni-Tkalčeviću. 

IlijaOkrugić (1827.— 1897.) bio je rodom 
iz Srijemskih Karlovaca, pa odatle mu i dodatak 
„Srijemac", a proveo je velik dio svojega vijeka 

kao katolički župnik petrovaradinski. Mi, koji smo 
odslužili cara u petrovaradinskim kazamatama, 
bili smo uz njegov stol mnogo puta svjedoci njegove 
široke veseljačke nature. Kao da ga sada gledamo, 
kako 8 debelim štapom u ruci prelazi u pratnji 
svojih dvaju prostačkih pasa preko drvenog mosta 
na novosadsku promenadu. Visok i snažan starac 
otpozdravljao je svakome svojim sonornim i jakim 
glasom, da si na prvi pogled razabirao jedrost i 
otvorenost čovjeka staroga kova. Družio se naj- 
radije s hrvatskim popovima i sa srpskim literatima, 
a najmiliji mu je bio razgovor! književnost. Kako 
mu je život bio spojen s istočnom polovicom na- 
šega naroda, tako su mu i neka najvažnija djela 
poznatija medju srpskim općinstvom, nego li medju 
hrvatskim. Za njegove drame „Saćurica i šubara", 
pa za „Sokicu" znade svako dijete medju Srbima, 
koje polazi pozorište. Hrvat Ilija podijelio je s bratom 
Srbinom pola svoga srca i polovicu književnoga 
svoga rada. 

U ilirskom pokretu bio je Ilija medju prvima, 
koji su se uhvatili u narodno kolo. tome svjedoči 
cijela rukovet lirskih i patriotskih pjesmica, raza- 
sutih po Gajevoj „Danici" i po „Zori Dalmatinskoj". 
Za apsolutističkog vremena napisao je pripovijesti 
„Lijepa Klementinka", „Morović-grad i Velika 
crkva", te napokon najveću svoju historijsku pri- 
povijetku ,,Vezirac i Tekije". U prvoj pripovijesti 
već se razabire osnovna crta Okrugićevog učenog 
pisanja. Prije nego što je stao iznositi samu nove- 
lističku fabulu, donio je cijelu raspravicu o histo- 
riji i o narodnom karakteru hrtkovačkih i nikinačkih 

Arbanasa, koji su odbjegavši ispred turskog zuluma 
iz Skederbegova zavičaja god. 1465. pod vodstvom 
svoga junaka Klementa primili ime „Klementinaca". 
Cijela mu je pripovijetka od većeg etnološkog zna- 
čenja nego li beletrističkog. Radnja mu se svaki 
čas prekida učenom kakovom bilješkom, a o la- 
godnom i čistom umjetničkom raspoloženju jed- 
noga Tombora nema ni govora. Fabula se kreće 
oko lijepe Klementinke Makše i oko njenog nesu- 
djenog ljubavnika Ikana, koji je pošao s Jelačićem 
na vojnu. — U „Morović-gradu" i u „Vezircu i 
Tekijama" služi se istom metodom, a ovo mu je 
drugo djelo gotovo već čista historija, u kojoj je 
nanizao povijesne crte o brežuljku Vezircu kraj 
Karlovaca i o crkvi Tekijama, uz koju je danas i 
sam Okrugić pokopan. 

Okrugić je dakle bio neki polu-historik i polu- 
etnograf, koji je nastojao da svoju učenost protura 
pod vidom beletrističlah sastavaka. 

Osim spomenutih dviju drama napisao je 
Okrugić još ,,Maru Varadinku", „Ljubu Dojčin 
Petra", „Grabancijaše", „Unjkavu komediju" i 
„Piščevu kuburu". — Njegova „Sućurica i šubara" 
najpopularnija je drama, koja je ikada davana u 
Srijemu, Bačkoj i Banatu, jer se već preko četr- 
deset godina drži na repertoiru svih mogućih po- 
zorišnih družina. Okrugić ju je napisao još kao 
prebendar Strossmayerov, a prvi put sii je glumili 
djakovački klerici u biskupskom dvoru. U Zagrebu 
se je s njom pokušalo izaći na daske god. 1863., 
ali ovdje djelo nije moglo upaliti, jer naše općin- 
stvo nema nikakova shvaćanja za tradicije „iriške 

sljepačke akademije". — Najknjiževnija mu je 
drama „Sokica", koja je napisana u plemenitoj 
tendenciji, da izjednači vjersku razliku izmedju 
katolikinje — „šokice" — Janje i njenog pravo- 
slavnog ljubavnika Pere. — „Mara Varadinka" 
složena je na osnovu poznate narodne pjesme „Vino 
pije Dojčin Petar, varadinski ban", a prožeta je 
tolikom religioznošću, da se zaista može držati 
dramatizovanom propovijedju. — „Grabancijaši" 
više su mu pisani za čitanje nego za prikazivanje, 
a u njima su s dobrom namjerom nabrojeni koje- 
kakovi korisni i štetni narodni običaji, raznolike 
priče, vradžbine i praznovjerice, kojima je Okrugić 
htio izbrisati trag u narodu. — „Piščeva kubura" 
može se shvatiti kao nastavak „Unjkave komedije", 
a nijedna ni druga nisu kao komedije uspjele. Za 
ovu vrstu književnog rada nije Okrugić imao do- 
voljno dramske sredjenosti i politiranosti. 

God. 1892. izdao je Okrugić prigodom petsto- 
godišnjice iločkog svetitelja veliku epsku pjesmu 
„Sveti Ivan Kapistran". U njoj je živahnom fan- 
tazijom opisao bojeve oko Biograda god. 1456., 
prividjenje sultanovo, smrt Sibinjanina Janka i 
svršetak Kapistranov. Dakako, da je i u ovom djelu 
Okrugić kao i u većini ostalih pokvario jedinstveni 
dojam time, što je dodao 17. pjevanje, u kojemu 
je opisao — jubilarnu proslavu u Iloku, zapisavši 
i zdravice, koje su tom prilikom izrečene . . . 

God. 1874. izdao je Okrugić zbirku ljubavnih 
soneta pod natpisom „Srčanice", al dakako — 
anonimno. Ove pjesme, koje je savio u spomen 
svoje neprežaljene Milke, za čudo su pune njež- 

Dr. N. Andrić: Pod apsolutizmom. 5 

nosti i miline, a značajne su za katoličkog sveće- 
nika, koji ih je sastavio u boli za svojom nevjer- 
nicom, nalazeći kasnije jedinu utjehu u ljubavi i 
odanosti prema domovini. 



U apsolutističkom odlomku naše književnosti 
radila je mnogo i jedna od najvažnijih naših žena: 
Dragojla Jarnevićeva (1812. — 1875.), ro- 
djena u gornjem Karlovcu. Oko njezine indivi- 
dualnosti ovijena je neka osobita gloriola, i to više 
oko njene ličnosti i njenog osjećajnog života, nego 
oko njenog književnog rada. To je neka naša George 
Sand. Napisala je dnevnik, — možda njezin najzna- 
čajniji rad, — koji nije štampan samo poradi toga, 
što se, onakav, kakav je, ne može štampati. Ali ru- 
kopis ima memoirsku vrijednost krupne senzitivne 
ličnosti, koja je imala svoju zasebnu energiju i svoj 
zasebni pustinjački život. 

Dragojla Jarnevićeva naša je najveća — usi- 
djelica, i to samosvijesna usidjelica, koja se — 
preko pola svoga vijeka — nije mogla nikojemu 
muškarcu priljubiti samo poradi toga, što je sum- 
njala, da će ikada „naići na biće, koje bi joj dušu 
skroz proniklo i uz koje bi joj se srce moglo pri- 
vinuti". Ali je zato u svom dnevniku, koji je pisala 
42 godine, neprikriveno izlagala sve ženstvo svoje 
duše i svu fizičku bol neutaženih prirodnih zahtjeva. 
Njena se duševna snaga isisavala vječnim bojem 
izmedju razigrane strasti i razboritosti hladnog 
razuma, pa je cijeli svoj život provodila u borbi i u 
nekoj neodredjenoj bojazni za neizvjesnu buduć- 

nost. Tjelesnim svojini ustrojem bila je pristala i 
Ijepušasta, ali su je prsa i glava pobolijevali do 
groba. Jos se bio i reumatizam pridružio. Pored 
toga patila je ju nepriličnost jedne od djetinstva 
joj preostale tjelesne maline, koja joj je sama sobom 
uskraćivala sreću dalnjega života. Zato joj se eto 
duša nije nikada ni mogla potpuno uznijeti u car- 
stvo ružičnih snova. Strune njenih gusala davale 
su od sebe samo bolne zvukove prelomljenog srca 
i nezadovoljstvo prikraćene fizičke unutrašnjosti. 
— „Rodjena majka bila mi je maćuha" — veli 
Dragoj la na četvrtoj strani svoga rukopisnog dnev- 
nika — „a i priroda mi je bila maćuha, pa mi zato 
siročetu nije bilo sudjeno, da se bacim na grudi 
ikome, tko bi me mogao utješiti". — Po svom 
pustinjaštvu dakle i po svom odricanju postala 
je Dragojla gotovo velikom, dok se pod starije 
dane nije dala na potpunu slobodu svoga ličnog 
samoopredjeljenja, te sišla u grob kao isušena 
starica, koja je bila sve do najnovijeg vremena 
nepravednije osudjivana, nego što je to zaslužila. 

Karolina Jame viceva bila je odgojena u nje- 
mačkom jeziku, pa je od god. 1833. — 1841. i svoj 
. dnevnik pisala njemački. Kad joj je otac umro, a 
njegova željeznarska trgovina u Karlovcu propala, 
nije znala djevojka, na koju će se stranu dati. Sta- 
jala su joj samo dva puta otvorena; da podje u 
švalje i modistice ili u guvernante. Pa joj je zaista 
i sav život prošao u šivanju i u privatnom pouča- 
vanju. U Gracu (kamo je bila prispjela preko Varaž- 
dina na sajmarskim kolima), upozna se s mladini 
djakom Ivanom Trnskim, i on je predobije za 

„ilirsku" književnost. Trnski ju je učio hrvatski 
i dotjerivao joj stihove. Tako se KaroUna odjedared 
izvrnu u Dragojlu. Prve njezine pjesmice izadjoše u 
,, Danici" i u „Kolu", te je u njima duh i smisao 
Dragojlin, a oblik donekle njenog učitelja Trnskoga. 
Tu je štampana „Zelja za domovinom", „Udaljenom 
prijatelju", „Cvijet (za njegovu sliku)", „Moj lju- 
bavnik" itd. Uz prijateljevanje s mladim književ- 
nicima razbudi se sasvim u njoj ljubav prema do- 
movini i prema hrvatskom jeziku. Kao odgojite- 
ljica — gotovo kao sobarica — dodje u Veneciju, 
gdje joj se bila nadala prilika, da podje s nekom 
engleskom porodicom u Aleksandriju i u London, 
ali ne ode. Na poziv pobratima Trnskoga povrati 
se opet u domovinu, te od god. 1840. započe njen 
sjetni život privatnog učiteljevanja u Karlovcu, 
pa je od tog vremena (preselivši se kasnije u neda- 
leko prigorsko selo Pribić) potpunih 35 godina 
pisala u dokolici i u tihim noćnim časovima novele, 
drame i romane. God. 1843. izdade zbirku prvih 
svojih „Domorodnih povijesti". U „Nevenu" iza- 
djoše „Prevareni zaručnici" (1853.), ,, Prijateljice", 
„Sudbina" (1854.), „Ljepota djevojka" i „Prsten" 
(1858.), a u podlisku Deželićevog političkog ,, Domo- 
brana" god. 1864. prvi hrvatski dovršeni roman 
,,Dva pira". Ostale su joj radnje razasute po „Glaso- 
noši", „Leptiru", „Hrvatskom sokolu" i „Drago- 
ljubu"; aU cjelokupni njen književni rad dosad nije 
nigdje kritički osvijetljen. 

U , »Prevarenim zaručnicima" obradila je Jar- 
nevićeva zgodnu šalu iz nekih hrvatskih toplica. 
Izvrgla je ruglu tadašnju težnju domaćih djevojaka, 

koje su htjele da se govorom i manirama prikažu 
kao Njemice. Tu je dovela do poznanstva zagre- 
bačkog fićfirića Nezrelića sa zagorskom nekom 
afektiranom guščicom, koja je uzela ime Filomele, 
kao što su franceske kaćiperke XVII. vijeka uzi- 
male grčka imena tadašnjih pastirskih romana. 
Filomela prikaže se Nezreliću kao bogata bečanka, 
a on njoj takodjer kao bogataš s bečkog asfaltskog 
pločnika. Intrigu ovu zasnovalo je jedno hrvatsko 
kupališno društvo, koje se je za vremena pobri- 
nulo, da se zaplet riješi u općem smijehu na sra- 
motu prevarenih zaručnika. — Djelo je začinjeno 
patriotskom zagrijanošću za hrvatski dom i jezik, 
a porugom za one, koji se nesvijesno daju zanašati 
za tudjinštinom. Inače se u ovom kao i u svim dje- 
lima Dragoj le Jarne viceve osjeća neka prevedenost 
i neizvomost jezičnog čuvstva. Sve je to lijepo, 
što je ona izmišljala kojekakve domorodne fabule 
i što je željela, da time koristi narodu, kojemu je 
odlučila posvetiti sav svoj umni rad. AU sve to 
skupa nije ono. Još joj je Vraz u pismu od 25. 
listopada 1841. preporučio, da čita Kačića i Vuka, 
ne bi li se otresla njemačkog duha. Ali Jarnevićevoj 
nije to nikada pravo polazilo za rukom. Pojedini 
odlomci njenih pripovijedaka složeni su dobro, a 
pojedini vrlo zlo; prema tome: da li je koji redaktor 
više ili manje žrtvovao na popravljanje njenog je- 
zika. Badava! Kome već materinjim mlijekom nije 
ucijepljena izvornost neposrednog i jedrog izražaja, 
taj ne će nikada smoći da svoju dušu izvrne i iz- 
nese ju na javu potpunu i neprikrivenu do naj- 
tanjih žilica. Tek uz potpuno poznavanje jezika 

može dozoriti potpun književni rad. A jadna se 
Dragojla tužila u svom dnevniku čak i na to, da ju 
rodjena mati u prvom djetinjstvu nije mogla svojim 
mlijekom odgojiti, nego je bila primorana da joj 
uzme dojilju . . . Zato je, veli, mati nije mogla ni- 
kada ni ljubiti, pa je nejakom djetetu i sama pri- 
znavala, da je samo zato — ne ljubi. Nesretna 
žena! 

Kako je Jarnevićeva sama sudila o svom knji- 
ževnom radu, najizrazitije su posljednje riječi njenog 
dnevnika (od 10. studenoga 1874.): „Ako moj r«id 
i nije od velike koristi, ipak u tome nalazim neku 
zabavu i lakše mi je podnositi — mnogu neugodnost". 
— Odmah ćemo vidjeti, da njen rad i nije tako 
sitan, kako je ona mislila u svojoj skromnosti, a 
možda i u potištenosti radi silnih prikora, kojima 
su je redaktorskj popravljači njenoga stila sa svih 
strana salijetali. Drame njezine („Veronika De- 
sinić" i „Marija, kraljica ugarska"), inače i kon- 
cepcijom i dramatičkom plastikom vrlo dobre, 
nisu nikada mogle biti štampane samo radi užasnih 
stihova. Ona je naime bila strah i trepet tadašnjih 
redaktora, a Praus joj je odbio mnogi novelistički 
sastavak s direktnom motivacijom, da nije „imao 
vremena" popravljati im jezik.* 

God. 1854. dobila je Jarnevićeva pet dukata 
nagrade za svoju novelu „Prijateljice", koja je 
izašla u prvom polugodištu „Nevena". Nagradjena 

* Vidi „Listove iz ostavine Dragoj le Jame viceve" u 
u 3. knjizi akademske „Gradje za povjest književnosti 
hrvatske, 

je dakle u isto doba s Botićem, Bogovićem i Tom- 
borom, a nagradili su je sami čitatelji svojim gla- 
sovanjem kao jednu od najomiljelijih tadašnjih 
književnih radnica. Novela je ova osvajala svojom 
toplom sentimentalnošću. Ljuboslava, kćerka nekog 
hrvatskog vlastelina, spasila je još kao dijete siro- 
mašnu malu Juditu od sigurne smrti. Otac Ljubo- 
slavin uze siroče pod svoje i djevojke odrastoše 
kao „prijateljice". Ali je Judita u svom srcu do- 
nijela neiskrenost i pretvaranje; bila je prkošljiva 
i koketna. Ljuboslavina zaslijepljenost prema pri- 
jateljici progledala je tek onda, kad joj je Judita 
— otela zaručnika . . . Nesretna Ljuboslava na to 
pobježe u svijet, te negdje u Češkoj postade kolu- 
dricom. Za šesnaest godina dodje u njenu bolnicu 
na smrt bolesna neka ženska protuha, koja se nije 
mogla prije rastati sa životom, dok svoj roman ne 
ispriča predstojnici samostana i ne pokaje se za svoj 
grijeh, što ga je negda nanijela svojoj prijateljici. 
Pokajnica je ta dakako Judita, a predstojnica — 
Ljuboslava. 

Ne uzimajući toliko u obzir ovu inače dosta 
interesantnu fabulu, moramo s pohvalom istaći 
Jarnevićkin osobiti dar za utančanu psiho- 
lošku analizu. Juditina duša i postepeni 
razvitak njenih opakih nastranosti opisani su u 
noveli zaista s velikom vještinom,tako, da ne znamo, 
kojega bi našeg pisca onoga vremena mogli u ovoj 
vrlini uporediti s Jarnevićevom. „Zabavu", koju 
je ona nalazila pišući svoja djela, da kojekakove 
„neugodnosti" svoga privatnog života zaboravi, 
mi ne možemo tako nisko taksirati. To je — čista 

literatura! I naša je dužnost, da barem trideset 
godina iza spisatelj ičine smrti odredimo nesretnoj 
Dragojli ono mjesto u razvitku hrvatske književ- 
nosti, koje joj pripada. Jamevićeva je bila pripo- 
vjedačica i to dobra pripovjedačica, koja je imala 
bistro oko i toplo srce čak i za one suptilne drhtaje 
srčane i za izradjivanje duševne motiviranosti u raz- 
vitku glavnih karaktera, preko kojih se u ono doba 
prelazilo prilično lakoumno. Treba naime držati 
u vidu, da je za apsolutističkog vremena morao 
netko pružati hrvatskom čitalačkom općinstvu i 
takovih općih zabavnih tema, koje bi mogle bar 
donekle izdržati konkurenciju sa proizvodima bo- 
gate njemačke salonske knjige. Nije svaka hrvatska 
dama onoga doba mogla čitati samo hajdučke i 
historičke pripovijesti. Trebalo ih je zabaviti i 
osvojiti za domovinsku stvar tihom lektirom njež- 
nijega sastava. A u tom poslu Jarnevićeva je zaista 
učinila više nego itko, i zato joj — hvala. Kao što 
je Tombor u književnu evoluciju našeg apsoluti- 
stičkog vremena unio tonove umj etničkog 
nastrojenja, tako je Jarnevićeva unijela u f i- 
njeno psiholpško analiziranje, koje 
do toga doba nije naša novija literatura gotovo 
nikako poznavala. U tom dakle leži njena snaga i 
njena važnost. 

Kao što je Jamevićeva u licu Ljuboslave ocr- 
tala svu nježnost i plemenitost djevojke nepokva- 
renog gradjanskog tipa, tako je istim vrlinama 
okitila i Draginju, glavnu junakinju svoje novele 
„Sudbina". Pri tetošenju očevu oko odgoja Dragi- 
njina i pri ocrtavanju njene prve svete ljubavi 

prama odabraniku srca njezina, nehotice nam se 
nameće misao, da je u ovom licu ocrtala Jarnevićeva 
svoju vlastitu dušu i svoju prvu ljubav, kako nam 
ju je prikazala u svom dnevniku. Odatle možda i 
sličnost imena Draginja — Dragojla? Inače se spi- 
sateljica u ovom djelu odmakla od svog običajnog 
bourgeoiskog milieua, te radnju stavila u pusto- 
lovno doba Napoleonovog osvajanja. — U „Ljepoti 
djevojki" prikazala je spisateljica svu pogubnost 
djevojačkog odgoja, kad majka povjeri sudbu kće- 
rinu tudjim rukama, koje fantaziju djevojčinu 
odvode „krivim i prenapetim putovima". Danica 
se bila zavjerila, da će poći u samostan, ako joj se 
iznevjeri odabranik, pa se tako i dogodi. Ona se 
oprosti sa svijetom, premda su joj ,,vile nad koli- 
jevkom nešto bolje prorekle" . . . Završila je dakle 
gotovo upravo kao i jadna Dragojla, spisateljica, 
ne umijući prenapetu i lektirom zaraženu fantaziju 
dovesti u sklad s običnom svakidašnjošću. Jar- 
nevićeva je dakle pri sastavu svojih ženskih tipova 
vrlo često umakala pero u krv vlastitoga srca. 

„Prsten" je posljednja novela, s kojom je kon- 
cem prosinca 1858. zabavni list ,, Neven" završio 
svoje živovanje. I ta je radnja izašla baš iz pera 
Dragojle Jamevićeve. U jeku apsolutističke straho- 
vlade, kad su se svi otmeniji literati veksacijama 
policijskog režima osjetili primorani, da se stisnu u 
svom kutu i pregore želju ljutu, ostala je jedino Jar- 
nevićeva poput Kosovke-djevojke, da s kondirom u 
ruci na razbojištu osvježava klonule borce narodne. 

Kako rekosmo, najiskrenija i najznačajnija 
radnja Dragojle Jamevićeve — njen ogromni 

dnevnik — do danas nije štampan, a nije ni potrebno 
da se štampa u onom opsegu, u kojemu je složen. 
Prepun je nevažnih gospodarskih svakidašnjosti i 
porodičnih sitnica, koje nisu ni od kulturne, a ni 
od književne važnosti. Ono, što je u njemu s umjet- 
ničkog pogleda značajno kao i poradi potpunog 
objašnjenja Dragoj linog duševnog života, moglo 
bi se probrati i u maloj knjižici izdati, da i mi njom 
dobijemo u književnosti neke vrste ,, Konfesije" 
Rousseau-ove. Inače nikako.* 

Sjetno književno raspoloženje Dragojlino naj- 
izrazitije je karakterizovano pismom, što ga je 12. 
travnja 1871. odaslala Gjuri Deželiću (štampano u 
kalendaru „Dragoljubu" god. 1892.). On joj je kao 
i drugi zagrebački redaktori neprestano prigovarao^ 
što svoje pripovijesti nikada ne dotjeruje, nego ih 
onako iza prvog crteža šalje u štampu. Ona mu od- 
govara, da je — gladna, pa kako joj pisanje ne do- 
nosi gotovo nikakove materijalne koristi, to se ni- 
kada nije ni trudila, da potpuno nauči jezik i gra- 
matiku.'^ Jezično dotjerivanje svojih novela prepu- 
štala je Jarne viceva redaktorskim molosima kao bla- 
gohotnu odmjenu za njihove kraljevske honorare . . . 

* Dok je ova knjižica bila u štampi, probrala je 
Adela Milčinović vrlo otmeno autobiografiju Jamevićeve i 
štampala je u „Savremeniku". 

■-* Upravo kao ironija zvoni Agustinovićevo pismo 
od 27. travnja 1859., koji je odlučio na Rijeci izdavati 
novine za medicinu i prirodne nauke, pa moli Jame vi - 
ćevu, da začini naučnost njegovog lista kojom novelom. 
Kao honorar obećao joj je za svaki štampani tabak — po 
jedan primjerak svojihnovina_.. . 

Sjedeći po cijele noći — veli jadaa spisateljica 
— uz divit i hartiju, i gledajući, kako joj u ormaru 
nenošena garderoba izlazi iz mode, potpuno je 
smalaksala. Onda ju je Trnski još pretenzioznošću 
svoga stila i jezika gotovo sasvim dotukao. Ja ne 
ću — a ne ćete ni vi nijedan — doživjeti, da se 
način pisanja Ivana Trnskoga prelije u sve hrvatske 
pisce. Onako će, veli klonula Dragojla, moći pisati 
tek onaj naraštaj, koji sebi od djetinjstva utuvi u 
glavu njegov slog .... 



Iste godine (1855.), koje je u ,, Nevenu" štam- 
pao Jurković svoga „Pavla Čuturica", Tombor 
„Kulu na Dunavu", a Okrugić svoj „Morović-grad", 
štampao je Adolf o Ve b e r-T k a 16 e vić (1825. 
do 1889.) prve svoje dvije novele, i to „Zagrepkinju" 
i „Avelina Bakranina Ijuvezne zgode i nezgode". 
Za ovo drugo djelo skrio se je pod pseudonimom 
Josipa Kjmpotića, dok je prvo štampao pod glavnom 
svojom potonjom šifrom „A. T." 

Veber se rodio u Bakru od oca Moravca, 
bivšeg časnika, a kasnijeg carinarskog ubogog služ- 
benika na Rijeci, i od majke rodje^e Bakarke. 
Izlazeći na književno polje, preveo je vrlo rano 
svoje prezime na hrvatski jezik, služeći se ,,Tkal- 
čevićem" kao literarnim imenom. Zaredjen za sve- 
ćenika, postao je profesorom zagrebačkog gimna- 
zija, gdje je u doba najjače germanizatorske tira- 
nije bio neustrašiv pobornik hrvatske misli. Radi 
toga naumila ga je centralna bečka vlada premje- 
stiti ,,iz službenih obzira" u tirolski Brixen. Ali se 

apsolutizam iznenada stropošta god. 1860. i Veber 
dodje na direktorsko mjesto najvećega njemšku- 
tara Premrna, a Premra ode — u Celj. Od god. 
1870. bio je Veber kanonik prvostolne crkve zagre- 
bačke, te je iza devetnaest godina — ne svršivši 
izdanje svojih skupljenih djela — umro ostavivši 
40.000 for. u dobrotvorne narodne svrhe. ^ 

'^God. 1890. dovršio je prof. Rubetić izdanje 
Veberovih djela. Ogromnih devet svezaka, u ko- 
jima je izložen sav Veberov novelistički, pjesnički, 
putopisni, filološki, didaktički, filosofski, kritički, 
polemički, teološki i politički rad. Dakle sav osim 
gramatičkog i prijevodnog. Iz ovog je izdanja 
naime isključeno deset slovnica i čitanaka i — 
129 ostalih prevedenih knjiga i članaka. Za karakte- 
ristiku Veberova značaja valja napomenuti, da je 
u ovo skupocjeno izdanje uložio do četrdeset hiljada, 
a štampao ga samo u — dvadeset primjeraka, koji 
su većim dijelom raspoklanjani našim javnim bi- 
bliotekama i učenim zavodima. Bio je dakle oso- 
benjak, ali ipak čovjek izrazite literarne fiziogno- 
mije i energije, a u filološkim stvarima,koje mu 
zapravo daju osnovnu književnu notu, bio je radnik - 
posebnog estetskog osjećaja i toUke naučne utvr- 

^ Opširan životopis i popis njegovog obilnog knji- 
žfcvxiog rada nalazi se u Matičinoj „Spomen -knjizi" od god. 
1892. — Ali prave kritičke ocjene svojih beletrističkih kao 
i ostalih stručnih radova za čudo Veber nije dočekao kao 
ni mnogi drugi veliki naši književni trudbenici. Mi znamo 
o većini, kad su se rodili i kad su umrli, ali: k a k o treba 
da mislimo o njima i o njihovu radu, to još uvijek ne 
znamo. 

djenosti, da se s pravom može nazivati ocem tako 
zvane „zagrebačke filološke škole". 

Osim spomenute prve dvije pripovijesti na- 
pisao je Veber kasnije još četiri izvorne noveli- 
stičke radnje: „Nadala Bakarka" (1870.), „Paskva" 
(1874.), „Dobrotvor djački" (1879.) i „Božično 
zvonce" (1886.), a preveo Mickiewiczevo djelo 
,,Konrad Wallenrod", Krasickoga „Pan Podstoli", 
Krasinskoga ,,Iridion' i Zschokkeova ,,Alamon- 
tadu"; prepjevao njemačko-romantičku pjesan , »Ju- 
nakinja Mila", a iz talijanskog preveo De Amicisove 
„Slike iz vojničkog života" i ,, Carigrad". Iz latin- 
skoga štampala mu je Matica ,,Salustija" i „Iza- 
brane govore Ciceronove". 

Do god. 1855. bio je Veber izdao več Gunduli- 
ćeva „Osmana" s predgovorom i hrvatsku čitanku, 
preveo „Pana Podstologa" i istakao se kao simpa- 
tičan zatočnik narodnog duha med svojim kole- 
gama i med gimnazijskom omladinom zagrebačkom. 
Mislilo se dakle, da se ovakav čovjek može pod- 
uhvatiti svake vrste književnoga rada. I zaista 
urednik „Nevena", talentirani Josip Praus, zamoli 
ga, da napiše za njegov list kakovu — novelu. 
Veber mu dakako obeća, ne znajući ni sam, hoće 
li uspjeti u ovoj struci književnoga djelovanja. 
Izabra sebi predmet iz zagrebačkog života i zasnuje 
„Zagrepkinju". Ali, kad je počeo da izradjuje, 
nije umio ni da zapne. Bio bi odbacio taj neprikladni 
posao za njega, ali ga kao primorca vezala zadana 
riječ . . . Zato izadje na ladanje, nadajući se, da će 
u šetnji po šumama i livadama crpsti nadahnuće. 
U cijeloj ovoj stvari još je najzanimivije, da ove 

svoje „stvaralačke" nevolje Veber sam prostodušno 
pripovijeda u svojoj autobiografiji. Piši, pa briši, 
briši, pa piši — veli — dok s teškom mukom nije 
opisao dva čovjeka: Vinka i Vojka. Htio je već sve 
da baci, kad ga Praus opet zaokupi. Nije mu dakle 
ništa drugo preostalo, već sjedne, pa na dušak ispiše 
cijelu pripovijetku. Općinstvu se radnja svidi, i to 
Vebera osokoli, te je još iste godine dovršio i svog 
„Avelina Bakranina". Mislio je, da tajna uspjeha 
leži samo u istinitosti obaju predmeta, koje je iz 
života uzeo, ali tajna je ležala u nečem drugom. 

Veber je po svojim novelističkim radovima 
pisac hladna razbora. Tipovi mu izlaze ispod pera 
odmjereni, jasni i konsekventni. Kao da nisu po- 
tekli iz književnikove fantazije, nego kao da su 
se iz života prilijepili ravno na papir. Opisi okoline 
obrezani su plastički, a cijeU je tehnički sklop pri- 
povijesti prirodan do najmanje sitnice. Na prvi 
pogled razabireš sredjenost uma, koji se je izoštrio 
i utvrdio na nekoj naučnoj disciplini. Sve mu polazi 
nekako realno i istinito za rukom. Očito je dakle, 
da je Veber uz Jurkovića — možda i nesvijesno — 
jedan od prvih preteča našeg književničkog 
realizma. U koncepciji radnje nije mnogo iz- 
mišljao, nego je ono, što je sebi preduzeo da obradi, 
najprije hladnom razmnivom rasporedao, a onda 
od karaktera do karaktera, od situacije do situa- 
cije, lijepo i na tenani opisivao, nastojeći da nam 
sve prikaže jasno i nepresiljeno. Veber je morao 
i u svom privatnom životu biti čovjek vanredno 
akuratan i korektan, što mu dokazuju i preostali 
rukopisi, kojima su pismena kao iz kamena klesana. 

Tvrd i značajan Primorac bez ikakove mekoće, 
koji je primorske naše tipove prvi uveo u hrvatsku 
beletrističku književnost. 

U „Zagrepkinji" donio je potresni roman opti- 
mističkog činovnika i književnika Vinka, koji se 
je oženio zagrebačkom Ijepojkom Milicom i s njom 
živio u sreći i zadovoljstvu, dok mu nije srce pre- 
puklo radi — nevjernosti njezine. Pod grlom ga 
zakinuo zubom baš najbolji prijatelj, realista Vojko. 
U prvoj polovici novele osjeća se još početnička ne- 
jedinstvenost pripovjedačeva, jer je radnja vrlo 
isprekidana, ali je već i u njoj Veber osobitom vje- 
štinom ocrtao zagrebački ulički i kavanarski život, 
u kojemu sve živi od klevetanja i lakoumlja. Opis 
djevojačke sobe njemškutarke Milice (poglavlje 
III.) izveden je s tolikom minucioznošću, da te i 
nehotice sjeća potonje Zoline naturalističke škole. 
Po opisu raspucanog, a ugladjenog i na oko čistog 
namještaja, nazrijevaš polutanski i pobijeljeni 
značaj osoblja, koje životari med ju tim posobljem. 
Vinko je u noveli nastojao da svoju vjerenicu na- 
obrazi i odbije od njemačke lektire čitanjem hr- 
vatskih djela i prijevodima donesenim u hrvatsku 
književnost. Zanimivo je, da joj preporuča baš 
Veberove prijevode (,,Pana Podstologa" i ,,Ala- 
montadu") . . . Dosta to, da je pripovjedač u ne- 
sreći svoga Vinka prikazao nesreću hrvatskog knji- 
ževnika, koji se je svezao s njemački obrazovanom 
ženskom, kakovih je u ono doba bio pun Zagreb. 
Opisao je medju ostalim rak-ranu hrvatskog mla- 
dačkog života, koji se provodi uz vino i zdravice, 
puneći usta kićenim frazama, a ostavljajući srce 

prazno. Sve je to davalo opravdanu nadu, da će 
se Veber i u ostalim svojim novelističkim rado- 
vima doticati domaćih tema s direktnom namjerom, 
da popravlja i pridiže članove hrvatskoga društva. 
— Dakle : sasvim novo i sasvim neo- 
bradjeno polje. Jedan korak dalje u evo- 
luciji tadašnje naše književnosti. 

U drugoj svojoj pripovijesti — „Avelina Ba- 
kranina Ijubezne zgode i nezgode" — koja je štam- 
pana god. 1855., odvodi nas Veber i opet u sasvim 
novi milieu: u primorje svoje rodjene grude, kamo 
je stavio i druge svoje dvije naredne pripovijetke. 
To je neka hrvatska „ukroćena goropad". Mladi 
Avelin, koji je kao pomorac obišao svijet, usidri vši 
se u svom Bakru, stade izvoditi s gradjanskim dje- 
vojkama raznolike pustolovine, dok sam sebi ne 
stade na rep, te se prezren i zapušten ne morade 
predati melankoliji promašenoga života. Prebijao 
se od tog vremena od nemila do nedraga po tud j ini, 
jadikujuć i čemerikujuć, jer se na njemu izvršila 
ona narodna o djevojačkoj kletvi, koja se do neba 
čuje. — U pripovijesti se ovoj odviše osjeća kon- 
struiranost tehnike i mršavost radnje, a da bi se 
mogla shvatiti kao napredak prema prvoj pripo- 
vijesti Veberovoj. 

Sav svoj pripovjedački dar razvio je Veber tek 
petnaest godina kasnije u svojoj krasnoj pripo- 
vijesti ,, Nadala Bakarka", koju je štampao u 
„Vijencu". U to doba završio je Veber već velik 

' Ovaj potonji Veberov novelistički trud zapravo 
ne spada pod natpis, koji smo dali ovoj svojoj knjizi, ali 

dio svog gramatičkog truda, pa mu se ovaj nove- 
listički rad može smatrati kao zelena oaza u pu- 
stoti suhog slovničkog rabotanja. U njoj je Veber 
izložio procijedi eni sok svog beletrističkog shva- 
ćanja. Nadala, jedra i lijepa bakarska pučanka, 
s kojom se muž Antun oženi, te se odbije kao i 
ostali primorci u svijet na nekoliko godina, uzor je 
čestitosti i poštenja, ali muž, došavši s mora po- 
vjeruje zlim glasinama, te ju ni krivu ni dužnu 
odrine od sebe. Kasnije se Antun uvjeri o svojoj 
nepravičnosti i zamoli je za oproštenje. Ali — ona 
sada odbije njega, ne želeći se više vezati uz čo- 
vjeka, koji je makar samo i na trenutak mogao po- 
sumnjati o njenoj čistoći. Ona će radije kao slu- 
žavka tudji kruh jesti i tudju ruku ljubiti, pa zato 
lakounmog Antuna otjera od sebe, neka potraži 
ženu, koja će mu biti vjernija od nje. — Krasna 
fotografija ponosne Primorke! 

U istom primorskom svijetu ostao je Veber 
pišući i svoju „Paskvu". Kao da je želio popraviti 
početničku neuspjelost „Avelina Bakranina", ob- 
radio je sličan sujet mnogo jačom pripovjedačkom 
snagom i u ovoj četvrtoj svojoj pripovijesti. Što je u 
onom djelu bio Avelin, to je u „Paskvi" Fran 
Požarić. A ljubav, koju su u prvoj pripovijesti 
imale podijeliti s Avelinom djevojke Francika i 
Ljubica, sada dijele s Franom bogata Adelajda i 
sirota švalja Paskva. Ipak Fran uzima Paskvu za 

ne će škoditi, da ga već ovdje pregledamo, budući da o 
Veberu kao novelisti i tako dosad nije nigdje bilo ras- 
pravljano, a slika će njegova biti ovako potpuna. 

Dr. N. Andrić: Pod apsolutizmom. 6 

ženu, ali ona mu ispijena srca pada mrtva na zemlju 
na sam dan vjenčanja. Liječnici su pronašli, da joj 
se ,, osušilo srce" . . . 

U svojoj najvećoj pripovijesti „Dobrotvor 
djački" preselio je Veber radnju pod plemenitaške 
krovove hrvatskog zagorja i u varmedjijske dane, 
u kojima je kasnije Šandor Ksaver Gjalski našao 
najzahvalnije tipove svoga obilnoga književničkog 
rada. Fabula ove pete Veberove pripovijesti iski- 
ćena je strašnom romantičnošću, koja steže srce, 
a zaustavlja dah. Radnja se odigrava negdje oko 
god. 1826. Mladi Adalbert Jerković, sin zagorskog 
velikog suca, koji ga nije htio priznati svojim sinom, 
nije nalazio ljubavi u svoga oca, te ga se ovaj kao 
tobože nemarnog i raspuštenog djaka htio pošto 
poto riješiti. Predade ga u to ime zagrebačkoj pro- 
palici i špijunu Šimuniću, koji ga je u dogovoru 
s ocem mladićevim zatvorio u svojoj komori na 
Harmici pateći ga gotovo dvije godine gladom i 
nečistoćom, samo da mladića nestane izmedju 
živih. Ali Adalbertovi prijatelji, djaci viših škola, 
saznadu za tužnu sudbu mladićevu, te ga spase 
oružanom rukom. U varmedji se na to sastane 
plemićka skupština, koja krivce osudi, a Adalbert 
do konca svoga života uzme raditi zborom i tvorom 
o dobru djačkom. Stotine je odgojio i izučio, da 
napokon umre od sviju zaboravljen i zapušten, 
kao pas za plotom . . . Samo se jedan nadje, 
koji mu podiže kamen nad grobom s riječima: 
„Ovdje smiren leži dobrotvor djački". — Kako je 
Veber došao do ovoga sujeta, i da li je i za ovu pri- 
povijest našao u zagrebačkim zapiscima realnu 

podlogu, to se ne zna, ali je stvar opisana osobitom 
živahnošću i vještinom. Svakako je Veber ovom 
„historijskom pripoviješću" u doba, kad ju je na- 
pisao, udario malo u antikvirane žice „Nesleslog 
tomja". 

Sa šestom svojom pripoviješću „Božićno zvonce" 
(1886.) završio je Veber svoj novelistički rad, u koji 
se može ubrojiti još i velik niz uspjelih i poučnih 
njegovih putopisa. Njegov „Put na Plitvice" prvi je 
opis divnfli naših jezera, koji se više odlikuje topo- 
grafskom vjemošću nego li umjetničkom slikovitošću. 

Glavna crta Veberovog književnikovanja ostaje 
ipak njegov filološki rad. Na tom polju urezao je 
Veber najdublje brazde. Njegovo je ime u tom poslu 
usko spojeno s imenima najžilavijih naših gra- 
matičkih radenika kao što su: Babukić, Kurelac, 
Sulek, Antun Mažuranić, Pacel, Jagić, Budmani, 
2ivković, Divković i Maretić, s kojima je svima 
dolazio za dugog svog rada u koštac kritikama ili 
polemikama. 

Još prije god. 1850. istakao je Veber u Ga- 
jevoj „Danici" neke svoje misli o ljepoti i o ustroju 
hrvatskog jezika, koje je kasnije u programu za- 
grebačke ginmazije (1852.) pod imenom „Korist 
i način predavanja latinskih klasika", te u ras- 
pravi o „Ustroju našega jezika" (god. 1856. u „Ne- 
venu") s velikom elokvencijom i znanjem na široko 
obradio. Ove njegove stvari, kojima je osnov este- 
tika i filozofsko dotjerivanje književnog našeg 
jezika, mogu se i danas s velikom korišću i na- 
sladom čitati, a trebalo bi ih osobito za školsku 
omladinu preštampavati i tumačiti s tim više, što 

u ovom lakom i popularnom stilu iza Vebera nije 
kod nas nitko pisao o filološkim pitanjima. Uz 
ovako oduševljene, a ipak temeljite studije, širi se 
ljubav za materinsku rijeo, koja je osnov tolikim 
vrlinama. A, da je Veber baš pod Bachovim re- 
žimom razvio svu snagu svoga entuzijazma za hr- 
vatski jezik ističući mu bogatstvo i ljepotu nad 
državnim njemačkim, to mu kud i kamo još podiže 
moralnu vrijednost. Njegove misli o našem ma- 
terinskom jeziku bile su u ono doba siguran štit 
protiv germanizacije, ne samo za mladje nego i za 
starije rodoljube. S ovim svojim radom stavio se 
je Veber na čelo tako zvane „zagrebačke 
škole" u pitanjima hrvatskog književnog sloga. 
S ljepotom ustroja hrs^atskoga jezika upo- 
redjivao je Veber jedino savršenu ljepotu rimskih 
klasika, prema kojima je želio da se i naš književni 
stil dotjeruje u pogledu jasnosti i ritmičnosti. Ugla- 
djeni jezični ukus učili su od latinaca Dante i Pe- 
trarca, Goethe i Schiller, Gundulić i Gjorgjić, pa 
zašto da i mi — mislio je Veber — taj posao ne 
nastavimo, razlikujući pjesnički stil od proznoga 
i pučkoga? Dakako da je Veher prevelikim upo- 
zoravanjem na latinski stil, pogotovo pak sintank- 
tičnom aporabom vremena u koje čemu silio hr- 
vatski jezik u kalup latinski, pa mu je to s pravom 
bilo često prigovarano. Ali je Veber radio i oko 
toga, da — uza sve poštovanje, što ga gojimo prema 
prostom narodnom jeziku — nastojimo utvrditi, 
što se u književnosti ima zadržati pučko, a što od- 
baciti. Bio je prema tome i neprijatelj stilističkih 
lokalizama, a za utvrdjivanje svega onoga, što je 

opće narodno. Inače je Veber imao osobito ufinjen 
jezični osjećaj, a kako je bio obrazovan klasičnim 
i romanskim jezicima i literaturama, umio je vrlo 
plastički iznijeti komparativnim načinom jedrost 
i krasotu jednog jezika prema ekvivalentnim ili 
slabijim vrlinama drugoga jezika. Po stilističko] 
i formalnoj strani pojedinih književnih idioma 
umio je on odrediti osnovne karakterne crte cijelih 
naroda, traižeći za sve analogne osobitosti u svom 
materinskom jeziku. U tom je poslu bio Veber jas- 
niji i korisniji od mnogih kasnijih naših filoloških 
radenika, koji su se često zadržavali na spoljaš- 
njosti ne nalazeći u sebi snage da se zariju u filo- 
zofsku unutrašnjost jezičnog duha. Veberov „Ustroj 
ilirskoga jezika" može dakle s najvećim shvaćanjem 
i interesom čitati svaki obrazovani Hrvat. Tu je 
lijepo i popularno razloženo, u čemu leži blago- 
glasnost hrvatskog jezika, u čemu razgovij etnos t, 
jedrina i živahnost, u čemu glagolski karakter u 
komparaciji prama supstantivalnoj apstrakciji nje- 
mačkog jezika; napokon bogatstvo oblika, kojim 
se je naš jezik približio najvećem obilju grčkoga 
jezika. Jednom riječu: ova Veberova studija bila 
je u ono germanizatorsko doba moralni i naučni 
poraz germanizacije. 

Kao vodja zagrebačke književne škole stajao 
je Veber nekako izmedju arhaističkog etimolo- 
gičarstva Kurelčeva i izmedju modernog foneti- 
čarstva Vuk-Jagićeva. Kurelac je nazvao Vebe- 
rovu školu „ahavačkom", jer je pisala genitiv plu- 
rala čak i u supstantivima sa „h" („ženah"), dok 
je Kurelac (riječka škola!) predlagao stare oblike 

„žen" i „junakov". Za Kureioem se poveo u nekim 
raspravama izmedju ostalih i Rački. A Jagić je vo- 
jevao za oblik „žena" sa ,,a", a bez „h". Veberova 
škola borila se nadalje proti izjednačivanju triju 
pluralskih padeža (ženam, ženah i ženami) s dual- 
skim ,;ženama". U ovom je dakle drugom pitanju 
Veber stajao bokom o bok s Kurelcem. Jagić je 
ostao, kako je poznato, svojom vukovštinom i u 
ovoj stvari pobjednik. — Toliko spominjemo na 
ovom mjestu samo da se koliko-toliko karakte- 
rizuje i ovo polje Veberova rada. 

U predgovoru svoje „Junakinje Mile" pokušao 
je Veber da postavi pravila za hrvatsku metriku, 
koja je kasnije raširio u raspravi „0 hrvatskom 
heksametru". U ovom je poslu gotovo počinio zu- 
lum. Htio je da u metrici prokriomčari namet- 
Ijivost dugih slogova nad iskonskim pravom ak- 
centa. Po njegovoj teoriji mogla se je n. pr. riječ 
„djevojka" u stihu po potrebi izgovarati i „dje- 
vojka". I zaista Veberu su u tom poslu pošli na 
lijepak i Preradović i Ilijašević, a Trnski mu se je 
jedini energično odupro, utvrdjujući u svojoj ras- 
pravi („0 hrvatskom stihotvorstvu" 1876.) os- 
novni princip, da u našem stihu ima biti temeljem 
jedino štokavski akcenat. Kasnije su Tmskome dali 
pravo naučnim raspravama još Maretić i Srepel, 
s kojima je Veber takodjer u svojoj tvrdokornosti 
polemizovao. U metričkom pitanju dakle Veber nije 
ubrao lovorika, ali je barem potaknuo ispitivanje i 
konačno utvrdjivanje ovoga dijela hrvatske poetike. 

Kritikom Banove „Mejrime" i polemikom, 
koju je izazvao tim svojim člancima (god. 1856. i 

1857.), pokazao je Veber, da je i na tom polju bio 
u ono doba najbolji teoretičar. Obilje njegove 
zdrave logike i utanjeno ulaženje u kompoziciju 
svih glavnih značaj eva toga djela daju mu pravo 
na naslov jednoga od najpotkovanijih naših ka- 
zališnih kritičara, koji je zaista razumio svoj posao, 
te punio svoje članke izvornim sentencijama,. koje 
nikada ne će izgubiti svoje svježine i istinitosti. — 
U tom poslu napisao je Veber još godine 1848. stu- 
diju pod imenom „Nješto o kazalištu", koja se može 
uz poznati Demeterov rad nazvati najuspjelijom ras- 
pravom o potrebi pozorišne kulture u prvim poče- 
cima naše kazališne umjetnosti. 

VI. 

Za apsolutističkog vremena isticala su se na- 
pose tri književnika, koja su preletjela preko našeg 
literarnog neba kao meteori, ostavljajući za sobom 
kratak, ali jasan trag. To su: Nikola B o r o j e v i ć, 
Vladimir N i k o 1 i ć i Milan B u b a n o v i ć-D i- 
m i t r i j e V. Prvi je bio pjesnik-prigodničar, drugi 
lirik i novelista, dok je treći bio u ono doba jedini 
mladji predstavnik kritičkog i literarno-historij- j 

skog rada. | 

Nikola B o r o j e V i ć bio je rodom Jjičanin 
(1795 — 1872.), te je veći dio svoga vijeka proveo 
na Rijeci kao militarski činovnik. 

Mirko Bogović štampao je već u prvom go- 
dištu „Nevena" tri Borojevićeve pjesme: „Dobro- 
voljkama riječkog kazališta", „Rijeka" i „Za- 
greb", a u kasnijim godištima nalazimo njegove 

pjesme „Književna sloga", „Dramatičkom pjes- 
niku" i „Uspomeni Dragutina Rakovca". Kad se 
je god. 1858. preselio „N^ven" sasvim na Rijeku, 
da u Zagrebu potpuno ne presahne, pozdravlja ga 
Borojević na novom tlu, a kad je Sergij Kaćanski 
postao episkopom eparhije karlovačko-kostajničke, 
pjeva mu Borojević sonet i pozdravlja ga kao 
„naše crkve zlatni stup i diku". Bio je dakle pra- 
voslavni Srbin, koji se je kao svijestan „Ilir" odu- 
ševljavao za sve kulturne tekovine hrvatske. Bio 
je prigodničar u pravom smislu te riječi. Zagreb 
je držao „ognjištem i zborištem mladih vila svih 
Jugoslavjana", te želio, da „Srb Hrvatu bude ono, 
što je dragulj zlatu, a Hrvat Srbu, što je kruna 
grbu". Iz pjesme, koju je ispjevao Matiji Banu, 
kad se godine 1854. prvi put Banova „Mejrima" 
prikazivala na Rijeci (dakle godinu dana prije 
nego u Zagrebu), razabiremo, da je Borojević stalno 
živio na Rijeci i da je svoj književni rad ograni- 
čavao na prigodničarenje. 

Po njegovoj pjesmi „Bratomrzost", koja je 
štampana god. 1853. u Gajevoj ,, Danici" u isto 
doba, kad i u srpskoj „Sedmici", razabiremo, da je 
zanesen prijatelj hrvatsko-srpskog bratimstva, te 
se krepkim riječima dizao protiv „bjesomučne 
aveti", koja podgriza iskrenost i ljubav. 

UVladimiru N ik o li ć u (1829. 1 1866.) 
dobili smo liričara mnogo vrelijeg osjećaja i teh- 
ničkog vještaka s mnogo spretnijim pjesničkim iz- 
ražajem nego što je bio Borojević. U ono doba nije 
bilo nijednog Apolonovog mladca medju našim 
piesničkim novajlijama, koji bi se mogao staviti o 

bok Nikoliću. Njegove prve pjesmice „Sjećaj se 
mene", „Udaljenoj", „Grob prosjaka", „Mati i 
sin", „Moj sastanak", te „Isprošenoj ljubi", da 
se danas štampaju, čitale bi se s interesom i ljup- 
kom emocijom. Nikolićeva pjesma „Na te mislim, 
kada zora sviće; na te mislim, kad se svrši dan" 
pjeva se još danas po svim našim varošicama. — 
Za čudo, da je Nikolićeva muza na neko vrijeme 
zamuknula iza prve godine „Nevenova" života, jer 
se pod Perkovčevom redakcijom gotovo ne javlja 
nijedan naš pjesnik osim Trnskoga. To je bilo 
naime doba isključivog Trnskovog ,,puškinstva". 
Nikolić je bio Slavonac, rodom iz Nove Gra- 
diške. Krsno mu je ime bilo Nikola, a tek po na- 
gpvoru Dimitrije Demetra, koji je mladog pjesnika 
osobito zavolio, uze ime Vladimira. U Zagrebu je 
bio neko vrijeme odvjetnički perovodja, a kod 
ustrojstva oblasti u Hrvatskoj god. 1850. postade 
kotarskim perovodjom u Zagrebu. Kasnije ga pre- 
mjestiše u Sisak, pa u Pregradu. Prešavši k finan- 
ciji postade poreznim podnadzornikom u Požegi, 
ali nezadovoljan s ovom službom povrati se k sud- 
stvu, te je i umro mlad kao pristav kod suda u 
Begtežima kraj Požege.^ 

U svojim pjesmama, koje je izdao god. 1855. 
pod imenom „Kunogorke", spjevane pod Kunom 
gorom kraj Pregrade, približio se je načinu Vra- 
zova pjevanja u „Djulabijama". Ali je noveli- 
stički rad Nikolićev mnogo opsežniji od pjesničkog. 



1 Pogledaj Nikolićevu sliku i članak Vjek. Klaića 
„Vijencu" od god. 1886., str. 266. 

Od god. 1862. — 1865. napisao je četrnaest lijepih 
pripovijesti, koje su izlazile u ,,Naše gore listu", 
„Slavoncu" i , »Glasonoši". U tužnoj polemici, koja 
se je u to doba raspirila izmedju Hrvata i Slavo- 
naca, dotično izmedju ,,Naše gore lista" i Kra- 
ljevićeva „Slavonca", Nikolić se nije obazirao na 
tu raspru nego je u jednom i drugom listu mar- 
ljivo radio. Tako izadjoše novele „Kraljica", „Preko 
puta", „Djulabije", „Dva ženska srca" i „Grad 
i koliba" (u „Naše Gore Listu" i „Glasonoši"), 
te ,, Patuljak", „Graničar" i „Jedna ženidba" (u 
,, Slavoncu"). Njegove su pripovijesti bile osobito 
ušle u volju mnogobrojnih čitalaca, pa se Nikolić 
odlučio, da god. 1864. u Osijeku počne izdavati 
zbirku svojih novela. Tako izadje prva knjiga sa 
spomenutim radnjama i sa šest novih: ,, Kći obje- 
šenog", „Dva hajduka", „Nesudjenica", „Ubojica", 
,, Bjegunac" i ,, Ciganka", Druga sveska nije izašla, 
nego mu je Gjuro Deželić izdao god. 1871. u svom 
„Dragoljubu" još jednu epizodu u obliku pisama 
iz ratne godine 1848. pod imenom „Skakavac", 
koja se je našla med ju spisima rano preminulog 
književnika. 

Vladimir Nikolić bio je grčko-is točne vjero- 
ispovijesti, pa je mnogo doprinesao krasnoj slogi, 
koja je za apsolutističkog vremena vladala medju 
hrvatskim i srpskim književnim radnicima. A, kad 
je s povr&tkom ustava poslije god. 1860. nastao 
tužni spor ne samo medju Hrvatima i Srbima nego 
i medju Hrvatima i Slavoncima, ostao je Nikolić 
na hrvatskoj strani radeći po svojoj snazi i mo- 
gućnosti oko procvata hrvatske knjige. 

Ovoj dvojici naših boljih književnika pravo- 
slavne vjere dostojno se približio jedan grko-katolik, 
Milan Bubanović, koji je umro u dvade- 
setoj godini svoga života (1836. — 1856.), ostavivši 
iza sebe vanrpdno lijepih svjedočanstva o svom 
velikom talentu i svojoj osobitoj marljivosti. Bio 
je rodom iz Križevaca (dakle rod „Matičinog" 
dobrotvora Julija Bubanovića), a književna mu je 
šifra bila „Dimitrijev" po ocu Dimitriju. Juridičke 
nauke slušao je u Gracu i u Beču, a u devetnaestoj 
godini napisao je „Povjesnicu biskupije križe- 
vačke", koja je štampana u ,, Nevenu". Ovaj je 
zabavno-poučni list uopće god. 1854. i 1855. pun 
krcat Bubanovićevih kritičkih, biografskih, lite- 
rarno-historijskih, folklorističkih i prirodoslovnih 
članaka, na broju preko 25. Pisao je o slavenskom 
značaju, o Miklošiću, o Njegušu, Šimi Milutinoviću, 
o Komenskom, o Nestoru, Jungmannu, Krasic- 
kom, Rugjeru Boškoviću, barunu Zoisu, o staroj 
slavenskoj književnosti, o skupljanju narodne poe- 
zije i o — kemiji. Štogod je tih godina pisano u 
,, Nevenu" o beletri3tici i žurnalistici ruskoj, polj- 
skoj i češkoj, gotovo je sve poteklo iz Bubanpvi- 
ćeva pera. Njemu je ujedno bilo povjeravano da 
koncem svake godine polaže statistički račun o 
našem književnom napretku ili zastoju. I on je taj 
posao svršavao s neobičnom objektivnošću i stvar- 
nošću. Tako je hvalio Kulniljevićev „Arkiv za 
povjesnicu jugoslavensku", budio „Maticu" iz 
drijemeža, a pribojavao se za istiniti napredak 
kazališta. Očajavao je, što u provincijalnim hr- 
vatskim gradovima ne izlaze nikakve hrvatske 

knjige, a žalio, što se ne pokreće bolja književna 
veza izmedju Dalmacije i Srbije s Hrvatskom. 
Neobičan horizont za mladića od 20 godina ! — Sa- 
biračima tradicionalnog narodnog blaga savje- 
tovao je Bubanović da zapisuju gjesme i pripo- 
vijetke onako, kako ih čuju, od riječi do riječi, od 
pismena do pismena, ne popravljajući ništa, a pri 
izdavanju, da biraju s ukusom, jer se sve narodne 
umotvorine ne odlikuju ni duhom ni čistoćom. U 
opisivanju života i rada velikih slavenskih korifeja 
dakako da Bubanović onako mlad nije mogao imati 
zasebnoga suda, nego se je držao najboljih tadašnjih 
studija o njima, ali je uza sve to i taj njegov rad 
svakog poštovanja vrijedan, jer je učinio za svoje 
godine više nego ijedan njegov vršnjak u istinitom 
razvitku hrvatske književnosti. 

Slovenac Janez Trdina, koji je bio profesor 
varaždinske gimnazije za apsolutističkog perioda 
(pa je u „Nevenu" nanizao niz zanimivih bajo- 
slovnih crtica), te se tu upoznao s bolježljivim Bu- 
banovićem, posvećuje vrlo tople stranice svoje 
krasne i ličnim uspomenama natopljene knjige 
„Bahovi huzarji in Iliri". Nazivlje ga „angjelom 
u čovječjoj spodobi", koji je strasno ljubio svoj 
hrvatski narod i koji nije ni o čemu drugome go- 
vorio nego o tome, kako bi se narodu trebalo po- 
moći na političkom i kulturnom polju. 

Poučavajući djecu u Gracu i Beču, trošio je 
Bubanović sav zasluženi novac na pretplate sla- 
venskih knjiga i žurnala, tako da je iza svoje smrti 
ostavio do 300 knjiga zagrebačkom grčko-katoUčkom 
sjemeništu, gdje je kao djak-unijat bio primio prvu 



98 



naobrazbu, i zagrebačkom muzeju, kojemu je 
ostavio usmenom oporukom još i — tri dukata. 
Od ostalih njegovih knjiga osnovana je varaž- 
dinska gimnazijska knjižnica. Zaista rijedak mladić, 
kojemu u potpunoj mjeri pristaju riječi ,,Neve- 
nova" nekrologa: „U kolu zaslužnih naših rodo- 
ljuba utrnu nam um, koji je tek nedavno niknuo 
na našem narodnom polju, te se stao tako žurno 
razvijati i rekbi pčelinjom marljivošću sabirati med 
sa raznih strana slavenskoga književnoga stabla, 
kao da je slutio blizi konac mladog svoga žica". 

Kolike su nade prebijene smrću Bubanovi- 
ćevom u našoj mladoj književnosti, dokazuje i 
jadikovka „Lelek nad preranom smrću nade pu- 
noga mladića M. B. Dimitrijeva", koja je štam- 
pana devet godina kasnije (1865.) u „Dragoljubu". 

Ali još nešto treba da se zasebno istakne. Za 
cijelog apsolutističkog vremena radili su u hr- 
vatskim književnim listovima vanrednom oda- 
nošću neki od najuglednijih srpskih književnika, 
kojima treba takodjer saviti vijenac. Zmaj-Jovan 
Jovanović štampao je u „Nevenu" veUk dio svog 
„Istočnog bisera" i Petofijevog ,,Ludu", a za 
Gjorgja R aj k o V i ć a (1825. — 1886.), slavnog srp- 
skog pedagoga i biografa, može se reći, da je za 
svih sedam godina „Nevenova" života bio upravo 
najneumorniji njegov suradnik, koji natkriljuje 
obiljem svojih krasnih prinosa i samog Mijata 
Stojanovića. Njegovi elegantno pisani , »Školski 
ulomci" pobudjivali su upravo senzaciju. Još i 
više! Rajković je štampao ovdje i veći dio svog 
pjesničkog poletarstva, kojega se kasnije — odbivši 

se na polje naučnog literarno-historijskog rada — 
donekle okanio. U karakteristici Rajkovićevog 
pjevanja valja da se istakne jedini slučaj u našoj 
hrvatskoj i srpskoj književnosti, da je ovaj knji- 
ževnik u to doba pjevao posve — tehnikom tadaš- 
njih hrvatskih pjesnika. Ne samo da mu je versi- 
fikacija čista hrvatska, nego je upotrebljavao i 
zagrebačke riječi, kojih ne nalaziš ni u kojeg drugog 
srpskog pisca. U „Nevenu" se javljao i prvi srpski 
romancier Bogoboj Atanacković (1826. — 1858.) svo- 
jim novelama „Bunjevkom", „Nankom" i sa „Dva 
poljupca", što takodjer ne valja smetnuti s uma. 
Od hrvatskih pravoslavinh Srba radili su u to 
doba u našim listovima Nikola B e g o v i ć, Jovan 
Sundečić i Ognjeslav Utješenović-Ostro- 
ž i n s k i, o kojima ćemo govoriti u drugom odlomku, 
jer im glavni književni rad pada zapravo jedan de- 
cenij kasnije. 

VII. 

God. 1853. ušao je u kolo hrvatskih beletrista 
i preVadjača takodjer potonji znameniti političar 
Ante Starčević (1823.— 1896.). U „Nevenu" 
te godine štampano je nekoliko „Anakreonovih 
začinaka" u njegovu prijevodu i izvorna putopisna 
crtica pod natpisom „Prizor iz života". Originalna 
je vijest, kojom je redakcija „Nevenova" dne 3. 
stud. 1853. objavila, da Starčević dovršava pre- 
vadjanje Analareona. Korisna je katkad i zim- 
nica! — veli. U Starčevića se bila ove godine zim- 
nica upravo zaljubila, te ga tako smotala i ukro- 
tila, da se on — budući preslab za znanstvena raz- 

mišljanjk, s kojima se osobitom ljubavlju zabavlja 

— morao primiti pjesništva ... Za nekoliko 
dana preveo je Starce vić blizu dvije trećine ovog 
proslavljenog Grka. Bože, ako još na kojega našeg 
pisca pošalješ kakovu bolest, a ti nam pošalji 
s njom još i Pindara, Hesioda i Homera! 

Čistoća jezika, pa prilična lakoća versifikacije, 
kojom je Starčević preveo Anakreona, bila je u 
ono doba svakog uvažavanja vrijedna. Prevodio je 
u dubrovačkim osmercima kao što mu je i sav 
pjesnički pribor bio dubrovačkog porijekla. Ka- 
rakteristično je u cijeloj stvari, da se je Starčević 

— kasniji stoik i tihi samoživac — mogao zagrijati 
za nestašnu i punokrvnu poeziju Anakreonovu. 
Ali i tu se obistinila ona stara, koja kaže, da se čo- 
vjek redovno zanaša za onim tud j im osebinama, 
kojih u sebi ne nalazi. 

U svom „Prizoru iz života" opisao je Star- 
čević svoj put iz Karlovca do Senja i svoj razgovor, 
što ga je na putu poveo s nekim filozofskim — Ci- 
ganinom. Uza svu nabijenost misli razabire se po 
ovom kratkom putopisu, da Starčević nije imao 
pripovjedačke jedinstvenosti. Čitajući ovu stvarcu 
svaki se čas zapitkuješ, što pisac zapravo želi 
opisati: krvavu historiju Modruša, karakter gal- 
skog rodoljublja i otpor protiv Cezara ili tučnjavu 
Brinjana s Krmpoćanima. Zato mi nekako izgleda 
kao da će biti istinita slutnja Kukuljevićeva u „Bi- 
bliografiji", da je Starčević u drugoj polovini god. 
1853. uz Vojka Sabljića bio zapravo pravi vodilac 
redakcionih posala oko ,, Ne vena", premda se to 
izrijekom ne spominje, pa je — u nestašici drugih 

suradnika novelističara — i sam bio primoran ra- 
diti na beletrističkom polju. ^ Kad „Matica'' nije 
dospjela da štampa „Anakreonove zaćinke" u 
svojim edicijama, ostavio se je Starčević sasvim 
beletrističkog rada, odavši se kasnije potpuno po- 
litiki i publicistiki. Iza njegove smrti skupljena su 
u sedam svezaka 84 njegova govora, zatim njegove 
raznolike saborske pre^tavke i rasprave, pokup- 
ljene iz političkih dnevnika. Izdanje nije dovršeno, 
jer je (1895.) zapelo raskolom u stranki. 



Ne možemo završiti apsolutistički odlomak 
naše književnosti, a da se ne sjetimo s nekoliko 
riječi još trojice zaslužnih Slavonaca, o kojima je 
vrlo malo ili ništa dosad spominjano u našim knji- 
ževnim historijama, a to su Luka Ili ć-0 r i o v- 
č a n i n i dva B r 1 i ć a. 

Luka Ilić pada svojim slabijim pjesničkim 
— dobrim dijelom prigodničkim — radom u krug 
ilirskih preporoditelja, a svojim naučnim i sabi- 
račkim medju najrevnije i najzaslužnije radnike 
apsolutističkog vremena. Kodjen je god. 1817. u 
Oriovcu kraj Broda od seljačkih roditelja, a umro 
je 1878. kao župnik u Novskoj. Veći dio svojih 
pjesama i tradicionalnog narodnog blaga izdao je 
pod pseudonimom „Slavoljuba Slavončevića" i 

* U značajnom Starčevićevom pismu, kojim kao da 
se oprašta od Ujepe književnosti („Književna priloga Ne- 
venu" 1854. od 13. srpnja), veli sam, da je tri mjeseca ure- 
djivax) ovaj list i da je morao pisati, jer nije nalazio drugih 
pisa.ca. 

to četiri knjige „Slavonskih varoških pjesama" 
(1844. — 1847.) i „Narodne slavonske običaje" 
(1846.). Najznačajniji mu je ipak rad na histo- 
rijskom polju, gdje se je poglavito zanimao istra- 
živanjem povijesnih vijesti o starim gradinama 
slavonskim, te opisivanjem gradova i običaja na- 
rodnih. Glavne su mu studije u „Nevenu" o Staroj 
Gradiški, Požegi, Zemunu, Bijeloj stijeni. Kupi- 
novu, Raiću, Kraljevoj Velikoj, Oriovcu, Dre- 
novcu, Kobašu, Stupniku i o mnogim drugima. 
Dobro je poznavao literaturu ove struke i narodne 
priče o postanku pojedinih gradina, te mu se ove 
radnje čitaju s osobitom slašću. U Kukuljevićevom 
Arkivu štampao je studiju o postanku vojničke 
granice. Na osnovu narodnih pjesama složio je 
povijest Trenkovih pandura i gradiške pukovnije. 
Vraz je primao rad Ilićev s osobitim oduševljenjem, 
a kako su se drugi hrvatski književnici služili lU- 
ćevim narodnim materijalom, tome će biti naj- 
bolji dokaz Bogovićev „Hajduk Gojko", koji je 
složen na osnovu Ilice ve grad je. — Luka je bio i 
vrijedan numismatičar, te je njegova dragocjena 
zbirka postala g. 1878. vlasništvom zemlje. Kako 
poradi siromaštva nije mogao izdati sve, što je 
sabrao i napisao, imenovao je u oporuci „Maticu 
Hrvatsku" svojom baštinicom. U tim rukopisima 
na j znatniji mu je svezak svatovskih popjevaka i 
velik broj ženskih i junačkih pjesama. 

Od dvojice B r 1 i ć a radio je znamenitijim 
literarnim uspjehom za apsolutističkoga vremena za- 
pravo samo Andrija Torkvat (1826. — 1868.), dok je 
njegov otac Ignjat Vjekoslav BrUć (1795. — 1855.) 

Or. N. Andrić: Pod apsolutizmom. 7 



98 



za apsolutističkoga doba umro. Ali je stari Ignjat 
još do god. 1855. izdavao u Budimu svoj „Op- 
ćinski ilirski kalendar" (od god. 1836. — 1855. izašlo 
devetnaest godišta), kojim je nastavio tradiciju 
ove vrste slavonske književnosti, koja je za vrijeme 
potpunog tamošnjeg mrtvila donosila medju sla- 
vonsko općinstvo barem kakav-takav tračak sunca. 
U ovim se kalendarima medju ostalim nalazi pri- 
lična gradja za povijest naše pučke književnosti. 
Ignjat je drugovao još s Došenom i Katančićem, 
a prijateljevao s Vukom Karadžićem. Ali je Ignjat 
Brlić znamenit i radi svoje slovnice „Grammatik 
der ilirischen Sprache", koja je do god. 1850. izašla 
u tri izdanja. Izdao je još god. 1835. Palmotićevu 
„Kristijadu", preveo Holbeinova „Fridolina" (koji 
je štampan u „Izboru igrokaza ilirskoga kazališta") 
i Calderonov „Život je san". Isto je tako preveo 
prije Trnskoga „Kralj odvorski rukopis". Osim toga 
ostavio je u rukopisu povijest grada Broda, prijevod 
rimskoga misala, psaltir Davidov i popis botaničkoga 
nazivlja oko Broda. Dakle: opsežan i dosta neobičan 
književni rad za jednoga trgovca, kakav je bio 
Ignjat. 

Njegov sin Andrija Torkvat* bio je advokat, 
a kao tajnik „Matičin" iza Vraza god. 1851. i kao 
jedini urednik pretposljednjega sveska „Kola" iste 
godine već jedan od prvih naših literata. Tu je 
izdao „Životopis Krešimira Velikog", skupio ne- 
koliko lijepih narodnih pjesama i za štampu pri- 

1 I drugi sin Ignjatov, dr. Ignjat Brlić (1834.— 1892.), 
poznati političar hrvatski, radio je na književnom polju. 

redio deset hrvatskih listina. U „Nevenu" je obradio 
opsežne historijske studije o biskupima Tomi Bakačii 
i Šimunu Erdodyu, a pod utjecajem krimskoga 
rata preradio „Poslaništvo rusko na sultana god. 
1668." Popisao je slavenske starine u Engleskoj i 
u Draždjanima, a napisao predgovor Matičinu iz- 
danju „Saltjera" i „Kristijade" (ovoj je dodao i 
rječnik), a dosta je radio i u „Gospodarskom listu", 
„Slavenskom jugu" i „Nar. Novinama". Prema 
tome je Andrija Torkvat Brlić jedan od prvih Sla- 
vonaca, koji su se već potpuno i samosvijesno pri- 
IjubiH Zagrebu, te svim silama i svom svojom 
inteUgencijom potpomagali ovdašnji književni i 
narodni pokret. 

Od katoličkih svećenika Slavonaca radih su u 
ovo doba još Ferdo Babić i Marko Opačić, 
pa Koštaj ničanin Josip Marić. 

VIII. 

Posebno mjesto zauzimlju naši bosanski, dal- 
matinski i istarski pisci, koji su u ovo doba radili 
rukom o ruku sa Zagrebom na polju hrvatske pro- 
svjete. Od Bosanaca i Hercegovaca treba da is- 
taknemo: Jukića, Nedića i Martića; od Dalmati- 
naca i Dubrovčana Bana, Pucića, Kaznačića, Kaza- 
lija i Spiru Dimitrovića-Kotoranina, a od Istrana: 
Matu Baštijana. 

IvanFranjoJukić (1818.— 1857.) može 
se nazvati posljediijim izdankom dičnoga franje- 
vačkoga književnoga pokoljenja, koje se je počevši 
od Matije Divkovića, Pavla Pošilovića i Stjepana 

Margitića književnim izdanjima brinulo za krš- 
ćanski odgoj bosanske raje. Njegove „Napomene 
nauka kršćanskog", pa „Bogoljubni način sliSati 
sv. misu" napisane su u tom tradicionahiom duhu. 
Svršivši filozofijske nauke u Zagrebu, nadoji se Ga- 
jevim idejama, te pristade uz ilirsko kolo. Osno- 
vavši pučku školu u Varcaru poče po uzoru svojih 
hrvatskih književnih drugova sabirati narodne 
pjesme, pripovijesti, poslovice i ostale starine, koje 
je štampao u „Danici" i „Kolu", pa u dalmatinskom 
„Magazinu". 

Pod pseudonimom „Slavoljub Bošnjak" iz- 
dade god. 1851. „Zemljopis i povjesnicu Bosne", 
a god. 1850. i 1853. dvije knjige povremene revue 
„Bosanski prijatelj", dok mu je treća, posthumna 
knjiga, izašla tek god. 1861. troškom naše „Matice". 
God. 1858. — dakle već poslije smrti Jidrićeve — 
izdade i opet bosanski franjevac Filip Kunić u 
Osijeku dva sveska „Narodnih pjesama bosanskih 
i hercegovačkih", što ih je skupio Jukić u društvu 
s Martićem. U toj ediciji napisao je Martić nekrolog 
svome pobratimu i popratio smrt njegovu veUkom 
pjesmom-naricaljkom u narodnim desetercima. — 
Kako je Jukićev kulturni rad bio zazoran Omer- 
paši Latasu, razabire se po tom, što ga je već god. 
1850. protjerao iz Bosne i zatočio u Carigradu. 
Oslobodjen odande diplomatskim putem, skloni 
se Jukić na neko vrijeme u Eimu, gdje ga počastiše 
članstvom učenoga društva „dei Quiriti", dok se 
ne smiri pod pokroviteljstvom biskupa Strossmayera 
u Đjakovu. Bio je dakle u isto doba našao zaštitu 
i svagdašnji kruh pod krovom djakovačkoga mecene. 

kad i Luka Botić. Radi kamenca u bubrezii^a mo- 
rade u Beč, gdje je pod kirurškim nožem izdahnuo, 
pa i danas još počiva na Marxovu groblju. 

Još god. 1847. poslao je Jukić redakciji „Kola" 
rukopis pod natpisom „Plandovanja zabavna", u 
kojima je nanizao lijep broj raspra vica, pripovje- 
daka i zagonetaka s molbom, da se što prije oglase 
na pretplatu i izdadu. Ta knjiga nije nikada izašla, 
ali su pojedini vrlo lijepi članci iz nje odštampani 
u „Kolu" kao „Derviši carigradski", „Putovanje 
po Bosni " i narodna pripovijetka „Dram jezika", 
u kojoj je redakcija našla isti sujet, što ga je Sha- 
kespeare obradio u „Mletačkom trgovcu". — 
Jukić je jamačno neštampane odlomke ovoga svoga 
„plandovanja" kasnije upotrijebio kao djelomičnu 
gradju za svoju lijepu smotru „Bosanski prijatelj". 
Po predgovoru, što ga je Jukić stavio na čelo prvog 
broja ovoga svoga Usta, vidi se, da je u njemu htio 
pružiti svojim užim zemljacima neku encilopediju 
najpotrebitijega znanja i zabave. Tu je tumačio 
državne uredbe osmanlijskoga carstva, bilježio po- 
litičke dogadjaje, tumačio povijest i zemljopis, 
zastupao interes crkve, opisivao progonstvo re- 
dovnika pod Omer-pašom, upućivao u liječničku 
znanost, a zasladjivao svu ovu pouku beletri- 
stikom i izborom narodnih umotvorina. Tu je 
štampao 863 narodne poslovice i 329 zagonetaka. 
S najvećim se interesom tu čita krasno opisano ne- 
dobrovoljno Jukićevo „Putovanje iz Sarajeva u 
Carigrad" (god. 1852.). — Iz svega se vidi, da je 
Jukić bio vanredan i obrazovan duh, koji bi^hr- 
vatskoj književnosti vrlo mnogo dobra donio, da 

nije tako rano umro. Ako njegovo historijsko raz- 
glabanje i ne nosi na sebi svih znakova učene kri- 
tike, ali zato dobivaš čitanjem njegovih dokumenata 
o patnjama bosanske raje osjećaj najpotpunije 
objektivne točnosti i čiste, neizopačene istine. Isto 
je tako pouzdano zapisivano i narodno blago, što 
ga je skupio uz pripomoć Martićevu. Kako su ih, 
vele, iz vilinskih njedara narodnih pograbili, onako 
su ih milom rodu štampom izručili. Upotpunili su 
Vukovo izdanje krasnim pjesmama, do kojih Vuk 
nije dolazio, o zapisivali su ih u glavnom prema 
Vukovim načelima. 

Jukićev pobratim fra Grgo Martić (1822. 
do 1905.) jedini je hrvatski pisac uz Ivana Tm- 
skoga, koji je djelovao u sva četiri perioda naše 
književnosti prošloga stoljeća. I njega je Gaj za- 
grijao za kolo kulturnih naših radnika u doba, dok 
je Martić svršavao filozofijske nauke u Zagrebu. 
Jukić i Martić došli su kao naručeni našim pre- 
poroditeljima, da mogu svoj popis domorodnih 
radenika mnnožiti dvojicom „Ilira iz Bosne". 
Značajno je, da je „Ljubomir Hercegovac" — kako 
se je Martić dugo vremena potpisivao (valja da 
izbjegne sunonjičenju i progonstvu sarajevske vlasti, 
koja nije gledala dobrim okom ilirstvovanje mladih 
bosanskih franjevaca), u prvim svojim pismima na 
Gaja' služio književnim rusizmima tadašnje sla- 
veno-srpske Uterature. To je naime onaj značajni 
odlomak naše hrvatske i srpske književnosti, kad 
je Vuk Karadžić morao srpske književnike upu- 

^ Čuvaju se u zagrebačkoj sveučilišnoj biblioteci. 

ćivati na Zagreb, da vide, kako bi trebali pisati 
narodnim jezikom. — Neobičan je pojav u knji- 
ževnosti, da je Martić, hercegovačko dijete, rodjeno 
u najklasičnijem kraju našega književnoga štokav- 
skoga govora, moralo tek od zagrebačkih kajka- 
vaca naučiti, kako se piše. I Martić je za kratko 
vrijeme morao sve zaboraviti, što je nepodesnom 
lektirom naučio u prvoj mladosti. Štogod je kas- 
nije štampom izdavao, bilo je napisano jedrom kla- 
sičnošću hercegovačkoga dialekta. 

Glavni životni rad Martićev nije. bilo samo 
književno djelovanje; on je dugi niz godina bio 
zapuštenoj bosanskoj raji i otac i majka. Kao naj- 
ugledniji i najobrazovaniji tamošnji katolik, mnogo 
je godina sjedio u sarajevskom vilajetskom vijeću 
zauzimajući se za kršćane i hrišćane istom lju- 
bavlju, gdjegod je samo mogao. Tako je bio u neku 
ruku — narodni poslanik. 

A glavni književni rad Martićev bili su nje- 
govi „0 s V e t n i c i". Prvu knjigu pod imenom 
„Obrenov" napisao je za apsolutističkoga vremena, 
god. 1858./9., iza koje su redom slijedile: „Luka 
Vukalović" i „Boj na Grahovcu" (1862.), „Boj turski 
i crnogorski god. 1862.", „Kiko i Zelić" (dogadjaj 
u Bosni od god. 1832.), ,, Ustanak u Bosni i Her- 
cegovini god. 1876. — 78.", „Hadži-Lojina Krajina" 
i ,,Podsjednuće Bosne i Hercegovine po ces. kralj, 
vojsci god. 1878.". — Dakle sedam knj'iga, sedam 
epopeja, u kojima je Martić opisao patnje i di- 
vovske bojeve kršćanske raje s turskim ugnje- 
tačima. Nijedan hrvatski pjesnik irie ni prije ni 
poslije Martića ovolikim pjesničkim djeUma na- 

stojao da savremene doživljaje narodne pruži na- 
rodu ti narodnim stihovima. On je u neku ruku naš 
Homer. Vreli njegov osjećaj, bujna mašta i ele- 
gancija dikcije daju mu u opisivanju herojske borbe 
krsta s nekrstom za:ebno mjesto u našoj knji- 
ževnosti. Martić je svojom pjesmom žeUo da svoje 
zemljake probudi iz nurtvila; da u njima razbudi 
ljudstvo i da im prstom pokaže na bolju budućnost. 
Prema tome su njegovi „Osvetnici" zaokruženo i 
dogotovljeno djelo, jer je Martić dočekao i opjevao 
i svršetak narodne borbe. Žalosna istina leži jedino 
u tome, da su mu posljednji spjevovi već mnogo 
slabiji, kao da na koncu ili više nije nalazio u sebi 
oduševljenja za današnje oslobodjenje, ili mu je 
pjesnička vatra smalaksala. — U komparaciji 
s Mažuranićevim „Cengićem" dakako da njegovo 
djelo u nmogom čemu zaostaje. Glavna mu je po- 
greška nesimetrička dužina pojedinih odlomaka. 
Umjetnička koncepcija djela nije savršena, pa zato 
se nalazi medju inteligentnim čitateljstvom više 
ljudi, koji ga hvale nego što ga čitaju, upravo kako 
se govori i za Klopstockovu „Mesijadu". Ali zato 
su mu pojedini odlomci upravo klasični pogotovo 
nabijenošću divnoga jezika, — te nas sve nekako 
podilazi želja, da se iz svih sedam osvetničkih knjiga 
izabere i komentira samo ono, što je najbolje i naj- 
savršenije, a da se ono, što je slabije i suvišnije, 
ukratko prozom ispripovjedi. Tako bi „Osvetnici" 
možda ipak našli medju nama zahvalnijih čitalaca. 
Martićevi se junaci ne bore ni za kakove više 
ideje, nego naprosto — za opstanak. Jedan junak 
priskače drugom u pomoć proti Turčinu samo po- 

radi toga, što ih je jednoga s drugim privezalo kum- 
stvo ili pobratimstvo, i što im je već u krvi me- 
hanička odbrana proti zajedničkomu neprijatelju. 
Čekajući u gori na dušmanina pate se oni mi- 
slima, što im na domu radi starica majka i osam- 
ljena ljuba; imaju li drva za grijanje, imaju li mliva 
i peciva. Ti junaci ljube svoju porodicu i kuću, te 
čine svoju dužnost i brane poštenje nekom klo- 
nulom rezignacijom. Sve je tmurno i žalosno na 
onoj suhoj hercegovačkoj golijeti, na kojoj nema 
hlada, da odahneš, ni vode, na utažiš žedju. Slika 
je Martićeve epopeje još turobnija, što u njoj ne 
nalaziš gotovo nikakvoga pravoga ljubavnog ele- 
menta. Ovdje - ondje razbija — nesnosnu jedno- 
ličnost po koja majstorski opisana epizoda, kao što 
je rvanje dvaju junaka, pa „Grobovi", gdje je 
velebnom plastikom ocrtano krvavo ograšje iza 
dovršena boja, i gdje se poljem šeće — smrt. Ah 
ovakovi savršeni umjetnički odlomci na žalost samo 
su epizode u beskrajnoj monotoniji tisuće i tisuće 
stihova . . . 

Grgo je Martić uza sve to svojim pjesničkim 
radom najviši vršak narodno-umjetnoga nastojanja, 
koje je za doba apsolutističkoga režima dozorilo do 
najveće visine. Ono, za čim su u to vrijeme najviše 
čeznuli naši folkloristi i linguisti, donio je Martić 
gotovo i stavio na krilo narodne potrebe gotove 
umjetnine, koje u onaj mah nisu mogle biti nat- 
kriljene ni sadržajem ni oblikom. U to ime dakle: 
časna mu uspomena! 

Stariji dobom svojom i od Jukića i od Martića 
bio je treći zaslužni bosanski redovnik Martin 

Nedić (1810. — 1895.), koji je baš za apsolu- 
tističkoga vremena bio na zenitu svoga djelovanja. 
Nedić je bio desna ruka bosanskog orla i kasnijega 
biskupa Marjana Sunića, koji je sav svoj život po- 
svetio uljudbi i prosvjeti svoga naroda. Njih su 
dvojica početnici temeljitoga i sistematskoga pre- 
poroda bosanskih katolika. Obilazeći kao namjesnik 
i vikar Sunićev bosanske župe, zapisivao je Nedić 
sve znamenitosti, do kojih god je dolazio, i tako je 
god. 1857. u Kukuljevićevu Arkivu izdao „Starine 
bosanske". Njegovim trudom ispodizane su u 
Bosni mnoge škole i župe. Nedić je takodjer za- 
snovao u Djakovu književni zbor bosanskih kle- 
rika, koji je izdavao i knjige. Turci su ga nazivah 
„vlaškim kraljem" radi ljubavi i štovanja, kojim 
su ga susretali vjernici. Po svojim pjesničkim dje- 
lima može se Nedić nazvati čistim pučkim pjes- 
nikom, koji je slagao priproste guslarske pjesmice 
za razUku od Martić^vih. Još u Gajeve novine pisao 
je pod znakom l:mj -mjeseca i zvjezdice ili pod 
pseudonimom ,,Zalovan" i ,,Djeko od Posavlja". 
Kad je njegov učitelj i zaštitnik Sunić imenovan 
biskupom, spjevao mu je Nedić god. 1855. pjesmu 
u proslavu, a god. 1860. dovršio ,,2ivot Marjana 
Sunića" u osmercima i srokovima dubrovačkim. 
Najznatnija mu je pjesnička radnja ,, Poraz basa", 
velika pjesan u sedam poglavlja, u kojoj je opjevao 
dokinuće janičara i opiranje bosanskih begova 
proti novim državnim uredbama. Kao što se je 
Martić hvaho, da je u svojim „Osvetnicima" donio 
samo historijska fakta, po kojima će potonji po- 
vjesničari kao po dokumentima moći izgradjivati 

noviju historiju Bosne i Hercegovine, tako je i Nedić 
u ovoj svojoj pjesni obradio u stihovima jednu 
historijsku epizodu. God. 1851. izdao je u Carigradu 
sa Šunićem „Pokret god. 1848./9.", a god. 1875. 
,, Kitice", u kojima je skupio sedam pjesama, ko- 
jima je u raznim prigodama slavio svoga i narodnoga 
dobročinitelja Strossmajera. Opjevao je još ,, Rato- 
vanje slovinskoga naroda proti Turcima od god. 
1875. do 1877.", a njegovu poveću pjesmu „Ulaz 
cesarove vojske u Bosnu" prigrlio je narod, kao da 
ju je sam ispjevao. Inače je još u jednoj opsežnoj 
studiji obradio historiju franjevačkoga reda u Bosni 
poslije pada bosanskoga kraljevstva, pa sve do oku- 
pacije. 

Kako vidimo, sav književni rad ovih bosan- 
skih redovnika bio je narodan i zaokružen stajao 
sam o sebi, donašajući u hrvatsku književnost 
domorodne zvuke iz onih krajeva, koji su dotle 
bili i za nas i za opću kulturu zapečaćeni sa sedam 
pečata. 

IX. 

Medju Dubrovčanima, koji su u to doba shva- 
ćah značenje Zagreba i zagrebačkoga rada, te i ra- 
dih u tom duhu, treba da se na prvom mjestu spo- 
mene Ma ti ja Ban (1818.— 1903.). Ostavivši 
rano svoj rodni grad, zaputio se je Ban u Carigrad, 
da tamo radi kao profesor. Ondje se je oženio 
s nekom Grkinjom, te god. 1844. posao u Biograd, 
da postane učit/cljem dviju kćeri kneza Aleksandra 
Karagjorgjevića. Kao pravi sin novoga Dubrovnika, 
stajao je Ban po srijedi izmedju Hrvata i Srba, 

tražeći dodirnu tačku, s koje bi se dao naći zajed- 
nički cilj jednomu i drugomu plemenu istoga naroda. 
Kad je buknula godina 1848., posla ga srpski knez 
u Zagreb, da uglavi s pomoću Rajaćićevom složnu 
obranu Hrvata i Srba pod Jelačićem. Odatle podje 
Dalmacijom sve do Cetinja propagirajući slogu i 
ideju jugoslavenstva. Povrativši se na neko vri- 
jeme u Dubrovnik, izdade s Pucićem neke sveske 
smotre „Dubrovnik" (1849. — 1853.) s pomoću naSe 
„Matice". U to doba pada i izdanje prvih njegovih 
pjesama. Postavši kasnije profesorom francuskoga 
jezika u biogradskom liceju, posveti sav svoj dalnji 
umni i politički rad blagostanju Srbije. Kao po- 
sebni poslanik srpskoga dvora za vrijeme krimskoga 
rata napisa u Carigradu niz francuskih članaka, 
kojima je nastojao da skloni Portu na blaži po- 
stupak prema balkanskim Slavenima, na što mu 
francuski car Napoleon posla zlatnu kolajnu sa 
svojom slikom, a turski sultan red medžidije. Za 
razjašnjenje istočnoga pitanja i za konačno oslo- 
bodjenje slavenstva ispod turskoga gospodstva na- 
pisao je Ban velik niz diplomatskom finoćom sla- 
ganih talijanskih i francuskih brošura, a kao mnogo- 
godišnji ravnatelj biogradskoga novinsko-obavi jesnog 
ureda pridigao je ugled Srbije u vanjskom svijetu. 
Kj. srpska akademija izdala je od 1889. — 1892. 
njegova skupljena djela u osam svezaka, od kojih 
je prvih sedam ispunjeno dramama, a samo osmi 
pjesmama ljubavnim, baladnim i epskim. U svemu 
je napisao 14 drama sa 70 aktova. U tom su izdanju 
štampane njegove drame ovim redom: Mejrima, 
Miljenko i Dobrila, Smrt kneza Dobroslava, Smrt 

Uroša petoga, Kralj Vukašin, Car Lazar, Takovski 
ustanak, Uskrs srpske države. Marta Posadnica ili 
Pad velikog Novgoroda, Kobna tajna, Vanda, 
kraljica leška, Jan Hus, Marojica Kaboga, Knez 
Nikola Zrinjski. — Radi karaktera i radi stihova 
u „Mejrimi" vodio je neko vrijeme polemiku s Ve- 
berom („Neven" 1852.). Tu je štampao i svoj 
„Oproštaj s Carigradom i istokom", zatim lijep 
niz svojih lirskih pjesama i „Riječ o promicanju 
jugoslavenske književnosti". — Banove drame 
vrlo su 1 jepa djela za čitanje, ali na pozornici niti 
su doživljavale osobitog uspjeha, niti bi danas do- 
živjele. Nedostaje im prava dramatska žica, pa bi 
— ako se žele spasiti za pozornicu — trebalo do- 
dati ono, sto je za dramu glavno. Ipak mu se može 
upisati u dobro, što je za historijsku našu dramu 
tražio, pa i nalazio novih sujeta i novih lica, pa tako 
raširio obzorje književnoga rada. — Laza Kostić 
pokušao je u „Otadžbini" da uporedi Bana sa 
Shakespearom, ali mu komparacija dakako nije 
mogla uspjeti. 

Drugi Dubrovčanin, kojega su priUke povele 
u Biograd, da tamo neko vrijeme odgaja poto- 
njega kralja Milana, bio je grof Medo Pucić 
(1821. — 1882.). Mnogo je putovao po Italiji, Fran- 
cuskoj, Engleskoj, Njemačkoj i Rusiji, ali se nigdje 
nije mogao smiriti. Jedan naš književni historik 
vrlo lijepo opisuje raspoloženje duše Pucićeve. On 
je slika i prilika staroga vlastelina dubrovačkoga, 
koji je bio hšen domovine, pa je za to tražio duši 
lijeka u svijetu uživajući u djelima znanosti i 
umjetnosti. Ali se nigdje nije mogao smiriti, jer 

ljudstvo nije još nigdje savilo onakove domovine, 
koja bi bila „kao sunce prosvijetljena, a slobodna 
kao more". S posmijehom na usnama i sa sazma 
na oku motrio je Pucić u samoći na obali morskoj 
veličaj nost i milotu prirode, zaboravljao na svijet 
i na svu gorčinu, te mu se duša uznosila u visine 
medju duhove, jer je uzalud na zemlji tražio sebi 
pravu domovinu . . . Elegija Pucićeva „Zalosnica" 
(1852.), u kojoj je ovako bolno sam sebe ocrtao, 
označuje vršak njegove poezije. U Gajevoj „Da- 
nici" od god. 1849. bio je jedan od najvrednijih 
suradnika. Tu je zapjevao u slavu Jelačića bana 
i vrlo mnogo prevodio iz talijanske i ruske knji- 
ževnosti. 

Za doba apsolutizma izdao je, kako spome- 
nusmo, u Zagrebu s Banom dvije knjige „Du- 
brovnika", a prije toga vremena skup pjesama 
,,Tahjanke" i antologiju iz dubrovačkih rukopisa. 
U „Nevenu" je god. 1858. štampao svoj prijevod 
druge knjige ,, Odiseje" u narodnim desetercima, 
a jedan dio svojih historijskih studija u zagre- 
bačkom ,, Katoličkom listu". Nešto kasnije na- 
pisao je glavno svoje beletrističko djelo ,, Cvijetu", 
epsku pjesan, u kojoj je prikazao propast dubro- 
vačke republike. Izdavao je ,, Srpske spomenike", 
a god. 1879. izašle su mu skupljene pjesme u Pan- 
čevu. Franjo Marković napisao je ocjenu njegovih 
djela u „Radu". 

Kad je god. 1860. povraćen Hrvatskoj ustav, 
napisao je Pucić u „Pozoru" niz članaka za sjedi- 
njenje Dalmacije s Hrvatskom; isposlovao je, da u 
to ime pod je deputacija Dubrovčana i Kotorana 

u Beč, pa su za taj svoj rad i on i svi Pucići — bili 
novčano globi jeni . . . 

Pojedina pjevanja Homerove „Ilijade" pre- 
vodio je Antun Kazali (1815. — 1894.), sve- 
ćenik dubrovački. Neko vrijeme učitelj evao je Kazali 
na riječkoj gimnaziji, gdje je drugovao s Franom 
Kurelcem. Najpoznatije mu je pjesničko djelo 
„Zlata" (1856.), zatim „Trista Vica udovica" 
(1857.) i „Grobnik" u tri pjevanja. Najveće djelo 
njegovo „Coso", koje broji do 30.000 stihova, još 
nije štampano. To je neka vrsta autpbiografije, 
u kojoj osvjetljuje raznovrsne doživljaje svoga 
dugoga vijeka. Bio je čovjek vrlo široke i klasičke 
naobrazbe, kakovom se odlikuju upravo Dubrovčani 
starijega kova. Osobito su mu bili omiljeli engleski 
pjesnici Milton, Byron i Tennyson. Preveo je „Ju- 
lija Cezara" i „Kralja Leara" Shakespearova, ali 
su mu ovi prijevodi ostali neštampani. Mladi re- 
dovnik i daroviti pjesnik hrvatski Ivan Despot, 
krasno ga je opisao u studiji „Idem do pjesnika 
Kazalija" („Vijenac" god. 1884.). 

Kao specijalni prevodilac za hrvatsko kazalište 
treba da se napomene Spiro Dimitrović- 
Kotoranin ( •|'1868.), koji je napunio arhiv 
našega kazahšta ogromnim brojem prevedenih 
drama. Kao umirovljeni kapetan dobivao je on 
neko vrijeme mjesečnu plaću (30 for.) od kazališta 
i prevodio je za taj novac, štogod je zatrebalo. 
Jedina mu je vrlina bila, što je potjecao iz čistoga 
štokavskoga kraja. Ali baš ta prednost bila je nje- 
govom prevodilačkom radu kobna. Zaveden lje- 
potom svoga dialekta, upotrebljavao je energične 

narodne fraze i tamo, gdje im nije bilo mjesta, a 
kao vojnik nije mogao da se otrese germanizania, 
pa su se neki bolji književnici bunili proti njemu. 
Mnogo su jahali na njegovoj frazi „dokon pop i 
jariće krsti", koju je Spiro u svojoj bezazlenosti 
stavio u usta Shakespearovoga rimskoga „Juli ja 
Cezara" ... To mu ne mogoše oprostiti. Ali briga 
Spiru — veli Senoa u jednom svom napadaju — 
on suce svoje brčine, pa na hvatove dalje prevodi 
s najvećom rezignacijom . . . Njegovi su stihovi 
bili pokvarena proza. Vojnički prijevodi. — Od 
klasičnih i poznatijih djela preveo je Schillerove 
„Razbojnike", „Vilima Telia" i „Mariju Stuart", 
Sardouove „Dobre prijatelje", Mosenthalovu ,,De- 
boru", Laubeova „Grofa Essexa", „Moli^reova ,, Li- 
ječnika proti volji", Raupachovog „Mlinara i nje- 
govo dijete", Holteijev ,,Niz bisera", Meilha- 
covog ,,Attachća", Scribeove ,,Virnske ruke" i 
mnoge druge. Osim toga preveo je Puškinovu „Pol- 
tavu", „Ruslana i Ljudmilu" i „Evgenija Onje- 
gina", od kojih su mu neki prijevodi i štampani. 
Najslavnija je Spirina zasluga „Poslanica Spiri 
Dimitroviću", koju je njemu kao svome pobra- 
timu spjevao — Preradović. 

Od znatnijih Dubrovčana, koji su radili u to 
doba na polju hrvatske kulture, treba da spome- 
nemo još jednog prisnog Prerado vićevog prijatelja, 
Ivana Augusta K a z n ač ić a (1817. — 1883.), 
doktora medicine i sina ilirskoga pjesnika Antuna 
Kaznačića. Kad je Ante Kuzmanić god. 1847. 
prekrenuo „Zoru dalmatinsku", u kojoj je Pre- 
radović propjevao, bio je Eaznačić prvi suradnik 

lista, dok nije kasnije preuzeo i redakciju. Pro- 
učavao je osobitom ljubavlju dubrovačku povijest 
i književnost, ali nije dospio da svoj rad izda štam- 
pom. Pod imenom „Vijenac gorskog i pitomog 
cvijeća" izdao je niz narodnih i umjetnih pjesama, 
a kasnije „Pjesme razlike". Na talijanski je preveo 
Babukićevu ilirsku slovnicu i Medakovićevu po- 
V jest Crne Gore. Književni mu rad dakle nije op- 
sežan, ali mu je za to patriotsko nastojanje, da se 
Dalmacija što prije oslobodi talijanskih nametnika, 
s tim uspjelije. 



Kao pjesnik i preporoditelj hrvatski misli u 
Istri počeo je za apsolutističkog vremena djelovati 
Mate Baštijan, odličan duh, koji se na svoju 
i na našu žalost nije mogao razviti do savršenstva, 
koje bi nam mnogo dobra donijelo. 

I Baštijana zagrijalo je za domovinsku stvar 
studiranje u Zagrebu. Kao gimnazijalac propjevao 
je u Horacijevu jeziku, a dvanaesti broj „Nevena" 
od god. 1855. donosi žarke njegove hrvatske sti- 
hove pod natpisom „Liburnjanin sa vrha Učke 
na povratku u domovinu". Bio je Babukićev djak, 
a čistoća i jedrina njegovih poletnih pjesama, što 
ih je ostavio u rukopisu još kao klerik Goričkoga 
sjemeništa, upravo iznenadjuje. Ove mu pjesme 
nisu izašle štampane sve do god. 1889., kad je M. 
Sabić napisao u „Vijencu" opsežnu studiju o nje- 
govu radu, te tamo i većinu pjesama odštampao. 
Druga Sabićeva studija o Baštijanovom epskom i 
dramskom radu štampana je u ,, Vijencu" god. 1895. 

Dr. N. Andrić: Pod apsolutizmom. 8 

Baštijan je bio neki hrvatski Musset, koji na žalost 
za svog života nije energičnije sudjelovao javnim 
pjesničkim radom u razvitku naše lijepe književ- 
nosti. Velik dio Baštijanovih pjesama proniknut 
je lirskim duhom narodnih ljubavnih jadikovaka, 
te se uz umjetničku kristalizaciju pjesnikovu re- 
prezentiraju kao osobiti biser' pjesnički. Ipak 
nmoge Baštijanove pjesme — radi svoje Baude- 
lairske ne jasnoće i nekog impresionizma — kao da 
nisu potpuno svršene i izgladjene, pa ih radi toga 
možda pjesnik nije ni izdavao. 

Druga era Baštijanova rada puče god. 1870., 
kad je osnovao u Trstu „Našu slogu" i tako otpočeo 
raditi na političkom polju za preporadjanje hr- 
vatstva u Istri. Sad je pjevao većim dijelom samo 
političke pjesme, kojima je zagrizao u samovoljnu 
taUjansku gospodu, a tješio hrvatske zlopatnike. 
Time je u velike pridigao uspavanu svijest svojih 
užih zemljaka. I ilirske davorije mogu danas za 
nas izgledati nedotjerane, retorične i suhoparne, 
ali su u svoje doba učinile vise nego današnja naj- 
savršenija pjesma. U tom pogledu bio je i Ba- 
štijan za Istru mali hrvatski Rouget de 1' Išle ili 
Beranger. 

U rukopisima Baštijanovim našla se i jedna 
historijska drama i dvije epske pjesme. Premda 
nedovršene, ipak pokazuju, da je istarski prepo- 
roditelj bio i dobrano obdaren dramskom i epskom 
žicom. Drama mu nosi natpis „Zadnji kastavski 
kapetan", a radnja joj je uzeta iz druge polovine 
XVII. vijeka, kad je Fran Morelli, kapetan u 
Kastvu, bio od pobunjena naroda bačen u tamošnju 

lokvu i umoren radi povišenja desetine. Drama je 
složena u stihovima, te samo peti čin nedogotovljen. 
Djelo krije u sebi pravu dramsku snagu, pa će se 
prije ili kasnije nadopuniti i iznijeti na daske našega 
narodnoga kazališta. 

Religiozni epos o Trsatu i početak heroj sko- 
komičnoga spjeva o zidanju „Lovranske lože" po- 
kazuju, da bi se ovaj istarski pjesnik uzvio u ovim 
djelima do pravog pjesničkog nadahnuća, da mu 
je bilo sud j eno dovršiti ih. 

Na Baštijana se s potpunim pravom dadu pri- 
mijeniti Radičevićevi stihovi: „Mlogo hteo, mlogo 
započeo; čas umrli njega je pomeo". 



X. 

Ovdje je mjesto, da se u kratko progovori i o 
hrvatskom k a z a 1 i š t u, koje je za apsolutističkog 
vremena bila slika i prilika žalosnoga tadašnjega 
stanja, ali se zato protjerivanjem Nijemaca sa za- 
grebačke pozornice tu odigrala najefektnija scena 
u zaključku ominoznog onoga doba. 

„Oslobodjenjem Hrvata ispod franačkog jarma" 
i „Ljubavlju i zlobom" naše se je općinstvo god. 
1848. kao oprostilo od tihe umjetničke pozornice, 
da se obrati burnijim prizorima svjetskoga glu- 
mišta. Hrvatska se privremena glumačka družina 
raspala. Stvorac našega kazališta, Dimitrije De- 
meter, ostavio je pero, primajući ae mača da kao 
časnik podje na vojnu, a najagilniji glumac, Josip 
Freudenreich ponovno se latio bubnjarstva kod 

narodne garde. I tako je po drugi put utrnuo trzaj 
našeg pozorišnog nastojanja. 

Upravitelji njemačkih družina u Zagrebu sta- 
rali su se da biranim repertoirom domame općin- 
stvo u kazalište, ali je bUo sve uzalud. Zagrepčani 
su radije čitali bojne vijesti o uspjesima domo- 
rodnih četa ispreko Drave nego da ženski sjede, 
pa s pozornice slušaju njemačka ljubavna uvi- 
janja. Tek za predstavu, što su je hrvatski dile- 
tanti udesili za spomenik srpanjskih žrtava, do- 
hrli sve, što je narodno ostalo u Zagrebu. Dobro- 
voljci odlučiše davati svaki mjesec bar po jednu 
predstavu u korist narodnih kulturnih instituta 
i tako donekle nadoknaditi nestašicu stalne hr- 
vatske družine. To se društvo uzdrža dvije godine. 
Počnu izdavati i pozorišnu bibUoteku pod imenom 
„Igrokazi društva dobrovoljaca zagrebačkih", u 
kojoj izadjoše komedije poljskog dramatičara grofa 
Fedra „Gospodje i husari" i „Bila kojagod", te 
Halmov „Sampiero". Kad su dobrovoljci odigrali 
već tridesetu predstavu, dade im vlada subvenciju 
od — 600 for. 

I baš u to sterilno doba izdade ban Jelačić 
(13. pros. 1851.) znameniti svoj proglas na narod, 
u kojemu poziva 4000 rodoljuba, koji bi sa 25 for. 
po dionici namaknuli 100.000 for. za osnivanje 
stalnoga hrvatskoga kazaUšta. Rijeka, koja je za 
vrijeme apsolutizma igrala odUčnu narodnu ulogu 
(pa je god. 1858. preuzela i „Neven", da ne izdahne 
u Zagrebu), javila se sa 202 dionice, ponudivši 
ujedno i 203 for. sirotinjskog novca, što su ga sku- 
pih još god. 1842. za dizanje spomenika na grob- 

ničkom polju. Odziv je bio krasan, te se privatna 
kazališna zgrada na Markovu trgu prekupi od za- 
grebačkoga trgovca i kalkulanta, Kristofa Stan- 
kovića, još istogs^ mjeseca, kojega je proglas bio 
izdan. 

Svega je bilo, samo nije bilo — glumaca. Vlada 
odredjuje, da se raspiše natječaj za glumce. I na- 
javi se: Pajo Belošević, podvornik kod podzu- 
panije svetoi vanjske, neki Franjo Kohn, Nepo- 
mućena Bajza, Ivan Wagner iz Beča i Filip Glogić 
iz Biograda. Odbor klone, te odgodi osnutak stalnoga 
hrvatskoga kazališta — do boljih vremena. Zgrada 
je bila od god. 1852. — 1854. izdavana stranim im- 
presarijima. Naše kazaUšte bilo je za to doba hr- 
vatsko tijelo s tudjinačkom dušom. Napokon se 
Demeter nagodi s njemačkim direktorom Rudol- 
fom Stefanom, da se najme dobri njemački glumci, 
medju kojima bi pojedini članovi bili vrsni, da 
igraju i hrvatski. Hrvatska je drama u ono doba 
ličila djetetu, koje je majka isprva nježno privi jala 
na grudi, a kasnije ga dala u othranilište. To je bilo 
doba Marije Adelsheimove i gospodje Zieglerove, 
koja }e god. 1855. kreirala naslovnu ulogu Banove 
,,Mejrime". Kakovim je jezikom morala biti igrana 
pomenuta drama, mažemo sebi zamisliti, kad Zie- 
glerova nije um jela da razlikuje ni konsonanata 
hrvatskoga govora, ali naši Hrvati ipak hoće da 
je raznesu od sreće i zadovoljstva samo zato, što 
osjećaju, da im tudjinka laska snizujući se, da za- 
služi sebi novac time, što je slabo naučila jednu 
ulogu u njihovom narodnom jeziku. Direktor 
Stefan, koji prije nekoUko godina nije možda ni- 

kada ni vidio Hrvata, prikazivao je starca Novaka. 
U to ulazi stari Vejac (inače kazališni poslužnik, 
koji je u nestašici rodjenih glumaca morao preuzeti 
ulogu tamničara), a u nevještini svojoj nije pri- 
lijepio dobro brkove, pa mu desna strana otpala . . . 
Kad je trebalo da skine fes, snimi ujedno i vla- 
sulju, te poče teškim jezikom deklamovati kao da 
su mu oni stihovi u hipnozi sugerirani. — Ali sve 
to skupa nije smetalo narodnog oduševljenja, da 
ne jurne elementarnom silom preko sićušnih za- 
preka do svojih idejala. Ova predstava bila je 
primljena kao pravi dogadjaj i rodoljubi dodjoše 
do uvjerenja, da je njom konačno otvoren novi 
sjajni put narodnoga glumovanja. Pomalo se sta- 
doše javljati na kazališnim objavama imena Nor- 
vegove, Bajze i Adama Mandrovića (god. 1858.), 
koja su se s vremenom iskazala najzaslužnija u 
konačnoj pobjedi hrvatske stvari. Dne 7. veljače 
1857. davani su prvi put Freundenreichovi „Gra- 
ničari", koji su do danas odigrani već preko 150 
puta. Još nekoUko ovakovih predstava, reče De- 
meter u svom referatu, i narodno je kazalište osi- 
gurano. 

Veće se tragedije u to doba nisu mogle izvoditi 
naprosto, što nije bilo dosta glumačkog osoblja, 
a i što ga je bilo, svi su bili zgodniji u šaljivim i 
gradjanskim situacijama nego u visokom tragičkom 
uzletu. Sam redatelj i kasniji ravnatelj, Josip 
Freudenreich (1827.— 1881.), koji je bio 
toliko zauzet za dobro našega kazališta i koji je 
imao veću glumačku rutinu nego mnogi znatniji 
članovi njemačkih pokrajinskih družina, nije imao 

ni glasa ni stasa za junačke karaktere, a u nestašici 
dobrih izvornih komedija, bio je primoran da na 
vrat na nos i sam prevadja i lokalizuje kojekakove 
njemačke .stvari, kojima je snabdjevao tadašnji 
naš repertoire.^ Koliko je originalnosti u njegovim 
„Magjarima u Hrvatskoj", u njegovoj „Crnoj 
kraljici" i „IJdmaniću", pa i u samim „Grani- 
čarima", to do danas još nije javno utvrdjeno. Bilo, 
kako mu drago, Freudenreich je učinio svoju duž- 
nost u razbudjivanju interesa i stvaranju hrvat- 
skoga kazališnog općinstva, a kad je god. 1863. još 
i hrvatska opereta probudjena u život, bio joj je 
on kimi pri krstii i prvi direktor, prevadjajući prva 
libretta (Offenbachovu „Svadbu kod svjetiljaka" 
i „Supruga pred vratima"). 

Oko kapitalizacije novca, što je skupljen 
Jelačićevim proglasom, bilo je mnogo okapanja. 
Rasprodane dionice nisu bile udešene za javni 
promet niti su dioničari imali kakove koristi od 
svojih dionica. Imali su samo pravo, da svotu, koju 
su uložili, dobiju natrag, kad se njihova akcija 
putem žrijebanja izvuče. Do god. 1854. udešavalo 



^ Da spomenemo samo neke egzotičnije naslove: 
„Harlekin prvi put u Hrvatskoj ili Pirotove nezgode", 
pantomima za prokuhavanje pokladnih tjestenjaka ( !), 
zatim „Hrvatska berba", „Kazališna bezumnost", „Po- 
vratak graničara", „Remete", crta iz zagrebačkoga života, 
„Servus, goso Kurtoviću", „Vile Hrvatice iU Blagi san 
jednoga drvara", „Dramatički roketi ili Pilule za smijeh", 
te napokon cijela litanija jednoga naslova „Stani! Tko si? 
Prijatelj. Kamo? U kazalište. Slobodno!", veliki i „jako 
šaljivi quodlibet s pjevanjem i inim lakrdijama" . . . 

se nekoliko dioničarskih skupština, koje su napokon 
složile društvena pravila kazališna i poslale ih mini- 
starstvu na potvrdu. Sad je apsolutistička bečka 
vlada došla do službene riječi! Dvije godine su za- 
vlačili s potvrdjivanjem pravila, tražeći neprestano 
sićušna razjašnjenja od ovdašnjega namjesničkoga 
vijeća. Napokon otpisom od 20. veljače 1856. od- 
mjerenim tonom konačno prekidoše palicu nad 
utemeljenjem hrvatskog dioničkog društva, za- 
htijevajući, da društvena svrha ne bude osnivanje 
i uzdržavanje hrvatskoga kazaUšta nego z a- 
grebačkoga . . . Naše se kazalište dakle ne 
bi smjelo vezati na njegovanje jedinog hrvatskog 
jezika, nego i „ostali h", a u prvom redu nje- 
mačkoga! — Dioničari se na ovaj zahtjev trgnu 
i odgovore ministarstvu, da ta svrha ne bi odgo- 
varala intencijama Jelačićevog proglasa, na ko- 
jemu se je osnivala sva njihova zaklada. Na to se 
ministarstvo riješi da udari u najradikalnije žice. 
Ministarskim se otpisom od 29. siječnja 1859. 
raspušta dioničko društvo, što se tobože nije 
skupUo prema Jelačićevu proglasu potpunih 100.000 
for. i što društvo ne će da odustane od svoje „jed- 
nostrane namjere, da se zakladnim imetkom po- 
dupiru samo hrvatske predstave". — Medjutim 
je društvo našlo način, da s likvidiranjem zategne 
do povratka ustavnosti, a onda više nitko nije 
držao potrebnim da se imaju izvršavati naredbe 
pokopanog apsolutizma. 

U Ustopadu god. 1858. preuze naše kazalište 
privatni njemački poduzetnik Hugo Wallburg. 
U njegovom ugovoru nije više bilo ni spomena hr- 

vatskim predstavama. Od njega se nije tražilo ni 
da zadrži hrvatske glumce. I tu reče Demeter 
Freudenreichu: „Moj Josipe, još i\^je hora hrvat- 
skome kazalištu. Idi u svijet; potraži tamo svoju 
sreću i ne vraćaj se, dok ti ne uspišem". I tako se 
ponovno raspade hrvatska družina. Neprijazne 
priUke germanizatorskog duha, koji je lebdio nad 
cijelom državom, pritiskoše i cvijetak hrvatske 
umjetnosti, da ugine u pupoljku. Gluho je doba 
ponoćno; ideali se narodni povlače u skrovišta pred 
strašnim sablastima. Nitko živ ne daje glasa od 
sebe; sve se pritajilo, pa šuti. Još dva sata — dvije 
godinice — pa će zapjevati pijetli, prozor je će gra- 
nuti i sablasti se izgubiti u nepovrat. 

Cijela godina 1859. i preko polovice godine 
1860. prodje, a da se na hrvatskoj pozornici nije 
davala nijedna hrvatska predstava. Patriotske 
slasti imali su u to doba zagrebački rodoljubi na 
svojoj pozornici vrlo sićušne. Christina Schwei- 
gertova, rodjena Zagrepkinja i odhčna glumica 
gradačkoga glumišta, posjetila je svoje mještane 
glumeći im njemačkim jezikom. Jadni su joj Hrvati 
u svom mekom patriotizmu dobacivah hrvatske 
pjesmice u slavu, a ona ih uz oproštaj usrećila sa 
dvije hrvatske rečenice, izrazujući žalost „što joj 
prilika ne dade da prikazuje onim jezikom, kojega 
su je mili glasi zanašaU od djetinjstva". Kad je oči- 
tovala nadu, da će se doskora povratiti, da hr- 
vatski glumi u hrvatskoj domaćoj družini, otopiše 
se srca naših rodoljuba i malo te vrele suze ne po- 
škropiše zaprašeni parter. — I mjeseca lipnja iste 
godine (1859.) doživješe zagrebački patrioti jedan 

sentimentalan trenutak, koji zapisaše ganutljivom 
zahvalnošću u kronici svojih sretnih doživljaja. 
Altistica talijanske stagione, Irena Sassi, rodom 
Slovenka, imala je svoj prijam. Medju ostalim pjes- 
mama uze u program i nekoliko hrvatskih arija. 
Simpatiju općinstva zadobi Sassi jednim momen- 
tom svog pjesničkog oduševljenja. Obilazeći Jur- 
jevim grobljem naidje na Vrazov grob i pročitavši 
rodoljubni natpis na njegovom spomeniku, trže 
s njedara kitu cvijeća, splete za čas vijenac i postavi 
ga spomeniku na liru. Hrvat-pjesnik, koji se je 
našao uz nju, opjeva taj momenat, štampom ga 
preda javnosti — i Ireni Sassi budu osigurani pri- 
godom njena prijma vijenci, cvijeće, pjesme i za- 
hvalnost narodna . . . Bio je to još uvijek period 
mrvica. 

U srpnju 1860. poče u hrvatskom kazalištu 
gostovati — magjarsko društvo Stjepana Resz- 
lera. Društvo je bilo vrlo dobro i od Zagrepčana je 
osobito simpatično primljeno. Političke su prilike 
znatno pripomogle ovom Ijubeznom dočeku. Posjet 
magjarskih umjetnika tumačio se je kao zajednički 
protest drugova u nevolji, kao složni prosvjed hr- 
vatskih i magjarskih patnika proti svesilju nje- 
mačkomu. Zato su Hrvatice i posjećivale magjarske 
predstave nakićene narodnim trikolorima. Dne 14. 
kolovoza pjevala je magjarska primadona Boza 
Ddlnoky uz Donizettijevu Lindu „Gdje je stanak 
moj?" — na što je bila cvijećem gotovo zasuta. 
Drame, što ih je ovo društvo davalo, igrane su pred 
praznom kućom, jer političke simpatije nisu Hrva- 
tima preko noći donosile i poznavanje magjarskoga 

jezika. Zato ^u se davale većim dijelom same opere. 
Osim Erkelovog ,Jl\mj&^ LAszla" svidjala se Za- 
grepčanima najviše Kaiserova izvorna opera „Ku- 
mani". Te su opere bile uvježbane u glazbenom i 
tehničkom pogledu upravo savršeno. Disciplina 
krasna, a kolegijalni dub medju osobljem tako 
uzoran i bratski, te je Demeter zaželio, da bi takav 
bio i medju hrvatskim osobljem — „ako kadgod 
bude hrvatskoga kazališta". 

Pod jesen god. 1860. preuze upravu zagre- 
bačkoga kazališta talijanski impresarij, stari naš 
poznanik, Ulisse Brambilla. U svom programu 
javlja, da će uz njemačke drame i Offenbachove 
operete davati predstave i u hrvatskom jeziku. — 
Nebo se stalo razgaljivati. Apsolutizam se, pod- 
rovan bojnim neuspjesima u Italiji, zaljuljao. Iz 
unutrašnjosti šupljega kolosa začu se tutnjava, 
kidanje lanaca, štropot; noge mu stadoše klecati, 
snaga izdavati; sad će na da poklekne. Hrvatska 
vlada pruža kazališnom poduzetniku neobično jam- 
stvo, da skupi što bolju hrvatsku družinu. Sta više, 
sav manjak, što bi ga družina imala, preuzima 
vlada na sebe. I Demeter sjede da piše Freuden- 
reichu u Beč: „Josipe, dodji! Hora je." I on dodje. 
Uz brata mu Franju (prvog Grgu u „Graničarima"), 
Mandrovića, Norvegovu, Bajzu i Adelsheimovu pri- 
stupi društvu nova sila: Maca Perisova. Sva su 
nam ova lica danas draga i mila, jer su u kritično 
doba našega početka stajala na svom mjestu uz 
herojsku žilavost i rodoljubnu volju, da zasade 
hrast — kako je rekao Ivan Mažuranić u svom 
prologu god. 1840. prigodom prve hrvatske pred- 

stave (Kukuljevićeva „Jurana i Sofije") — sa ko- 
jega mi danas u potpunoj mjeri „slatke uživamo 
plode". 

Dne 29. rujna 1860. započe saisona s „Crnom 
kraljicom". Sto se je započelo baš s hrvatskim dje- 
lom, u tom su rodoljubi nalazili neobične slasti. 
Ta, poldrug su godine čekali u rod j eno j kući na 
todjene glasove! Ali je i sama radnja drame zado- 
voljavala, jer je bila „puna izraza, koji su se podu- 
darali s duhom vremena, gdje se narodni duh iz- 
nova počeo buditi". Freudienreich pozdravi općin- 
stvo prologom: 

„. . . Nek oholi ini puci vide, 
Da hrvatska zemlja prezirana. 
Mačem kaznit inostranca znade, 
Al i — muza u njoj da imade". 

I s tim je prologom otvoren novi, sjajni i 
p o b j e d n i period hrvatske dramske umjetnosti, 
jer se glumačko naše društvo od onda do danas nije 
više razilazilo. Hrvatske se predstave nizale jedna 
za drugom kao još nikada. Dne 24. listopada pri- 
godom radosne vijes^, da je kralj podijelio ustav 
svojim narodima, davani su „Graničari". Nje- 
mačke su se predstave sada polazile tako slabo, 
da je poduzetnik morao poklanjati ulaznice, samo 
da mu gledaUšte ne ostane ^prazno. 

U tom se je približavao^24. studeni, jedan od 
najhistoričnijih dana hrvatskoga kazališta, a ujedno 
i najbučniji završetak njemačke najezde i germa- 
nizatorskoga nevremena. Poduzetnik Brambilla pri- 
mio je za dvanaest hrvatskih predstava, — koje bi 

se imale davati za šest mjeseci — potporu već una- 
prijed. Budući da su mu sada hrvatske večeri do- 
nosile više šićara nego njemačke, požurio se bratac 
da odigra tih dvanaest predstava što prije, pa da 
dobije subvenciju za drugih dvajiaest. Med ju gra- 
djanstvom se je medjutim pronosio glas, da Bram- 
billa ne simpatizira mnogo s hrvatstvom, nego da 
narodne komade daje samo zato, što mu donose 
materijal, kojim isplaćuje svoje njemačko osoblje. 
Sad se odjedared začuje, da će hrvatsko osoblje 
raspustiti, ako mu se ne isplati drugi obrok potpore 
što prije. Ali, na zlo sjede! Narodni duhovi bili su 
razigrani kao rijetko kada. Stališi se i redovi iskupili 
iz cijele domovine na banski dogovor, da vijećaju 
o izbornom zakonu za budući sabor. Prvi sabor iza 
apsolutističke tame! U Zagrebu je sve kipjelo; 
dogovor je slijedio za dogovorom, skupština za 
skupštinom, u Čitaonici, u Dvorani i u Glazbenom 
zavodu. Hrvatska omladina ne dorastavši da slovo 
slovi u velikim narodnim zborovima, naumi da 
iskali srce nad svojim dušmanima onako, kako je 
znala. Zorom dne 23. studenoga osvanuše svi nje- 
mački natpisi na zagrebačkim tvrtkama — crni. 
A dan kasnije, u subotu, imala je njemačka ka- 
zališna družina da igra dramu „Peter Szapdry" 
pod upravom Brambille, koji bi da raspusti hr- 
vatske glumce i time da se narodu predstavni- 
cima narodnim, koji su se nalazili medju zagre- 
bačkim zidovima, u brk nasmije. 

I svanu dan! 

Na uglovima se po gradu stanu skupljati 
glave; šapat prhnu od stijene do stijene. Nešto se 

kuhalo. Pred večer akademijska omladina sva u 
kalpacima, nakićena, kao da će na slavu. Zaustave 
se pred kazališnom zgradom; oštro pogledavaju na 
rijetke njemačke posj etnike, a živci im na licu po- 
drhtavaju. I oni kupuju ulaznice. Udju. Gledalište 
puno kao rijetko kada. Zastor se digne, a gospo- 
djice Etterich i Waidmann započnu svoj dialog. 
Slabo se čuje . . . Gospodjice opet počinju iznova, 
a glas im se pričini još slabiji. Šta je to? Buka kao 
da se Homerovo more poln-enulo u svojim dubi- 
nama. I zazviždi prva sviralica; fijuk vjetra. Go- 
spodjice se na pozornici nasmiješe, kao da su na* 
slutile, o čemu se radi . . Buka raste, gromovi 
zatutnje, orkan se podigne. Gospodjice slegnu ra- 
menima, a zastor se spusti. Nijemci se po ložama 
stanu pogledavati, očima paliti nezadovoljnike u 
parteru, zazivati redarstvo, ali — sve uzalud. Sva- 
nuo je dan. Zastor se ponovno diže, a iz kulise iz- 
lazi gosp. Himmel u modrom fraku sa zlatnim pu- 
cetima. Razabire mu se po ustima, da nešto govori. 
Hochdeutsch je, ali se ne čuje . . . Kad je vdio, 
da ne pomaže razgovor, okrene se da podje. Ža- 
lostan ! Tek se maknuo, a s modroga mu se fraka 
stade točiti žuta tekućina . . . Ljuske padaju oko 
njega kao Danain zlatni dažd. S galerije se doba- 
cuju slamni vijenci, trule jabuke i luk-crljenac. 
Zastor se spušta brže nego prvi put. Nekoliko tre- 
nutaka potraj a u neizvjesnosti, a onda se ukaza 
na pozornici blagovjesnik Vilim Lesić, jedini Hrvat- 
glumac, koji je te večeri imao posla na pozornici, 
te javi općinstvu hrvatskim jezikom, da će se od 
sutra glumiti samo hrvatski . . . Lesićeva kratka 

uloga bila je primljena s tolikim oduSevljenjem 
kao nikad prije ni ikad kasnije ikoji umotvor u hr- 
vatskom kazalištu. 

Nijemci su bili za uvijek odagnani s hrvatske 
pozornice, a najžalosniji odlomak naše društvene, 
kulturne i poUtičke prošlosti ovako bučno za- 
vršen. ^ 



^ Vidi moju „Spomen-knjigu^S koja je štampana 
prigodom otvaranja nove kazališne zgrade god. 1895., str. 
26—39. 



